পৃথিৱীৰ ভূগোল - দশম শ্ৰেণী - সমাজ বিজ্ঞান - SEBA - Gorajan Goodluck Tutor Centre\nHome Class 10 দশম শ্ৰেণী সমাজ বিজ্ঞান পৃথিৱীৰ ভূগোল - দশম শ্ৰেণী - সমাজ বিজ্ঞান - SEBA\nAdmin August 11, 2020 Class 10, দশম শ্ৰেণী, সমাজ বিজ্ঞান,\nউত্তৰঃ স্থলমণ্ডলঃ মাটিৰে আগুৰি থকা ভূ-পৃষ্ঠৰ সাগৰ পৃষ্ঠৰ কিছু ওপৰত থকা আন এটা বৃহৎ অংশক স্থলমণ্ডল বােলে। স্থলমণ্ডলৰ প্ৰথম অংশটো এছিয়া, ইউৰােপ আৰু আফ্রিকা মহাদেশেৰে গঠিত। দ্বিতীয় অংশত উত্তৰ আমেৰিকা আৰু দক্ষিণ আমেৰিকা মহাদেশেৰে সৃষ্টি হৈছে। তৃতীয় অংশটো অষ্ট্রেলিয়া আৰু বহু দ্বীপ লগা লগিকৈ সৃষ্টি হােৱা ওছেনিয়া\nমহাদেশেৰে সৃষ্টি হৈছে আৰু চতুর্থ অংশটো এন্টার্কটিকা মহাদেশেৰে গঠিত হৈছে। আনহাতে প্রশান্ত মহাসাগৰ এছিয়া মহাদেশ, অঞ্জ উত্তৰ আমেৰিকা আৰু দক্ষিণ আমেৰিকা মহাদেশৰ মাজত অৱস্থিত। আটলান্টিক মহাসাগৰ\nউত্তৰ আমেৰিকা আৰু দক্ষিণ আমেৰিকা মহাদেশ আৰু ইউৰােপ আৰু আফ্রিকা মহাদেশৰ মাজত অৱস্থিত। ভাৰত মহাসাগৰ এছিয়া মহাদেশৰ দক্ষিণত, আফ্রিকা মহাদেশ পূৰত আৰু ওছিনিয়া মহাদেশৰ পশ্চিমত আছে। উল্লেখযােগ্য।\nযে স্থলমণ্ডলৰ বৃহৎ অংশটো উত্তৰ গােলার্ধত অৱস্থিত। গতিকে উত্তৰগােলার্ধতে পৃথিৱীৰ মুঠ ৯০ শতাংশ জনসংখ্যাই বাস কৰে।\nজলমণ্ডলঃ ভূ-পৃষ্ঠৰ সাগৰ-মহাসাগৰ আদিকে ধৰি নদ-নদী, হ্রদ আমি পানীৰে আগুৰি থকা বৃহৎ অংশই হ’ল জলমণ্ডল। জলমণ্ডল আৰু স্থলমণ্ডল দুয়ােটাই ইটোৱে সিটোক বিভাজন কৰি মাজে মাজে সােমাই আছে। প্রশান্ত মহাসাগৰ, আটলান্টিক মহাসাগৰ, ভাৰত মহাসাগৰ, দক্ষিণ মহাসাগৰ আৰু উত্তৰ মহাসাগৰ এই পাঁচখন হ’ল পৃথিৱীৰ পাঁচখন"বৃহৎ মহাসাগৰ। ইয়াৰে প্রশান্ত মহাসাগৰ, আটলান্টিক মহাসাগৰ আৰু ভাৰত মহাসাগৰ উত্তৰ আৰু দক্ষিণ গােলালৈ বিস্তৃত। পৃথিৱীৰ মহাসাগৰসমূহৰ ভিতৰত প্রশান্ত মহাসাগৰেই সকলােতকৈ ডাঙৰ মহাসাগৰ।\nউত্তৰঃ মহাদেশীয় বিস্থাপন সূত্রক সঞ্চাৰণ সূত্র বুলিও জনা যায়। এই সুত্র অনুসৰি পৃথিৱীৰ অৱস্থা আদিতে এনে ধৰণৰ আছিল সমগ্র পৃথিৱীখনৰ।হলমণ্ডল একত্ৰিত হৈ আছিল আৰু চাৰিওফালে জলমণ্ডলে আগুৰি আছিল। একত্ৰিত হৈ থকা পৃথিৱীৰ স্থলমণ্ডলটোৰ নাম আছিল পেঞ্জিয়া (Pangaea)\nআৰু আগুৰি থকা জলমণ্ডলটোৰ নাম আছিল পান্থালাছা (Panthalassa)। এছ বছৰৰ পাছত পেঞ্জিয়াৰ সোঁমাজেৰে পূর্ব-পশ্চিমাকৈ এক দীঘল সাগৰ বৈ গছে। এই সাগৰক টেথিছ (Tethys sea) সাগৰ বুলি কোৱা হয়। আকৌ উত্তৰ-দক্ষিণাকৈ পেঞ্জিয়াক দুই ভাগত ভাগ কৰিছে। ইয়াৰে উত্তৰ অংশক লৰেছিয়\n[Laurasia) আৰু দক্ষিণ অংশক গণ্ডোৱানা লেণ্ড (Gondowana Land) ভুলি কোৱা হয়। বহু বছৰৰ আগতে অর্থাৎ মধ্যজীৱীয় কল্পৰ সময়ত ভূত্বকৰ ফাটন ক্রিয়া আৰু মহাদেশীয় সঞ্চাৰণৰ কাৰণে লৰেছীয় আৰু গণ্ডোৱানা লেণ্ড পুনৰ বিভাজন হৈ বিষুৱ আৰু পশ্চিম দিশত গতি কৰি বৰ্তমানৰ অৱস্থিত মহাদেশসমূহৰ সৃষ্টি হৈছিল। মহাদেশীয় বিস্থাপন সূত্ৰৰ মতে লৰেছিয়া বিভাজন\nহৈ উত্তৰ আমেৰিকা, শ্ৰীণলেণ্ড আৰু ভাৰত উপ-মহাদেশৰ উত্তৰে থকা ইউৰােপ আৰু এছিয়া মহাদেশ সৃষ্টি হৈছিল। আৰু গণ্ডোৱানা লেণ্ড বিভাজন হৈ দক্ষিণ আমেৰিকা, আফ্রিকা, মাদাগাস্কাৰ, ভাৰতবৰ্ষ, আৰৱ অঞ্চল, মলায়েছিয়া, অষ্ট্রেলিয়া, এন্টার্কটিকা লগতে অন্যান্য দ্বীপসমূহৰ সৃষ্টি হৈছিল।\nউত্তৰঃ মহাসাগৰৰ তলিভাগৰ ভূ-অৱয়ব অতিশয় খলাবমা। যি দিশে মহাসাগৰৰ তলিভাগৰ ভূ-অৱয়ৰ সম্পর্কে চমুকে স্থলমণ্ডলসমূহত পর্বত, পাহাৰ, মালভূমি, সমভূমি আদিৰে ভূ-পৃষ্ঠ অসম হৈ থাকে ঠিক সেইদৰেই সাগৰৰ তলিভাগাে শৈলসিৰা, দ্রোণী, সামুদিত টিলা, খাত আদিয়ে অসমান কৰি তােলে। উপকূলৰ পৰা সাগৰ-মহাসাগৰ মাজভাগলৈ ক্রমে মহীসােপান, মহীঢাল, গভীৰ সমুদ্রতল, সমুদ্রতলীয় দ্রোণী, সামুদ্রিক শৈলসিৰা আৰু দ্বীপ আৰু গভীৰ সমুদ্রখাতেৰে ভৰপূৰ। মহীসােপান হৈছে উপকূলৰ চাৰিওফালে থকা সাগৰ-মহাসাগৰ সমূহৰ অগভীৰতা। ই প্রায় ২০০০ মিটাৰ পর্যন্ত হয়। ইয়াৰ পিছতে যথেষ্ট বেছি গভীৰ অংশটোক মহীঢাল বুলি কোৱা হয়। ই হ’ল প্রায় ২০০ মিটাৰ পর্যন্ত মােৰ পাছত গভীৰতম সামুদ্রিক খাত আৰু ই হ’ল গড় হিচাপত ৪০০০ মিটাৰ পর্যন্ত। ইয়াৰ বাহিৰেও সমুদ্রপৃষ্ঠৰ বহু ওপৰলৈকে শৈলসি, দ্বীপ আদি থাকে। প্রশান্ত মহাসাগৰ তলত থকা সমুদ্র খাত মেৰিয়ানা বা চেলেঞ্জাৰ খাত বুলি কোৱা হয়। ইয়েই হৈছে পৃথিৱীৰ ভিতৰত গভীৰতম খাত। ইয়াৰ গভীৰত হৈছে ১১,০২২ মিটাৰ।\nউত্তৰঃ ভূ-পৃষ্ঠৰ সাগৰ-মহাসাগৰকে ধৰি নদ-নদী, হ্রদ আদিৰ পানীৰে আগুৰি থকা বৃহৎ অংশকে জলমণ্ডল (Hydrosphere) বােলা হয়। আনহাতে, (সাগৰপৃষ্ঠৰ কিছু ওপৰত মাটিৰে আগুৰি থকা ভূ-পৃষ্ঠৰ আন এটা বৃহৎ অংশক স্থলমণ্ডল (Lithosphere) বােলে। উল্লেখযােগ্য যে পৃথিৱীৰ এই বৃহৎ জলমণ্ডল আৰু স্থলমণ্ডল দুটা সুকীয়াভাৱে একেলমে ঘূপ মাৰি থকা নাই। অর্থাৎ জলমণ্ডল আৰু স্থলমণ্ডল দুয়ােটা অংশই ইটোৱে সিটোক বিভাজিত কৰি মাজে মাজে সােমাই আছে। অৱশ্যে কাস্পিয়ান, মৰু আৰু আৰল সাগৰক। বাদ দি পৃথিৱীৰ আটাইকেইখন সাগৰ-মহাসাগৰ ইখনে-সিখনৰ লগত সংযােগ স্থাপন কৰি আছে। কিন্তু স্থলমণ্ডলটো পানীৰে চাৰিওফালে আগুৰি আছে আৰু চাৰিটা বৃহৎ অংশত বিভাজিত হৈ আছে। অর্থাৎ স্থলমণ্ডলৰ প্রথম অংশটো এছিয়া, ইউৰােপ আৰু আফ্রিকা\nমহাদেশেৰে গঠিত; দ্বিতীয় অংশটো উত্তৰ আমেৰিকা আৰু দক্ষিণ আমেৰিকা মহাদেশেৰে গঠিত; তৃতীয় অংশটো অষ্ট্রেলিয়া আৰু বহু দ্বীপ লগলাগি সৃষ্টি হােৱা ওছেনিয়া মহাদেশেৰে গঠিত; আৰু চতুর্থ অংশটো এন্টার্কটিকা মহাদেশেৰে গঠিত। আনহাতে, সংযােজিত হৈ থকা আৰু মহাদেশসমূহৰ চাৰিওফালে আগুৰি থকা পৃথিৱীৰ পাঁচোটা মহাসাগৰৰ প্রশান্ত মহাসাগৰ এছিয়া মহাদেশ আৰু উত্তৰ আমেৰিকা আৰু দক্ষিণ আমেৰিকা মহাদেশৰ মাজত অৱস্থিত; আটলান্টিক মহাসাগৰ উত্তৰ আমেৰিকা আৰু দক্ষিণ আমেৰিকা মহাদেশ আৰু ইউৰােপ আৰু আফ্রিকা মহাদেশৰ মাজত অৱস্থিত; ভাৰত মহাসাগৰ এছিয়া মহাদেশৰ দক্ষিণত, আফ্রিকা মহাদেশৰ পূবত আৰু ওছেনিয়া মহাদেশৰ পশ্চিমত অৱস্থিত; উত্তৰ মহাসাগৰ উত্তৰ আমেৰিকা, ইউৰােপ আৰু এছিয়া মহাদেশৰ উত্তৰে অৱস্থিত; আৰু দক্ষিণ মহাসাগৰ দক্ষিণ আমেৰিকা, আফ্রিকা আৰু ওছেনিয়া মহাদেশৰ দক্ষিণে অবস্থিত । উল্লেখযােগ্য যে জলমণ্ডলৰ বৃহৎ অংশই (৫৭ শতাংশ) দক্ষিণ গােলার্ধত অৱস্থিত। আনহাতে, স্থলভাগৰ বৃহৎ অংশ (৬৭ শতাংশ) উত্তৰ গােলার্ধত অৱস্থিত। সেয়ে পৃথিৱীৰ মুঠ জনসংখ্যা প্রায় ৯০ শতাংশই উত্তৰ গােলার্ধত বাস কৰে।\nউত্তৰঃ পৃথিৱীৰ স্থলভাগৰ উপৰিভাগত থকা ভূ-অৱয়ৰসমূহৰ ভিতৰত পর্বত-পাহাৰ, মালভূমি, সমভূমি, উপকূলীয় সমভূমি ইত্যাদিয়েই প্রধান। মহাদেশবােৰৰ ভূ-প্রকৃতি সকলােতে একে ধৰণৰ নহয় বাৱে পৃথিৱীৰ সকলো জলবায়ু একে নহয়। উল্লেখযােগ্য যে মধ্য অক্ষাংশ অঞ্চলৰ জলবায়ু নাতিশীতােষ্ণ, বিষুৱীয় তথা ক্রান্তীয় অঞ্চলৰ জলবায়ু উষ্ণ আৰু আর্দ্র। মেৰু অঞ্চলৰ জলবায়ু অতিশয় ঠাণ্ডা। অঞ্চলভেদে জলবায়ুসমূহ বেলেগে বেলেগ হােৱাৰ বাবে উদ্ভিদ সমূহহ বেলেগ বেলেগ হয়। উল্লেখযােগ্য যে বিষুৱীয় অঞ্চলত অৰণ্যসমূহ চিৰ সেউজীয়া, উষ্ণ তথা শুকান মেৰু অঞ্চলত অৰণ্য থাকে। সেই অঞ্চলত কেৱল ছুটি ঘাঁহ আৰু কাঁইটীয়া উদ্ভিদহে পােৱা যায়। আনহাতে বৰফাবৃত মেৰু অঞ্চলত শেলুৱৈ আৰু ঢেঁকীয়াজাতীয় উদ্ভিদ থাকে।\n৬। এছিয়া মহাদেশৰ প্রাকৃতিক বৈশিষ্ট্যসমূহ চমুকৈ আলােচনা কৰা।\nউত্তৰঃ এছিয়া মহাদেশৰ প্রাকৃতিক বৈসিষ্ট্যসমূহ তলত উল্লেখ কৰা হ'ল—\n(১) এছিয়া মহাদেশৰ উত্তৰে উত্তৰ মহাসাগৰ, দক্ষিণত আছে ভাৰত মহাসাগৰ, পূবত আৰে বেৰিং প্রণালী আৰু প্রশান্ত মহাসাগৰ আৰু পশ্চিমে লােহিত সাগৰ, ছুৱেজ খাল, ভূমধ্য সাগৰ, ককেছাছ পর্বত, কাস্পিয়ান সাগৰ, ইউৰাল নদী আৰু ইউৰাল পর্বতমালা।\n(২) নদী, উপত্যকা, ওখ পর্বতশ্রেণী, মালভূমি, নিম্নভূমি, উপকূলীয় সমভূমি, মৰুভূমি, মহাসাগৰীয় দ্বীপ আদিয়ে এছিয়া মহাদেশক আৱৰি আছে।\n(৩) এছিয়া মহাদেশখনত পশ্চিম সীমাত থকা পর্বতমালাসমূহ হ’ল উত্তৰাদক্ষিণাকৈ থকা ইউৰাল পর্বতমালা, মধ্য অংশত আছে পূর্ব-পশ্চিমাকৈ হিমালয় পর্বত, কাৰাকোৰম পর্বত, কুনলুন পর্বত, আলটাইন পর্বত, টিয়েনচান পর্বত, আলটাই পর্বত, আৰাৱলী পর্বত ইত্যাদি।\n(৪) এছিয়া মহাদেশত থকা মালভূমিসমূহ হ’ল তিব্বত মালভূমি, পামৰ মালভূমি, ছাইবেৰিয়া মালভূমি, মংগােলীয় মালভূমি, দাক্ষিণাত্য মালভূমি, আৰৱ মালভূমি, ইৰাণ মালভূমি ইত্যাদি।\n(৫) এছিয়া মহাদেশৰ নদীসমূহ হ'ল— সিন্ধু, গংগা, ব্রহ্মপুত্র, ইয়েনিছি, লেনা, ওবি, আমুৰ, হােৱাংহাে, ইয়াংজে কিয়াং আৰু চিকিয়াং, নর্মদা, তাপ্তী, মহানদী, গােদাবৰী, কৃষ্ণা, কাবেৰী, বৰাক, মে’নাম, ইৰাৱতী আৰু মেকং নদীয়েই প্রধান।\n(৬) এছিয়া মহাদেশৰ প্রধান হ্রদসমূহ হ'ল— বলখাবৈকাল, চিল্কা, চম্বৰ, ডাল, পুলিকট, কল্লেৰু, লােকটাক ইত্যাদি।\n৭। কাৰণ দৰ্শাই উত্তৰ লিখা ৷\n(ক) পৃথিৱীৰ মুঠ জনসংখ্যা প্রায় ৯০ শতাংশই উত্তৰ গােলার্ধত থূপ খাই আছে কিয় ?\nউত্তৰঃ পৃথিৱীৰ মুঠ জনসংখ্যাৰ প্ৰায় ৯০ শতাংশই উত্তৰ গােলার্ধত থূপ খাই আছে। কিয়নাে পৃথিৱীৰ স্থলভাগৰ ৬৭ শতাংশই উত্তৰ গােলার্ধত অৱস্থিত। উত্তৰ আমেৰিকা, ইউৰােপ, এছিয়া এই আটাইকেইখন মহাদেশ উত্তৰ গােলার্ধত অৱস্থিত।\n(খ) এছিয়া মহাদেশৰ জলবায়ু বৈচিত্র্যময় কিয়?\nউত্তৰঃ এছিয়া মহাদেশৰ জলবায়ু বৈচিত্র্যময় হােৱাৰ কাৰণ হ'ল এই মহাদেশত চাৰিওফালে পর্বত-পাহাৰ, নদ-নদী, মহাসাগৰীয় দ্বীপ, বিভিন্ন পর্বতমালা, মালভূমি আদিৰে ভৰপূৰ। তাৰােপৰি এই মহাদেশৰ ওপৰত অক্ষাংশৰ প্ৰভাৱৰ বাবে জলবায়ু বৈচিত্র্যময় হয়।\nউত্তৰঃ এই মহাদেশ বিশেষকৈ দক্ষিণ মেৰুক কেন্দ্ৰ কৰি সষ্টি হৈছে। সেয়ে বৰফে আৱৰা এন্টাৰ্কটিকা মহাদেশত কোনো স্হায়ী জনবসতি নাই ।\n৮। তলৰ প্ৰশ্নবােৰৰ চমু উত্তৰ দিয়া ।\nউত্তৰঃ এছিয়া আৰু ইউৰােপ মহাদেশৰ মাজত থকা প্রাকৃতিক সীমা ইউৰাল পর্বতমালাই সৃষ্টি কৰিছে।\n(খ) পৃথিৱীৰ দীর্ঘতম পর্বতমালা কোনটো আৰু ক'ত অৱস্থিত?\nউত্তৰঃ পৃথিৱীৰ দীর্ঘতম পর্বতমালা হ’ল এণ্ডিজ পর্বতমালা। ই দক্ষিণ আমেৰিকা মহাদেশৰ পশ্চিমত অৱস্থিত।\nউত্তৰঃ মাটিকালিৰ ভিত্তিত পৃথিৱীৰ বৃহত্তম মহাদেশ হ’ল এছিয়া আৰু ক্ষুদ্রতম মহাদেশ হ’ল অষ্ট্ৰেলিয়া মহাদেশ\n(ঘ) পৃথিৱীৰ কোনখন দেশ কোন দুখন মহাদেশলৈ বিস্তৃত?\nউত্তৰঃ এচিয়া মহাদেশৰ পৰা অষ্ট্ৰেলিয়া মহাদেশলৈ বিস্তৃত ।\nউত্তৰঃ মাটিকালি হিচাপে দেশসমূহৰ ভিতৰত সৰ্ববহৎ দেশ হ'ল ৰাছিয়া আৰু ক্ষুদ্রতম হ’ল ভেটিকান চিটি।\n(চ) উত্তৰ আমেৰিকা মহাদেশৰ প্রধান পর্বত শ্ৰেণীটোৰ নাম কি? এই পর্বতমালাৰ দৈর্ঘ্য কিমান আৰু\nই মহাদেশ কোন অংশত অৱস্থিত?\nউত্তৰঃ উত্তৰ আমেৰিকা মহাদেশৰ প্রধান পর্বত শ্রেণীটো হ'ল ৰকি। এই পর্বতমালাৰ দৈর্ঘ্য ৬৪০০ কিঃমিঃ আৰু ই মহাদেশৰ পশ্চিম অংশত আলাস্কাৰ পৰা মেক্সিকো পর্যন্ত উত্তৰ-দক্ষিণাকৈ অৱস্থিত ৷\n(ছ) পৃথিৱীৰ বৃহত্তম মৰুভূমি কোনখন আৰু ই ক’ত অৱস্থিত?\nউত্তৰঃ পৃথিৱীৰ বৃহত্তম মৰুভূমি ছাহাৰা মৰুভূমি কোনখন আৰু ই আফ্রিকা মহাদেশত অৱস্থিত।\n(জ) এছিয়া মহাদেশৰ দুখনকৈ উত্তৰ দিশলৈ প্রবাহিত আৰু পূব দিশলৈ প্রবাহিত নদীৰ নাম লিখা।\nউত্তৰঃ এছিয়া মহাদেশৰ উত্তৰ দিশলৈ প্রবাহিত নদী দুখন হ'ল— ওবআৰু ইয়েনিছি।\nপূর্ব দিশলৈ প্রবাহিত নদী দুখন হ’ল আমুৰ আৰু হােৱাংহাে।\nউত্তৰঃ অষ্ট্রেলিয়া প্রধান পর্বতশ্রেণী হ’ল-- গ্রেট ডিভাইডিং বেঙ\nনদী হ’ল ডালিং নদী আৰু মৰুভূমি হ’ল গ্রেট ভিক্টোৰিয়া।\n(ঞ) ইউৰােপ মহাদেশৰ অন্তৰ্গত তথা ভূমধ্যসাগৰীয় অঞ্চলত অৱস্থিত তিনিখন দেশৰ নাম লিখা।\nউত্তৰঃ ইউৰােপ মহাদেশৰ অন্তৰ্গত তথা ভূমধ্য সাগরীয় অঞ্চলত অৱস্থিত দেশ তিনিখন হ’ল ছিছিলি, মাল্টা আৰু ছর্ডিনিয়।\n(ঘ) এছিয়া মহাদেশৰ নদ-নদী।\n(চ) ইউৰােপ মহাদেশৰ নদ-নদী\nমহাদেশীয় বিস্থাপন বা সঞ্চাৰণ সূত্র (Continental Drift Theory) অনুসৰি আদিতে, অর্থাৎ আজিৰ পৰা প্রায় ৩০০ নিযুত বছৰ পূর্বে (পূৰাজীৱীয় কল্পৰ পাৰমিয়ান যুগত) পৃথিৱীখনৰ স্থলমণ্ডল একত্ৰিত হৈ আছিল আৰু ইয়াৰ চাৰিওফালে জলমণ্ডলে আগুৰি আছিল। পৃথিৱীৰ এই অৱস্থাত থকা স্থলমণ্ডলটোক পেঞ্জিয়া (Pangaea) বুলি কোৱা হয় আৰু পেঞ্জিয়াৰ চাৰিওফালে আগুৰি থকা জলমণ্ডলটোক পাছালাছা (Panthalassa) বােলা হয়। কিছুকাল অতিক্রম কৰাৰ পিছত পেঞ্জিয়াৰ প্রায় সোঁমাজেৰে পূর্ব-পশ্চিমাকৈ এটা সংকীর্ণ আৰু দীঘল সাগৰৰ সৃষ্টি হৈছিল। ইয়াক টেথিছ সাগৰ (Tethys sea) বােলা হয়। এই টেথিছ সাগৰৰ সৃষ্টিয়ে পেঞ্জিয়াটোক উত্তৰ-দক্ষিণাকৈ দুটা ভাগত বিভক্ত কৰিছিল। ইয়াৰ উত্তৰ অংশটোক লৰেছিয়া (Laurasia) আৰু দক্ষিণ অংশটোক গণ্ডোৱানালেণ্ড (Gondowana Land) বােলা হয়।\n(খ)উত্তৰ মহাসাগৰ :\nপ্রায় ১৪ নিযুত বর্গ কিলােমিটাৰ মাটিকালিৰে উত্তৰ মহাসাগৰ পৃথিৱীৰ ক্ষুদ্রতম মহাসাগৰ। ইয়াৰ আকাৰ ভাৰত মহাসাগৰৰ প্রায় এক পঞ্চমাংশ। উত্তৰ মহাসাগৰখন উত্তৰ মেৰুৰ চাৰিওফালে বিস্তৃত বাবে ইয়াৰ আকৃতি ঘূৰণীয়া। এছিয়া, ইউৰােপ আৰু উত্তৰ আমেৰিকা মহাদেশৰ উত্তৰাংশই উত্তৰ মহাসাগৰক আগুৰি আছে । ইয়াৰ তলিৰ গড় গভীৰতা প্রায় ৩৫০০ মিটাৰ। উত্তৰ মেৰু অঞ্চলত অৱস্থিত বাবে বছৰটোৰ বেছিভাগ সময়েই উত্তৰ মহাসাগৰখন ডাঠ বৰফেৰে ঢাক খাই থাকে ।\n(গ) ওছেনিয়া মহাদেশঃ\nওছেনিয়া মহাদেশখনৰ মাটিকালি হ’ল প্রায় আঠ নিযুত বর্গ কিঃমিঃ। ওছেনিয়া মহাদেশখন পৃথিৱীৰ ষষ্ঠ বৃহত্তম দেশ। ওছেনিয়া মহাদেশখন অষ্ট্রেলিয়া মহাদ্বীপক কেন্দ্ৰ কৰি নিউজিলেণ্ড, টাছমানিয়া, নিউগিনি আদি বহুতাে সৰু বৰ দ্বীপক লৈ গঠিত হৈছে। এই মহাদেশৰ উত্তৰত দক্ষিণ-পূর্ব এছিয়াৰ জাভা, সুমাত্রা, ছেলেবিচ দ্বীপসমূহ আৰু প্রশান্ত মহাসাগৰ; দক্ষিণে দক্ষিণ মহাসাগৰ আছে, পূর্বত আছে প্রশান্ত মহাসাগৰ আৰু পশ্চিমে ভাৰত মহাসাগৰ। এই মহাদেশৰ জনসংখ্যা প্রায় ৩৮ নিযুত।\n(ঘ) এছিয়া মহাদেশৰ নদনদীঃ\nএছিয়া মহাদেশৰ ভূ-প্রাকৃতিক বৈশিষ্ট্য অনুসৰি নদীবােৰৰ গতিপথও বৈচিত্র্যপূর্ণ। ইয়াৰ বেছিভাগ নদীৰেই উৎপত্তিস্তল মধ্য এছিয়াৰ উচ্চ পার্বত্যভূমি অঞ্চল। এছিয়া মহাদেশৰ নদ-নদীসমূহক প্রধানকৈ চাৰিটা ভাগত ভগােৱা হয়। উত্তৰ মহাসাগৰলৈ বৈ যােৱা নদীসমূহক উত্তৰ বাহিনী নদী, প্রশান্ত মহাসাগৰলৈ বৈ যােৱা নদীসমূহক পূর্ব বাহিনী, ভাৰত মহাসাগৰলৈ বৈ যোৱা নদীসমূহক দক্ষিণ বাহিনী আৰু হ্রদমূহলৈ বৈ যােৱা নদীসমূহক অঙর্বাহী নদী তােলা হয়। এছিয়াৰ উত্তৰ বাহিনী নদীবােৰ হ’ল ওব, ইনিছি আৰু লেনা। পূব বাহিনী নদীবােৰ হ’ল আমুৰ, হােৱাংহাে, ইয়াংচিকিয়াং আৰু চিকিয়াং। দক্ষিণ বাহিনী নদীবােৰ হ’ল সিন্ধু, গংগা, ব্রহ্মপুত্র, মেকং, ইৰাৱতী, চালুইন, টাইগ্রীচ হৰু ইউফ্রেটিছ। ইয়াৰােপৰি দক্ষিণ-পূর্বত নর্মদা, তাপ্তী, মহানদী, গােদাবৰী, কৃষ্ণা, কাবেৰী, বৰাক, মে’নাম ইত্যাদি নদী আছে। ইয়াৰােপৰি অন্তর্বাহী নদীবােৰ হ’ল মুদৰিয়া, ছিৰদৰিয়া, ইউৰাল, তাৰিম, জর্ডান, হেলমন্দ ইত্যাদি ।\n(ঙ) আফ্রিকা মহাদেশৰ হ্রদসমূহঃ\nআফ্রিকা মহাদেশ হৈছে পৃথিৱীৰ দ্বিতীয় বৃহত্তম দেশ। ইয়াৰ মাটিকালি প্রায় ৩০ বর্গ নিযুত কিঃমিঃ। আফ্রিল মহাদেশখন বহুতাে নদী আৰু হ্রদেৰে ভৰপূৰ। এই মহাদেশখনৰ অন্যত হ্রদসমূহৰ ভিতৰত ভিক্টোৰিয়া, এলৱার্ট, টাংগানিকা, চাড, ভােল্টা, ন্যাচা, কেবৰাবাচ্চা, মালারি, চুকানা, কিভু, কোচ্চৌ, এব্বে আদি উল্লেখযােগ্য হ্রদ।\n(চ) ইউৰােপ মহাদেশৰ নদ-নদীঃ\nইউৰােপৰ দক্ষিণাঞ্চলৰ পর্বতমালাই নদ-নদীবােৰ উত্তৰ আৰু দক্ষিণ এই দুটা বাহিনীত ভাগ কৰিছে। সাধাৰণতে ইউৰােপৰ নদীসমূহক তিনিটা ভাগত ভাগ কৰা হয়। ভংগিল পর্বতমালাৰ উত্তৰৰ উত্তৰৰ বাহিনী নদী, ভংগিল পর্বতমালাৰ দক্ষিণৰ দক্ষিণ বাহিনী নদী আৰু ৰুছ দেশৰ নদীসমূহ। ইউৰােপ মহাদেশৰ উত্তৰ বাহিনী নদীবােৰ হ’লচাইন, লােয়ৰ, মিউজ, ৰাইন নদী, এ, ওৱেজাৰ, ওডাৰ আৰু ভিলা। দক্ষিণ বাহিনী নদীবােৰ হ’ল ৰােণ, ইটালীৰ গো, আর্ণো, টাইবাৰ, ডানিয়ুব আদি। ৰুছ দেশৰ নদীবােৰ হ’ল ভঙ্গ, ভক্সাৰ প্ৰধান উপনৈ কামা, পশ্চিম ডুইনা আৰু উত্তৰ ডুইনা, নিষ্টাৰ, নিপাৰ আৰু ডন ৰাছিয়াৰ প্রধান নদী।\n(ছ) আপেলেছিয়ান উচ্চভূমি অঞ্চলঃ\nভূ-প্রাকৃতিকভাৱে উত্তৰ আমেৰিকা মহাদেশখনক প্রধানকৈ চাৰিটা ভাগত ভাগ কৰা হয়। তাৰ ভিতৰত (১) পাৰ্বত্য অঞ্চল, (2) বিশাল উচ্চ সমভূমি অঞ্চল, (৩) আপেলেছিয়ান উচ্চভূমিঅঞ্চল আৰু (৪) উপকূলীয় নিম্ন সমতলভূমি অঞ্চল। ইয়াৰে আপেলেছিয়ানউচ্চভূমি অঞ্চলৰ পশ্চিম অংশউপকূলৱৰ্তী কাস্কেড, ছিয়েৰা নেভাডা আৰু কষ্টৰেঞ্জ পর্বতশ্রেণী আৰু পূর্ব অংশত উত্তৰে নিউফাউণ্ডলেণ্ডৰ পৰা দক্ষিণে ক্রোৰিডা পর্যন্ত পর্বত-পাহাৰ বিস্তৃত, ঠেক উপত্যকা আৰু ভগ্ন মালভূমিৰে গঠিত অসমান অঞ্চলেৰে ভৰপূৰ ।\n(জ) উত্তৰ আমেৰিকা মহাদেশৰ হ্রদসমূহঃ\nউত্তৰ আমেৰিকা মহাদেশখনৰ হ্রদসমূহৰ ভিতৰত ছুপেৰিওৰ, ৰ'ন, মিচিগান, এৰি, ওল্টেৰিও, গ্রেট বিয়াৰ গ্রেট শ্লেভ, উইনিপেগ আৰু গ্রেট ছল্ট। ছুপেৰিওৰ, মিচিগান, এৰি, ওন্টেৰিও আৰু ইউৰন হ্রদক উত্তণ আমেৰিকাৰ বৃহৎ হ্রদ অঞ্চল বুলি জনা যায়।\n(ক) মহীসােপান আৰু মহীঢাল\n(ঘ) গােবি মৰুভূমি আৰু আটাকামা মৰুভূমি\nউত্তৰঃ (ক) মহীসােপান আৰু মহীঢালঃ মহীসােপান আৰু মহীঢালৰ\nমাজৰ পার্থক্য হল—\n(১) উপকূলৰ চাৰিওফালে থকা সাগৰ-মহাসাগৰৰ অগভীৰ অংশই হ'ল মহীসােপান। আনহা্নৰ পিছৰ যথেষ্ট গভীৰ অংশটো হৈছে মহীঢাল।\n(২)মহীসােপানৰ গভীৰতা প্রায় ২০০ মিটাৰ পর্যন্ত। আনহাতে মহীঢালৰ গভীৰতা প্রায় ২০০ মিটাৰ।\n(৩) মহীসােপানৰ গভীৰতা মহীঢালতকৈ কম আৰু মহীঢালৰ গভীৰতা মহীসােপানতকৈ বেছি।\n(৪) মহীসােপান সমান কিন্তু মহীঢাল হেলনীয়া।\n(খ) এভাৰেষ্ট শৃংগ আৰু গডউইন অষ্টিন শৃংগঃ এভাৰেষ্ট শৃংগ আৰু গডউইন অষ্টিনৰ মাজৰ পার্থক্য হ’ল-\n(১) এভাৰেষ্ট শৃংগ হৈছে পৃথিৱীৰ উচ্চতম শৃংগ। আনহাতে গডউইন অষ্টিন হৈছে পৃথিৱীৰ দ্বিতীয় উচ্চতম শৃংগ ।\n(2) এভাৰেষ্ট শৃংগৰ উচ্চতা হৈছে ৮,৮৪৮ মিটাৰ, আনহাতে গডউইন অষ্টিন শৃংগৰ উচ্চতা হৈছে ৮,৬১১ মিটাৰ।\n(৩) এভাৰেষ্ট শৃংগ হৈছে হিমালয় পর্বতৰ অন্তৰ্গত, আনহাতে গডউইন অষ্টিন হৈছে কাৰাকোৰাম পর্বতমালাৰ অন্তর্গত।\n(গ) ওছেনিয়া মহাদেশ আৰু এন্টার্কটিকা মহাদেশঃ ওছেনিয়া মহাদেশ আৰু এন্টার্কটিকা মহাদেশৰ মাজৰ পার্থক্য হল—\n(১) ওছেনিয়া মহাদেশত জীৱই বসবাস কৰিব পাৰে, কিন্তু এন্টার্কটিকা মহাদেশত জীৱই বসবাস কৰিব নােৱাৰে।\n(২)ওছেনিয়া মহাদেশ অনবৰতে বৰফাবৃত হৈ নাথাকে। কিন্তু এন্টার্কটিকা মহাদেশ অনবৰতে বৰফাবৃত হৈ থাকে।\n(৩) ওছেনিয়া মহাদেশৰ মাটিকালি হ’ল ৮.১ নিযুত বর্গ কিঃমিঃ। আনহাতে এন্টার্কটিকা মহাদেশৰ মাটিকালি ১৩.২ নিযুত বর্গ কিঃমিঃ।\n(ঘ) গােবি মৰুভূমি আৰু আটাকামা মৰুভূমিঃ গােবি মৰুভূমি আৰু আটাকামা মৰুভূমি মাজৰ পার্থক্য হল—\n(১) গােবি মৰুভূমি পৃথিৱীৰ এছিয়া মহাদেশত অৱস্থিত। আনহাতে আটাকামা মৰুভূমি পৃথিৱীৰ দক্ষিণ আমেৰিকা মহাদেশত অৱস্থিত।\nউত্তৰঃ (৩) আটলান্টিক মহাসাগৰ ৷\n(১) উত্তৰ আমেৰিকা মহাদেশ।\nউত্তৰঃ (৪) ওছেনিয়া মহাদেশ ৷\nউত্তৰঃ (১) আটলান্টিক মহাসাগৰ ৷\nউত্তৰঃ (২) লােহিত সাগৰ ৷\n(ঙ) এছিয়া আৰু ইউৰােপ মহাদেশ প্রাকৃতিকভাৱে কিহে পৃথক কৰিছে?\n(৪) ভয়া নদী\nউত্তৰঃ (১) ইউৰাল পর্বতমালা ৷\n(চ) ইকুৱেড’ৰ কোনখন মহাদেশত অৱস্থিত ?\nউত্তৰঃ (২) দক্ষিণ আমেৰিকা ৷\n(১) ৰিও ডি জেনেইৰাে\nউত্তৰঃ (৩) ব্রাচিলিয়া ৷\nTags # Class 10 # দশম শ্ৰেণী # সমাজ বিজ্ঞান\nTags: Class 10, দশম শ্ৰেণী, সমাজ বিজ্ঞান


will-the-fate-of-majulians-change-after-the-tragic-boat-accident-or-the-dream-bridge-is-just-an-illusion-majuli-bhaskar-jyoti-kataky-manju-b– News18 assam\nNimatighat Boat Accident, Explained :কেতিয়া সম্পূৰ্ণ হ'ব মাজুলীবাসীৰ সপোনৰ দলংখন (Jorhat-Majuli Bridge)? ৰাস, উপ-নিৰ্বাচনৰ ধামখুমীয়াত তল পৰিব নেকি এই সমগ্ৰ ঘটনাৰ তদন্ত? পুনৰ বন্ধ হৈ পৰিব নেকি ৰ'-পেক্স আৰু নতুন জাহাজ দুখন?\nLast Updated : September 20, 2021, 18:16 IST\nযোৱা ৮ ছেপ্তেম্বৰ তাৰিখে নিমাতী ঘাটৰ (Nimati Ghat) সমীপত ব্ৰহ্মপুত্ৰ নদীৰ বুকুত এখন ব্যক্তিগত একক ইঞ্জিন চালিত ফেৰী "মা-কমলা" আৰু এখন দ্বৈত ইঞ্জিন যুক্ত আভ্যন্তৰিণ জল পৰিবহণ নিগমৰ অধীনৰ মাৰনাওঁ "টিপকাই"ৰ সংঘৰ্ষত (Nimatighat Boat Accident) তিনিগৰাকীকৈ ব্যক্তিয়ে মৃত্যুক আকোৱালী ল'ব লগীয়া হয় । যাত্ৰীসকলৰ মৰণকাতৰ আৰ্তনাদ, জীয়াই থকাৰ বাবে কৰা চেষ্টাই যেন উদঙাই গ'ল দীৰ্ঘদিন দক্ষিণ পাৰৰ লগত মাজুলী (Majuli)বাসীয়ে ভোগ কৰি অহা কষ্টৰ জীয়া ছবিখন । স্বাধীনতাৰ ৭৫ বছৰীয়া এই পৰিক্ৰমাত যোৰহাট জিলাৰ লগত প্ৰত্যক্ষ যোগাযোগৰ ক্ষেত্ৰত উন্নয়ণ কিছু হ'ল যদিও মাজুলীবাসীৰ বাবে এই সমস্যাৰ একমাত্ৰ সমাধান হ'ল দলং । যাতে কোনো মাজুলীবাসীয়ে আপোনজনক হেৰুৱাব লগীয়া নহয়, যাতে মৰাশ লৈ কোনো লোক নিমাতীৰ পাৰত ওৰে নিশা বহি থাকিব লগীয়া নহয় ।\nকিন্তু সকলোতকৈ গুৰুত্বপূৰ্ণ কথাটো হৈছে যে ইমান দিনে এনেদৰেই মাজুলীবাসীয়ে যাত্ৰা কৰি আহিছিল । ভৰ বাৰিষা ব্ৰহ্মপুত্ৰৰ প্ৰবল সোঁতৰ মাজতো একক ইঞ্জিনযুক্ত এই নাওসমূহ চলিছিল যদিও পূৰ্বে এনেধৰণৰ ঘটনাৰ সন্মূখীন হোৱা নাছিল মাজুলীবাসী । কিন্তু সেইদিনা অৰ্থাৎ ৮ ছেপ্তেম্বৰ তাৰিখে বিয়লি ৪ বজাত প্ৰকৃততে কি ঘটিছিল যাৰ বাবে এই শোকাৱহ দূৰ্ঘটনা (Nimatighat Boat Accident) সংঘটিত হ'বলৈ পালে ।\nপ্ৰত্যক্ষদৰ্শীৰ লগত আমি কথা পাতি নিমাতীৰ সেই দূৰ্ঘটনাৰ বিষয়ে জানিব পাৰিছিলোঁ । সেইদিনা নিমাতীৰ পৰা কমলাবাৰী (Kamalabari) পাৰঘাটলৈ আহিবলৈ সাজু হৈছিল "মা-কমলা" নামৰ নাওখন । যাত্ৰীসকল কিছুৱে আসন গ্ৰহণ কৰিছে আৰু মাজুলীলৈ আহিবলৈ ২খন গাড়ী প্লেটফৰ্মত ৰাখিছেহি । বয়-বস্তু আৰু দুচকীয়া বাহন ইতিমধ্যে নাওখনত তোলা হৈছে । সেইসময়তে কমলাবাৰী পাৰঘাটৰ পৰা যোৱা "টিপকাই" নামৰ ফেৰীখন নিমাতীত উপস্থিত হোৱাত চপাবৰ বাবে মা-কমলা নাওখন আতৰাই দিবৰ বাবে খুলি দিয়ে আৰু তাৰ পাছতে সংঘটিত হ'য় এই অবাঞ্ছনীয় শোকাৱহ দুৰ্ঘটনা ।\nএতিয়া মূল কথাটো হৈছে সেই সময়ত "টিপকাই" ফেৰীখন "মা-কমলা" নামৰ নাওখনৰ পাছফালে আছিল আৰু সোঁতৰ বাবে পিছুৱাই অহা "মা-কমলা" ফেৰীখনত খুন্দা মাৰিছিল । লক্ষ্য কৰিব লগীয়া কথাটো হ'ল "টিপকাই" ফেৰীখনত পিছলৈ যাব পৰা ইঞ্জিন আছে আৰু এই খুন্দাৰ পৰা বাচিব পৰাৰ হয়তো উপায় আছিল । গতিকে এই সমগ্ৰ কথাৰ পৰা অনুমান কৰিব পাৰি সেইসময়ৰ পৰিস্থিতি । সেই ভয়াৱহ দুৰ্ঘটনাৰ সন্মুখীন হোৱা ভুক্তভোগীয়ে আজিও শান্তিত শুব পৰা নাই ।এই সমগ্ৰ ঘটনাৰ পাছত কেইবাটাও কথা পোহৰলৈ আহিছে, কেইবাটাও প্ৰশ্ন উত্থাপন হৈছে ।\nপ্ৰথম কথাটো হ'ল যে ইমান এটা ব্যস্ত পাৰঘাটত বিয়াগোম জল পৰিবহণ বিভাগে কিয় দুটা ৰেম্পৰ ব্যৱস্থা কৰা নাছিল । দ্বিতীয়তে দুৰ্ঘটনাৰ পাছত যে ৰ'-পেক্সখন (Ro-Pax) চলাব পৰা হ'ল আগতে কিয় নিমাতীৰ পাৰঘাটত ৰখাই থোৱা হৈছিল? একক ইঞ্জিনযুক্ত ব্যক্তিগত নাওসমূহৰ মালিক পক্ষৰ লগত আভ্যন্তৰিণ জলপৰিবহণ বিভাগৰ গোপন বুজাবুজিৰ বাবেই ৰ'-পেক্স দুখন দীৰ্ঘদিন নচলোৱাকৈ ৰখাই থোৱা হৈছিল নেকি বুলিও ৰাজ্যজুৰি প্ৰশ্ন উত্থাপন হৈছে?\nএই ক্ষেত্ৰত জিলা প্ৰশাসনৰ ভূমিকাও সন্দেহৰ আৱৰ্তত । কাৰণ মূখ্যমন্ত্ৰীৰ নিৰ্দেশৰ পাছতহে ৰখাই থোৱা জাহাজ কেইখন চলোৱাৰ বাবে তৎপৰ হৈ পৰিছিল প্ৰশাসন ।তৃতীয়তে জিলা প্ৰশাসনে কিয় পূৰ্বেই তৎপৰতা নেদেখুৱালে ? মুখ্যমন্ত্ৰী অহাৰ পিছদিনাৰ পৰাই ৰ'-পেক্স কেনেকৈ চলিব পৰা হ'ল ? ৰেম্পৰ অভাৱত ৰখাই থোৱা জাহাজ দুখনৰ বাবে এদিনতে কেনেকৈ ৰেম্প নিৰ্মাণ কৰিব পৰা হ'ল ? চতুৰ্থ আৰু সকলো গুৰুত্বপূৰ্ণ কথাতো হ'ল যে "মা-কমলা" নামৰ নাওখনত থকা বহু ব্যক্তিক উদ্ধাৰ কৰি যোৰহাট চিকিৎসা মহাবিদ্যালয় (JMCH)ত স্বাস্থ্য পৰীক্ষা কৰোৱাই যোৰহাট জিলা প্ৰশাসনে (Jorhat Administration) হোটেল আদিত ৰখাৰ ব্যৱস্থা কৰে আৰু মাজুলীলৈ অহাৰ সুবিধা কৰি দিয়ে । কিন্তু যোৰহাটৰ পৰা ডিব্ৰুগড় হৈ মাজুলীত উপস্থিত হোৱা ব্যক্তিসকলৰ খৱৰ লবলৈ আহৰি নহ'ল মাজুলী জিলা প্ৰশাসনৰ । বৰ্ত্তমানো চৰকাৰে দুখনকৈ ব্যক্তিগত (মেৰাইন ইঞ্জিনযুক্ত) নাও চলাবলৈ অনুমতি প্ৰদান কৰিছে যদিও যাত্ৰীসকলক কিমান পৰিমাণে সুৰক্ষা দিব পৰাকৈ সক্ষম সেয়া যেন অপেন ছিক্ৰেট!\n৮ ছেপ্টেম্বৰৰ নাও দুৰ্ঘটনাটোৰ প্ৰধান আৰু মূল কাৰণ আছিল একেটা ৰেম্পতে কমলাবাৰী পাৰঘাটৰ পৰা নিমাতিৰ পৰা অহা আৰু নিমাতীলৈ যোৱা সকলোবোৰ নাও ৰখোৱাৰ ব্যৱস্থাটো । এখন আহিলে আনখন আঁতৰাই দিয়া হয় বা দিব লগা হয়। যদি ডাঙৰ ফেৰী এখন ৰখাই থোৱা থাকে তেনেহ'লে তাৰ গাতে আনফালৰ পৰা অহা সৰু নাওখন বান্ধি দিয়া হয়। যদি সৰুখন লগাই থোৱা থাকে তেন্তে সেইখন আঁতৰাই ডাঙৰখন বান্ধি তাৰ গাতে সৰুখন বান্ধি দিয়া হয়। এইটো পূৰ্বৰে পৰা চলি থকা এটা আভ্যন্তৰিন জল পৰিবহণ বিভাগৰ ভয়াবহ ব্যৱস্থা। দুৰ্ঘটনা হোৱা নাছিল বাবে কোনেও ভয়াৱহতা অনুমান কৰিব পৰা নাছিল। তেনে কৰোঁতেই সিদিনা সৰু নাওখনক প্ৰবল সোঁতে উটুৱাই আনি ডাঙৰ মাৰনাওঁখনত খুন্দা মাৰি দিলে। কিন্তু মূল যিটো কাৰণত ঘটনাটো ঘটিছিল তাৰ ব্যৱস্থা কিয় বিভাগে আগতেই নকৰিলে, কিয় মাজুলীবাসীৰ জীৱনকলৈ হেতালি খেলিলে সেয়া প্ৰকৃত শুদ্ধ তদন্তত হ'লে ওলাব । দোষ দুইখন নাৱৰে আছিল যদিও এখন চৰকাৰী পক্ষৰ হোৱাৰ বাবে ব্যক্তিগত নাও বা একক ইঞ্জিনৰ নাওবোৰক উদ্দেশ্য প্ৰণোদিতভাবে লক্ষ্য কৰি আভ্যন্তৰিণ জল পৰিবহণ বিভাগে দায় সাৰিব বিছৰা যেন পৰিলক্ষিত হৈছে । কিন্ত বৰ্ত্তমান মেৰাইন ইঞ্জিনৰ দুখন নাও কিয় চলাবলৈ দিছে সেইটো এক গুৰুত্বপূৰ্ণ কথা ? সিদিনা মেৰাইন ইঞ্জিন হোৱা হ'লে ঘটনাটো নঘটিলহেঁতেন নেকি ? সেইদিনা "টিপকাই" মেৰাইন ইঞ্জিন (Marine Engine) যুক্ত মাৰনাও আছিল যদিও এই খুন্দাত সেইখনো ভাগিছিল, সেইখনতো পানী সোমাইছিল যাৰ বাবে বালিচৰত ৰখাই দিব লগা হৈছিল। গতিকে এই নাওসমূহ কিমান সুৰক্ষিত সেয়া সহজেই অনুমান কৰিব পাৰি ।\nএতিয়া কথাটো হৈছে এই ঘটনাৰ প্ৰকৃত শুদ্ধ তদন্ত (Enquiry) হ'বনে? নে আন তদন্তবোৰৰ দৰেই এই শোকাৱহ দূৰ্ঘটনাও এদিন পাহৰণিৰ গৰ্ভত বিলীন হ'ব? ন্যায় পাবনে অকালতে মৃত্যক সাৱটি লোৱা পৰিমিতা দাস, বিক্ৰমজিত বৰুৱা আৰু ইন্দ্ৰেশ্বৰ বৰাই ? হয়তো কেইদিনমান পাছত এই ঘটনা সাধাৰণ হৈ পৰিব, বিভিন্ন উৎসৱক লৈ ব্যস্ত হৈ পৰাসকলেও সাময়িকভাবে পাহৰি পেলাব এই শোকাবহ ভয়ানক দূৰ্ঘটনাক । কিন্তু কেইবাটাও প্ৰশ্ন সদায় মাজুলীবাসীৰ মনত ক্ৰিয়া কৰি থাকিব আৰু কিমান দিনলৈ মাজুলীবাসীয়ে এই দুৰ্ভোগ ভোগ কৰিব লাগিব ? কেতিয়া সম্পূৰ্ণ হ'ব মাজুলীবাসীৰ সপোনৰ দলংখন (Jorhat-Majuli Bridge)? ৰাস, উপ-নিৰ্বাচনৰ ধামখুমীয়াত তল পৰিব নেকি এই সমগ্ৰ ঘটনাৰ তদন্ত ? পুনৰ বন্ধ হৈ পৰিব নেকি ৰ'-পেক্স আৰু নতুন জাহাজ দুখন ? পুনৰ একক ইঞ্জিন চালিত ব্যক্তিগত নাৱেই নিমাতীৰ লগত যোগাযোগৰ মাধ্যম হৈ পৰিব নেকি ?\nFirst published: September 20, 2021, 18:16 IST\nJorhat-Majuli ConnectivityMajuliNimati Boat AccidentNimati Ghat


কাৰ ভুলৰ বাবে গুৱাহাটীত আকৌ ১৪ দিনৰ কঠোৰ লকডাউন? কি ক'লে মন্ত্ৰী হিমন্তই? | News Next One\nকাৰ ভুলৰ বাবে গুৱাহাটীত আকৌ ১৪ দিনৰ কঠোৰ লকডাউন? কি ক'লে মন্ত্ৰী হিমন্তই?\nগুৱাহাটীঃ যমৰ যাতনাতকৈয়ো যেন দুৰ্বিসহ হৈ পৰিছে কৰ’না। প্ৰধানমন্ত্ৰী নৰেন্দ্ৰ মোদীয়ে আনলক-১ ঘোষণা কৰি দেশবাসীক স্বাভাৱিক জীৱনযাত্ৰা আৰম্ভ কৰিবলৈ আহ্বান জনোৱাৰ সময়তে উত্তৰ-পূৱৰ দুৱাৰমুখ স্বৰূপ গুৱাহাটী মহানগৰীত পুনৰ ১৪ দিনৰ বাবে জাৰি কৰা হ’ব লকডাউন। শুকুৰবাৰে দুপৰীয়াৰ ভাগত এখন সংবাদমেল অনুষ্ঠিত কৰি এই কথা সদৰী কৰে ৰাজ্যৰ স্বাস্থ্যমন্ত্ৰী ডঃ হিমন্ত বিশ্ব শৰ্মাই।\nআজিৰ সংবাদমেলত মন্ত্ৰীগৰাকীয়ে গুৱাহাটী মহানগৰীত অহা সোমবাৰৰ পৰা ১৪ দিনৰ বাবে লকডাউন বলৱৎ হ’ব বুলি ঘোষণা কৰে। তেওঁ কয় যে দুসপ্তাহৰ এই লকডাউনৰ প্ৰথম ৭ দিন সম্পূৰ্ণৰূপে কঠোৰ কৰা হ’ব।\n'যোৱা কেইদিনমানত ক’ভিড-১৯ৰ ইভলিউশ্যনৰ পৰিৱৰ্তন হৈছে। ট্ৰেভেল ৰেষ্ট্ৰিকশ্যন প্ৰত্যাহাৰ কৰাৰ পিছত অসমত ক’ভিড-১৯ত আক্ৰান্ত ৰোগীৰ সংখ্যা বৃদ্ধই পাবলৈ লৈছিল। কিন্তু সেয়া গণ সংক্ৰমণ নাছিল। পৰৱৰ্তী সময়ত গুৱাহাটী মহানগৰীত গণ সংক্ৰমণ হ’বলৈ আৰম্ভ কৰে। সেয়ে আমি এই সিদ্ধান্ত গ্ৰহণ কৰিবলৈ বাধ্য হৈছো।’-সংবাদমেলত মন্ত্ৰীগৰাকীয়ে কয়।\nউল্লেখ্য যে মহানগৰীত সংক্ৰমণৰ সংখ্যা বৃদ্ধি পাবলৈ লোৱাত ১৫ জুনৰ পৰা ৰেণ্ডম টেষ্ট আৰম্ভ কৰিছিল ৰাজ্যৰ স্বাস্থ্য বিভাগে। ইয়াৰ পিছতে ১৫ জুনৰ পৰা আজিলৈকে মহানগৰীত ৭৬২ জন লোকৰ দেহত কৰ’না পজিটিভ ধৰা পৰে বুলি সংবাদমেলত জানিবলৈ দিয়ে মন্ত্ৰী শৰ্মাই। এই সময়ছোৱাত ১০ হাজাৰ ৬১৭ জন লোকৰ চেম্পল কালেকশ্যন কৰাৰ কথা জনাই মন্ত্ৰীগৰাকীয়ে।\n'গুৱাহাটী মহানগৰীত দ্ৰুত গতিত কৰ’নাৰ সংক্ৰমণ বৃদ্ধি হ’বলৈ আৰম্ভ কৰিছে। এইকেইদিনত ধৰা পৰা ৭৬২ জন লোকৰ অধিকাংশৰে ট্ৰেভেল হিষ্টৰী পোৱা হোৱা নাই। লাহে লাহে ৰেলৰ চলাচল এন এফ ৰেলৱেই বন্ধ কৰি দিছে। শ্ৰমিক-কৃষক এক্সপ্ৰেছো আৰু ৪খন মানহে আহিব। ফ্লাইটৰ সংখ্যাও কমি আহিছে। গতিকে মই ধাৰণা কৰিছো যে অহা এসপ্তাহমানত গুৱাহাটীৰ বাহিৰত সংক্ৰমণৰ সংখ্যা কমি যাব। কিন্তু গুৱাহাটী মহানগৰীত সংক্ৰমণৰ সংখ্যা উৰ্ধমুখী হোৱাৰ সম্ভাৱনা আছে।’-সংবাদমেলত এইদৰে আশংকা প্ৰকাশ কৰে মন্ত্ৰীগৰাকীয়ে।\nগুৱাহাটীবাসীক দায়িত্বহীন আখ্যা স্বাস্থ্যমন্ত্ৰীৰ\nমহানগৰীত কিদৰে সংক্ৰমণৰ হাৰ উৰ্ধমুখী হ’ব সেয়া সদৰী কৰি মন্ত্ৰীগৰাকীয়ে কয়, 'এইকেইদিন ৭৬২ জন লোক ধৰা পৰিছে। গতিকে চেম্পল দিয়াৰ পৰা আইছলেশ্যন কৰালৈকে যদি ৫-৬ দিনো সময়ৰ প্ৰয়োজন হৈছে বুলি আমি ধৰি লও তেন্তে এইকেইদিনত লোকসকল ঘূৰি থকাটোৱেই স্বাভাৱিক। লগতে কিবা এটা ছিনড্ৰম পোৱাৰ পিছতহে পৰীক্ষা কৰিবলৈ আহিছিল। সেয়ে এয়া অনস্বীকাৰ্য যে মহানগৰীত বহুখিনি লোকৰ মাজলৈ ক’ভিড বিয়পি গৈছে।’\n'পৰহি মই দিল্লীত আছিলো। মই দেখা পাইছিলো যে সকলো মানুহে মাস্ক ব্যৱহাৰ কৰি আছে। ৰাস্তা-ঘাটত প্ৰয়োজন হ’লে মানুহ ওলাই নাহে। কিন্তু আজি গুৱাহাটী মহানগৰীত দেখিছো যে কাৰ্যত ১০ শতাংশ লোকেও মাস্ক ব্যৱহাৰ কৰা নাই। ছ’চিয়েল ডিষ্টেন্সিং ৰখা নাই। গধূলি হ’লে ১০ জনৰো অধিক লোক লগ হৈ আড্ডা দিয়াও দেখিছো। হোটেল-ৰেষ্টুৰেণ্ট খুলি দিছো যাতে দূৰত্ব বৰ্তাই ৰাখি চাহ বা ভাত খাব পাৰে। পিছে সকলোৱে আগৰ দৰেই হৈ পৰিছে। চৰকাৰী কাৰ্যালয়সমূহতো মানুহৰ সংখ্যা বাঢ়িছে। হাইৱেবোৰত ট্ৰাকৰ লোডিং-আনলোডিং চলা ঠাইসমূহতো মানুহৰ অত্যাধিক জনসমাগমে পৰিৱেশ অধিক জটিল কৰি তুলিছে।’-মন্ত্ৰীগৰাকীয়ে মহানগৰবাসী যে কৰ’নাক লৈ মুঠেই সচেতন হোৱা নাই সেয়া দিল্লীৰ সৈতে তুলনা কৰি এইদৰে কয় ৰাজনৈতিক কাৰণত দিনদিয়েক পূৰ্বে দিল্লীলৈ যোৱা স্বাস্থ্যমন্ত্ৰীগৰাকীয়ে।\nআজিৰ দিনটোত মহানগৰীৰ চিকিসালয়সমূহত মাত্ৰ ৮৯০ খন বেড আছে বুলিও জনাই মন্ত্ৰী শৰ্মাই। সেয়ে মহানগৰবাসীয়ে অধিক সতৰ্ক হৈ থকাতো প্ৰয়োজনীয় বুলি মন্তব্য কৰে মন্ত্ৰীগৰাকীয়ে। 'যদিহে দিনে ২০০ কৈ ক’ভিড-১৯ ৰোগী পোৱা যায় তেন্তে ৪ দিনত হাস্পতালৰ বেডসমূহ পৰিপূৰ্ণ হৈ পৰিব। যদি ১০ দিনত পৰিপূৰ্ণ হয় তেন্তে অসুবিধা নাই, কিয়নো কোনোবা ওলাব, কোনোবা সোমাব, কিন্তু চাৰিদিনত হ’লে ৰ’টেশ্যন অসম্ভৱ হৈ হাহাকাৰ পৰিস্থিতিৰ উদ্ভৱ হ’ব। গুৱাহাটীৰ ৰোগীক আমি নগাঁও, নলবাৰী, তেজপুৰলৈ লৈ যাবলগীয়া হ’ব।’-উদ্ভৱ হ’বলগীয়া ভয়াৱহ পৰিস্থিতিৰ বৰ্ণনা কৰি এইদৰে কয় মন্ত্ৰীগৰাকীয়ে।\nআনহাতে লকডাউন ঘোষণা কৰিলে মানুহৰ আৰ্থিক অৱস্থা শোচনীয় হৈ পৰে বুলিও উল্লেখ কৰে মন্ত্ৰীগৰাকীয়ে। তেওঁ কয়, 'যিসকল লোকে লকডাউনে মানুহৰ ক্ষতি কৰিব বুলি ভাবে সেইসকলৰ সৈতে মই একমত। এনে পৰিস্থিতিত সকলো লোকৰে যথেষ্ট ক্ষতি-সাধন হয়। কিন্তু আমি ব্যৱসায়ী, উদ্যোগী, তথা ব্যক্তিগত খণ্ডৰ অফিচসমূহক কৈছিলো যে আপোনালোকে ছেনিটাইজাৰৰ ব্যৱস্থা কৰিব লাগিব, কৰ্মচাৰী প্ৰয়োজনতকৈ বেছি ৰাখিব নালাগিব। পিছে মহানগৰীত অধিকাংশ ব্যৱসায়ীয়ে আজি নিজৰ সামাজিক দায়িত্ব পালনত ব্যৰ্থ হৈছে। গতিকে ৰাইজে সামাজিক দায়িত্ব পালনত ব্যৰ্থ হ’লে চৰকাৰ কঠোৰ হ’বলৈ বাধ্য।’\nসাৱধান নহ'লে বাঢ়িব পাৰে মৃত্যুৰ হাৰ\nমহানগৰবাসী সচেতন নহ’লে পৰিস্থিতি কিয় ভয়াৱহ হ’ব সেয়াও বুজাই দিয়ে স্বাস্থ্যমন্ত্ৰীগৰাকীয়ে। '৮০০ ৰ ওপৰত ৰোগী হ’লে আমি বেডৰ অভাৱত ঘৰৰ পৰা আনিব নোৱৰা হ’ম। ঘৰৰ পৰা আনিব নোৱাৰিলে সংক্ৰমণে ভয়াৱহ ৰূপ ধাৰণ কৰিব আৰু মৃতকৰ সংখ্যা বাঢ়িবলৈ ল’ব। সেই পৰিৱেশৰ লগত মোকাবিলা কৰিবলৈ অত্যন্ত কঠিন হ’ম।’-গুৱাহাটীৰ দৰে দায়িত্বহীন আৰু খোল্লমখুল্লা পৰিৱেশ দেশৰ আন কোনো নগৰতে চলি থকা নাই বুলি উল্লেখ কৰি মন্ত্ৰীগৰাকীয়ে কয়।\n'দিল্লী, মুম্বাই, বাংগালুৰু, কলকাতা আদি কোনো মহানগৰতে গুৱাহাটীৰ দৰকৈ মানুহে ইমান দায়িত্বহীনভাৱে ঘূৰি ফুৰা নাই। আজি জিএছ ৰোডৰ দৰে ঠাইতো মই মাস্ক নিপিন্ধাকৈ থকা মানুহ দেখিছো। আনকি কাষত থকা লোকসকলেও তেনে মানুহক কিয় মাস্ক পিন্ধা নাই বুলি সোধা দেখা নাই। দুই এজনক কিয় এনেকৈ আছে বুলি সুধিলেও ধেমালিতে কয় যে ছাৰ আপুনি আছে যেতিয়া আমাৰ চিন্তা নাই। এনেকৈতো কৰ’না নিয়ন্ত্ৰণ নহয়। আমিনো কিমান কৰিব পাৰিব যদিহে মানুহ সচেতন নহয়।’-মন্ত্ৰী শৰ্মাৰ মন্তব্য।\nগেলামালৰ দোকানো খোলা নথকা বেদনাদায়ক লকডাউন\nমহানগৰবাসীৰ এনে দায়িত্বহীনতাৰ বাবে অত্যন্ত অনিচ্ছা সত্বেও অহা সোমবাৰৰ পৰা ১৪ দিনৰ বাবে গুৱাহাটীত পুনৰ লকডাউন ঘোষণা কৰিবলৈ চৰকাৰ বাধ্য হৈছে বুলি আজিৰ সংবাদমেলত সদৰী কৰে স্বাস্থ্যমন্ত্ৰীগৰাকীয়ে। 'দেওবাৰে নিশা ১২ বজাৰ পৰা ১৪ দিনৰ বাবে গুৱাহাটী মহানগৰীত আমি লকডাউন বলৱৎ কৰাৰ সিদ্ধান্ত লৈছো। এই সিদ্ধান্তই বহু মানুহক দুখ-কষ্ট দিব, অৰ্থনৈতিকভাৱে ক্ষতিগ্ৰস্ত কৰিব। কিন্তু যেতিয়ালৈকে আমি আমাৰ দায়িত্ব পালন কৰিব নোৱাৰিম তেতিয়ালৈকে চৰকাৰে মানুহৰ জীৱন ৰক্ষাৰ বাবে চৰকাৰে কঠোৰ সিদ্ধান্ত ল’বলৈ বাধ্য।’-লকডাউনক বেদনাদায়ক হিচাপে অভিহিত কৰি আৰু আনলকৰ পৰা লকডাউনলৈ যাবলগীয়া হোৱাটো দুৰ্ভাগ্যজনক বুলি উল্লেখ কৰি ১২ জুলাইলৈকে আনুষ্ঠানিকভাৱে কামৰূপ মহানগৰ জিলাত লকডাউন ঘোঘণা কৰে মন্ত্ৰীগৰাকীয়ে।\nএইবাৰৰ লকডাউনত ফাৰ্মাচী, লেব’ৰেটৰী আৰু হাস্পতালৰ বাদে আন কোনো ব্যৱসায়িক প্ৰতিষ্ঠান আনকি গেলামালৰ দোকানো খোলা নাথাকিব বুলিও সদৰী কৰে মন্ত্ৰী শৰ্মাই। সেয়ে মন্ত্ৰী শৰ্মাই শনিবাৰ আৰু দেওবাৰৰ ভিতৰত ৭ দিনৰ বাবে প্ৰয়োজনীয় সামগ্ৰীৰ বজাৰ কৰিবলৈ আহ্বান জনায়। তেওঁ কয় যে এই সময়ছোৱাত ৰোগীক মেডিকেলত এডমিট কৰাৰ বাদে কোনোধৰণৰ পাছ আদি প্ৰদান কৰা নহয়। ব্যৱসায়িক প্ৰতিষ্ঠানসমূহৰ লগতে মঠ-মন্দিৰ, মছজিদ, গীৰ্জা আদি ধৰ্মীয় উপাসনাস্থলীসমূহো বন্ধ থাকিব বুলিও মন্ত্ৰীগৰাকীয়ে জনায়।\nআজিৰ সংবাদমেলত জনোৱা মতে লকডাউনৰ সময়ছোৱাত বেংক আৰু এটিএমসমূহ খোলা থাকিব। অৱশ্যে বেংকসমূহত সীমিতসংখ্যক কৰ্মচাৰীহে উপস্থিত থাকিব। সচিবালয়তো জইণ্ট অফিচাৰ পৰ্যায়ৰ কৰ্মচাৰীৰ বাদে বাকীসকল কৰ্মচাৰী আহিব নোৱাৰিব। অত্যন্ত জৰুৰীকালীন সেৱা যেনে বিদ্যুৎ বিভাগ, স্বাস্থ্য বিভাগ, দুৰ্যোগ প্ৰশমন বিভাগ, সংবাদমাধ্যমৰ বাদে বাকী চৰকাৰী কাৰ্যালয়সমূহো এই সময়ছোৱাত সম্পূৰ্ণৰূপে বন্ধ থাকিব।\nআনহাতে আজি সন্ধিয়া ৭ বজাৰ পৰা গুৱাহাটী মহানগৰীৰ লগতে সমগ্ৰ অসমতে সান্ধ্য আইন জাৰি কৰা হৈছে। কাইলৈ পুৱা ৭ বজাৰ পৰা পুনৰ\nসন্ধিয়া ৭ বজালৈ মহানগৰীৰ দোকান-পোহাৰসমূহ খোলা থাকিব। দেওবাৰেও পুৱা ৭ বজাৰ পৰা সন্ধিয়া ৭ বজালৈ দোকান-পোহাৰ আদি খোলা থকাৰ অন্তত নিশাৰে পৰা গুৱাহাটীত বলৱৎ হ’ব ১৪ দিনীয়া লকডাউন।\nএকেদৰে কাইলৈ পুৱাৰ পৰা দুদিন অৰ্থাৎ দেওবাৰলৈ গুৱাহাটীক বাদ দি ৰাজ্যৰ বাকী নগৰসমূহত লকডাউন ঘোষণা কৰা হৈছে। এই নগৰসমূহত অনাগত সপ্তাহতো এনেদৰে শনিবাৰ আৰু দেওবাৰে দুদিনৰ বাবে সকলো বন্ধ থাকিব বুলি আজিৰ সংবাদমেলত মন্ত্ৰীগৰাকীয়ে জানিবলৈ দিয়ে। অৱশ্যে গাঁওসমূহত লকডাউন নাথাকে বুলি ঘোষণা কৰি গাঁওসমূহত মাত্ৰ সন্ধিয়া ৭ বজাৰ পৰা সান্ধ্য আইনহে থাকিব বুলি সদৰী কৰে।\nলকডাউনৰ সময়ছোৱাত বানপানীৰ দৰে দুৰ্যোগ প্ৰশমন আদি চলি থাকিব বুলিও জনায় মন্ত্ৰীগৰাকীয়ে। একেদৰে এই সময়ছোৱাত চৰকাৰী ক্ৰিটিকেল নিৰ্মাণ যেনে গণেশগুৰিৰ অভাৰব্ৰীজ নিৰ্মাণ, বাঘজানৰ অগ্নি নিৰ্বাপণ আদিৰ দৰে কামসমূহ চলি থাকিব। প্ৰথম সপ্তাহৰ কঠোৰ লকডাউনৰ অন্তত দ্বিতীয় সপ্তাহত গেলামাল আৰু শাক-পাচলিৰ দোকানসমূহ খুলি দিয়া হ’ব নে নাই সেয়া পৰ্যালোচনা কৰা হ’ব বুলিও জনায় মন্ত্ৰীগৰাকীয়ে।\n১৪ দিনত নিজে নিজে নিৰাময় হ'ব কৰ'না!\nআজিৰ সংবাদমেলত মন্ত্ৰীগৰাকীয়ে অসমত কৰ’না ৰোগীৰ আৰোগ্যৰ হাৰ যথেষ্ট আশাব্যঞ্জক বুলি উল্লেখ কৰে। তেওঁ কয় যে ১৪ দিনৰ লকডাউনত যুৱক-যুৱতীসকলে ঘৰতে সোমাই থাকিলে যদি তেওঁলোক কৰ’না ভাইৰাছৰ দ্বাৰা আক্ৰান্ত হৈছেও তেন্তে ১৪ দিনত নিজৰ প্ৰতিৰোধ ক্ষমতাৰ দ্বাৰা আৰোগ্য লাভ কৰিব আৰু দুৰ্বল প্ৰতিৰোধ ক্ষমতাৰ লোক যেনে বয়োজ্যেষ্ঠ আৰু শিশুসকললৈ সংক্ৰমণৰ সম্ভাৱনা হ্ৰাস পাব। গুৱাহাটীৰ পৰা বাকী ঠাইলৈ যাতে সংক্ৰমণ হ’ব নোৱাৰে তাৰ বাবে এই ১৪ দিন গুৱহাটীত থকা বাহিৰৰ লোকসকলক গুৱাহাটীতে থাকিবলৈ আহ্বান জনায় মন্ত্ৰীগৰাকীয়ে। এই সময়ছোৱাত ইণ্টাৰডিছট্ৰিক্ট ট্ৰেভেলিং সম্পূৰ্ণৰূপে বন্ধ থাকিব বুলিও স্পষ্ট কৰি দিয়ে মন্ত্ৰী শৰ্মাই।\nসংবাদমেলত মন্ত্ৰীগৰাকীয়ে কেৰালা, কৰ্ণাটক আদি ৰাজ্যত কৰ’না নিয়ন্ত্ৰণ হৈছে বুলি চলি থকা প্ৰচাৰক লৈয়ো সন্দেহ প্ৰকাশ কৰে। তেওঁ কয় যে কেৰালা আৰু কৰ্ণাটকৰ পৰা অহা অসমৰ লোকসকলৰ দেহতো পজিটিভ ধৰা পৰিছে। গতিকে কেৰালা আৰু কৰ্ণাটকৰ দৰে ৰাজ্যত কৰ’না নিয়ন্ত্ৰণ হৈছে বুলি চলি থকা চৰ্চা সম্পূৰ্ণৰূপে শুদ্ধ নহয় বুলি মন্তব্য কৰে মন্ত্ৰী শৰ্মাই।\nতেওঁ আৰু কয়, 'এই দুদিনত গুৱাহাটীত দোকানত অলপ ভিৰ লাগিব। কিন্তু তাৰ পৰা সংক্ৰমিত হ’লেও ১৪ দিন ঘৰতে থাকিলে নিজে নিজে নিৰাময় হৈ যাব। গতিকে আমি সকলোকে লকডাউন মানি চলিবলৈ আহ্বান জনাইছো। আৰু এসপ্তাহ পিছত আমি ৰিভিউ কৰিমেই, তেতিয়া গেলামালৰ দোকান আদি খুলি দিয়া হ’ব পাৰে।’\nশুকুৰবাৰলৈকে ৰাজ্যত কৰ'নাত আক্ৰান্ত হোৱা মুঠ লোকৰ সংখ্যা হৈছে ৬৬৪৬ জন। ইয়াৰে ৪০৩৩ জনে ইতিমধ্যে আৰোগ্য লাভ কৰিছে। সম্প্ৰতি হাস্পতালত আছে ২৬০১ জন ৰোগী। আনহাতে এই সময়ছোৱাত মৃত্যু হৈছে ১০ জনকৈ ৰোগীৰ। মন্ত্ৰীগৰাকীয়ে আজিৰ সংবাদমেলত জনোৱা মতে এইকেইদিনত পজিটিভ ধৰা পৰাসকলৰ প্ৰায় ৫০ শতাংশই হৈছে গুৱাহাটী মহানগৰীৰ। উল্লেখ্য যে, দুমাহ পূৰ্বে এপ্ৰিলৰ প্ৰথম সপ্তাহত স্পেনিছ গাৰ্ডেনত ধৰা পৰিছিল গুৱাহাটীৰ প্ৰথমজন কৰ'না ৰোগী। মনীষ তিৱৰেৱাল নামৰ ব্যৱসায়ীজনৰ দেহত পজিটিভ ধৰা পৰাৰ প্ৰায় দুমাহৰ অন্তত এতিয়া গুৱাহাটীতো ভয়াৱহ হৈ পৰিছে কৰ'না কাল।


পূজাৰ কাপোৰ~মৃদুল কুমাৰ শৰ্মা - সাহিত্য ডট অৰ্গ\n“পূজাত কি কাপোৰ দিলে ঔ তোমালোকক?”, কচুৰী এটা মুখত সুমুৱাই জিলাপী এখনত কামোৰ মাৰি শৰ্মানীয়ে বোমাটো ফুটালে৷\n“নিদিলে মোক৷ মাইনাক পালাজ’ আমাজনৰ পৰা পঠাই দিলে৷ মোৰ হেনো গডৰেজ ঠাহ খাই আছে”, দত্তনীয়ে শব্দকেইটা এটা এটাকৈ উচ্চাৰণ কৰিলে৷ উপস্থিত এওঁৰ মুখখনলৈ চালে জাতি, ধৰ্ম, লিংগ নিৰ্বিশেষে সকলোৰে এটাই কথা মনলৈ আহিব- ’ফুলালুচী’ নামৰ কবিতাটো চাগে পাতাল কুমাৰে এওঁক চায়ে অনুপ্ৰেৰিত হৈ লিখিছিল৷\n“আমাৰ এওঁৰ হেনো কৰ্মতকৈ কাপোৰ ডাঙৰ নহয়৷ চাৰিওফালে শুৰপোক নে কিবা পোক এবিধ ওলাইছে হেনো৷ তাকেই মাৰি ঘূৰি ফুৰিছে গাঁৱে গাঁৱে”, বৰানীয়ে খুৰমা দুটা মুখত ভৰাই চাহ এঢোক গিলিলে৷\n“মোক ছিল্ক হাউচৰ পৰা সূতাৰ চাদৰ এখন আনি দিলে বাৰু৷ বিহুতহে ভালকৈ দিব হেনো৷ তলৰ পৰা ওপৰলৈ সজাই দিব৷ চেণ্ডেলৰ পৰা ডিঙিৰ হাৰলৈকে চব দিব৷”- মুখখন বিকটাই হোৱাটচএপত মেছেজ এটা ছেণ্ড কৰি কলিতানীয়ে বেৰৰ ফালে চাই ক’লে৷\n“মোক কি দিলে সোধা আক’! মুগাৰ মেখেলা চাদৰৰ ছেট এটা৷ নিজ খুচীমতে বাছিবলৈ দিলে”, শৰ্মানীয়ে দাঁত নিকতাই হাঁহি ক’লে৷\n“উম! নিদি পাৰেনে৷ নিদিওঁ বুলি কৈছিল বাৰু৷ কিন্তু মই মইহে৷”\n-কিন্তু কেনেকে খীৰালা ঔ? কোৱাচোন৷\nএকেলগে দুখন জিলাপী মুখত সুমুৱাই কোৱাৰিৰ ফাঁকেৰে বৈ অহা ৰসকণ মচি শৰ্মানীয়ে ক’লে, “চোৱা, দুমাহ আগতেই মই কৈছিলোঁ যে মোক এইবাৰ মুগাৰ কাপোৰযোৰ লাগিব্বই, কিমান দিনৰ পৰা আশা কৰি আছোঁ। কিন্তু এওঁৰ কথা হ’ল কাপোৰযোৰত পোন্ধৰ বিশহেজাৰ টকা খৰচ কৰাতকৈ ক’ৰবাৰ পৰা ফুৰিয়েই আহো৷ হাৰে বাবা, নুবুজানো কেলেই? কাপোৰযোৰ নহ’লে কি পিন্ধি ফুৰিবলৈ যাম? দুদিনমান কন্দা কটাও কৰি চালোঁ‌৷ নাই, নুশুনেহে নুশুনে৷ মই বোলো এই কথাই কথা নহয়৷ কান্দোনৰ অস্ত্ৰপাত বেছিকৈ ব্যৱহাৰ কৰাই কাম নিদিয়া হ’লগে৷ ৰ’ বাপ্পেকে৷ মোৰোতো বুদ্ধি কম নহয়, দেখাতহে হেবাং৷ পূজাৰ তিনিদিন আগত এওঁ অফিচৰ পৰা আহি চাৰ্টটো খুলি বাৰাণ্ডাত মেলি থৈছিল৷ মই গৈ লাহেকৈ চাৰ্টটোৰ বুকুত অলপ লিপষ্টিক লগাই দিলোঁ আৰু চুলি এডাল চিঙি চাৰ্টটোৰ কলাৰত ফঁচাই লগাই থলোঁ‌৷”\nবাকীখিনি ইতিহাস এতিয়া৷ ম্যেই জো চাহতা হ্যু ও মেই ছীনকে লেতা হ্যু’৷\nদত্তনী, বৰানী আৰু কলিতানীয়ে হা কৈ মুখকেইখন মেলি শৰ্মানীৰ ফালে চাই ৰ’ল৷\n← এই মাহৰ প্ৰশ্নঃ অঞ্জলি গগৈ বৰগোহাঞি\n“ছ্যেং“ গ্ৰন্থ সমালোচনাঃ নৱজিৎ মেধি →\nচুলাই পুৰাণ (লোকপুৰাণ)


দাঁতোন (ইংৰাজী: Toothbrush ) আধুনিক টুথব্ৰাছৰ উদ্ভাৱক হ'ল ইংলেণ্ডৰ ক্লাৰ্কনেল্ডৰ উইলিয়াম আড্ডিছ (Willam Addis)। ১৭৮০ চনত তেওঁ গৰুৰ নেজৰ চুলি কাটি টুথব্ৰাছ তৈয়াৰ কৰিছিল। ব্ৰাছৰ নালবোৰো আছিল গৰুৰ তপিনাৰ হাড়ৰ। ১৪৯৮ চনত চীনদেশত প্ৰথম গাহৰিৰ ঠৰঙা নোম ব্যৱহাৰ কৰি টুথব্ৰাছ তৈয়াৰ কৰা হৈছিল॥ ১৯৩৬ চনৰপৰা ১৯৯৮ চনৰ ভিতৰত পৃথিৱীত ৩০০০টা দাঁতোনৰ পেটেণ্ট হৈছে। \nআধুনিক দাঁতোনসম্পাদনা কৰক\nবিদ্যুৎৰ দাঁতোনসম্পাদনা কৰক\nদাঁতোন ব্যৱহাৰ কৰাৰ নিয়মসম্পাদনা কৰক\n↑ 1.0 1.1 1.2 1.3 শান্তনু তামুলী (এপ্ৰিল ২০০৭). "টুথব্ৰাছ". নতুন আৱিষ্কাৰ খণ্ড ২০শ বছৰ (৪ৰ্থ সংখ্যা): ২৪ - ২৫.\n"https://as.wikipedia.org/w/index.php?title=দাঁতোন&oldid=230288"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=35894।


ভিখাজী কামা - অসমীয়া ৱিকিপিডিয়া\nভিখাজী ৰুষ্টম কামা[n 1] (২৪ ছেপ্টেম্বৰ ১৮৬১- ১৩ আগষ্ট ১৯৩৬) ভাৰতৰ স্বাধীনতা আন্দোলনৰ লগত জড়িত অগ্ৰণী ব্যক্তিসকলৰ এগৰাকী।\n২৪ ছেপ্টেম্বৰ ১৮৬১\nব'ম্বে, ব্ৰিটিছ ইণ্ডিয়া\n১৩ আগষ্ট ১৯৩৬ (৭৪ বছৰ)\nভাৰতীয় স্বাধীনতা সংগ্ৰাম\nজাৰ্মানীৰ ষ্টাটগাৰ্টত অনুষ্ঠিত ইন্টাৰনেশ্বনেল চ'ছিয়েলিষ্ট কনফাৰেঞ্চত ১৯০৭ চনৰ ২২ আগষ্টৰ দিনা ভিখাজি কামাই দাঙি ধৰা ভাৰতীয় স্বাধীনতাৰ পতাকাখনৰ আৰ্হি\n3 নিৰ্বাসিত জীৱন আৰু মৃত্যু\n4 পৰৱৰ্তী সময়ত প্ৰভাৱ\n5 অতিৰিক্ত পঠন-সামগ্ৰী\nভিখাজী ৰুষ্টম কামাৰ জন্ম হৈছিল ২৪ ছেপ্টেম্বৰ, ১৮৬১ চনত বোম্বেৰ (এতিয়াৰ মুম্বাই) এটা ডাঙৰ আৰু চহকী পাৰ্ছী পৰিয়ালত। তেওঁৰ পিতৃ-মাতৃ ছৰাবজী ফ্ৰেমজী পেটেল আৰু জাইজীবাই ছৰাবজী পেটেল চহৰখনত সুপৰিচিত আছিল। পিতৃ ছৰাবজী পেটেল প্ৰশিক্ষণপ্ৰাপ্ত উকীল আৰু কৰ্মসূত্ৰে এগৰাকী ব্যৱসায়ী আছিল। পাৰ্ছী সম্প্ৰদায়টোৰ মাজতো তেওঁ এগৰাকী প্ৰভাৱশীল ব্যক্তি আছিল।\nসেই সময়ৰ অধিকাংশ পাৰ্ছী ছোৱালীৰ নিচিনাকৈ ভিখাজীয়েও আলেকজেন্দ্ৰা নেটিভ গাৰ্লছ্ ইংলিছ ইনষ্টিটিউশ্বনত নামভৰ্ত্তি কৰিছিল। শিশু হিচাপে ভিখাজী অধ্যৱসায়ী আৰু সুশৃংখল স্বভাৱৰ আছিল। বিশেষকৈ ভাষাজ্ঞানৰ ক্ষেত্ৰত তেওঁ বিশেষ প্ৰতিভা দেখুৱাইছিল।\n১৮৮৫ চনৰ ৩ আগষ্টত কে. আৰ. কামাৰ পুত্ৰ ৰুষ্টম কামাৰ সৈতে ভিখাজী বিবাহপাশত আৱদ্ধ হৈছিল। স্বামী ৰুষ্টম এগৰাকী প্ৰতিপত্তিশীল, ইংৰাজ-সমৰ্থক উকীল আছিল আৰু তেওঁ ৰাজনীতিত সোমাবলৈ আগ্ৰহ দেখুৱাইছিল। তেওঁলোকৰ এই বৈবাহিক জীৱন বৰ সুখৰ নহ'ল। ভিখাজীয়ে অধিকাংশ সময় স্বদেশৰ আৰু সামাজিক কাম-কাজত নিয়োজিত হৈ থাকিছিল।\n১৮৯৬ চনৰ অক্টোবৰ মাহত মুম্বাই প্ৰেছিডেন্সিত দুৰ্ভিক্ষৰ সৃষ্টি হৈছিল আৰু ইয়াৰ কিছুদিন পাছতে বুবনিক প্লেগ মহামাৰীয়ে আগুৰি ধৰিছিল। ভিখাজীয়ে গ্ৰেণ্ট মেডিকেল কলেজৰ (পিছলৈ এইখন "হাফকিনছ্ প্লেগ ভেকশ্বিন ৰিচাৰ্ছ চেণ্টাৰ"ৰূপে পৰিগণিত হয়) পৰা ৰোগাক্ৰান্ত মানুহৰ যত্ন লোৱা আৰু পিছলৈ নিৰোগী মানুহক প্ৰতিৰোধক বেজী দিয়া দল এটাত যোগ দিছিল। ইয়াকে কৰিবলৈ যাওঁতে ভিখাজী কামা নিজেও প্লেগত আক্ৰান্ত হয় আৰু কোনোমতেহে মৃত্যুৰ পৰা ৰক্ষা পৰে। তথাপি কামাৰ স্বাস্থ্য দুৰ্বল হৈ থকাত ১৯০২ চনত উন্নতমানৰ চিকিৎসাৰ বাবে তেওঁক ব্ৰিটেইনলৈ পঠোৱা হয়।\n১৯০৮ চনত ভিখাজী কামাই ভাৰতলৈ উভতি অহাৰ প্ৰস্তুতি চলোৱাৰ পূৰ্বে শ্যামজী কৃষ্ণা বাৰ্মাক লগ পাইছিল। হাইড পাৰ্কত দিয়া জাতীয়তাবাদী বক্তৃতাৰ বাবে শ্যামজী লণ্ডনৰ ভাৰতীয় সম্প্ৰদায়ৰ মাজত বেছ পৰিচিত আছিল। তেওঁৰ জৰিয়তে ভিখাজীয়ে সেইসময়ৰ ভাৰতীয় জাতীয় কংগ্ৰেছৰ ব্ৰিটিছ কমিটিৰ অধ্যক্ষ দাদাভাই নৌৰজীকো লগ পাইছিল। নৌৰজী আৰু সিং ৰেৱাভাই ৰাণাৰ লগ হৈ ভিখাজীয়ে ১৯০৫ চনৰ ফ্ৰেব্ৰুৱাৰী মাহত "ইণ্ডিয়ান হোম ৰুল চ'ছাইটি" প্ৰতিষ্ঠাত সহায় কৰিছিল। লণ্ডনত ভিখাজীক জনাই দিয়া হৈছিল যে জাতীয়তাবাদী কাম-কাজত জড়িত নহওঁ বুলি লিখিত প্ৰতিশ্ৰুতি নিদিলে তেওঁ ভাৰতলৈ যাব নোৱাৰে। কিন্তু তেওঁ প্ৰতিশ্ৰুতি দিবলৈ ৰাজী নহ'ল। সেই বছৰতে তেওঁ পেৰিছলৈ স্থানান্তৰিত হ'ল আৰু তাত "পেৰিছ ইণ্ডিয়ান চ'ছাইটি" প্ৰতিষ্ঠাত আগভাগ লৈছিল।\n১৯০৭ চনৰ ২২ আগষ্টত জাৰ্মানীৰ ষ্টাটগাৰ্টত অনুষ্ঠিত দ্বিতীয় চ'ছিয়েলিষ্ট কংগ্ৰেছত কামাই অংশ লয়। তাত তেওঁ ভাৰতীয় উপমহাদেশত হোৱা দুৰ্ভিক্ষৰ ভয়াৱহ পৰিণামৰ বিষয়ে ব্যাখ্যা কৰিছিল। তাতেই তেওঁ মানৱ অধিকাৰ, সমতা আৰু ব্ৰিটেইনৰ পৰা ভাৰতৰ স্বাধীনতা বিচাৰি এখন পতাকা মেলি ধৰিছিল।[n 2] ভিখাজীয়ে নিজে এই পতাকাখনত "ভাৰতীয় স্বাধীনতাৰ পতাকা" বুলি অভিহিত কৰিছিল। কলকাতা পতাকাৰ কিছু শুধৰণি ঘটাই ভিখাজীয়ে শ্যামজী কৃষ্ণা বাৰ্মাৰ সৈতে এই পতাকাখনৰ আৰ্হি প্ৰস্তুত কৰিছিল। এতিয়াৰ স্বাধীন ভাৰতৰ ৰাষ্ট্ৰীয় পতাকাখন প্ৰস্তুত কৰিবলৈ লওঁতে ভিখাজীৰ পতাকাখনৰ পৰাও কিছু সহায় লোৱা হৈছিল।\nনিৰ্বাসিত জীৱন আৰু মৃত্যুসম্পাদনা কৰক\n১৯১৪ চনত প্ৰথম বিশ্বযুদ্ধৰ সূত্ৰপাত হোৱাত ফ্ৰান্স আৰু ব্ৰিটেইনে মিত্ৰপক্ষত যোগ দিলে। ফলত কামা আৰু সিং ৰেৱাভাই ৰাণাৰ বাহিৰে "পেৰিছ ইণ্ডিয়া চ'ছাইটি"ৰ আন সকলো সদস্যই ফ্ৰান্স পৰিত্যাগ কৰিলে। ১৯১৫ চনৰ জানুৱাৰী মাহত তেওঁক ভিছিলৈ পঠাই বন্দী কৰা ৰখা হ'ল। ১৯১৭ চনৰ নৱেম্বৰত তেওঁ মুক্তি লাভ কৰে আৰু স্থানীয় পুলিচক সাপ্তাহিকভাৱে জনাই থকাৰ চৰ্তত বৰডিউক্সলৈ যোৱাৰ অনুমতি পালে। যুদ্ধ শেষ হোৱাৰ পিছত তেওঁ পেৰিছস্থিত বাসগৃহলৈ ঘূৰি আহে।\nভিখাজী কামা ১৯৩৫ চনলৈ ইউৰোপতে নিৰ্বাসনত থাকিব লগা হৈছিল। সেইবছৰ স্বাস্থ্যৰ যথেষ্ট অৱনতি ঘটাত আৰু ষ্ট্ৰ'কৰ ফলত পক্ষাঘাতগ্ৰস্ত হৈ পৰাত তেওঁ ছাৰ কোৱাছজি জেহাংগীৰৰ জৰিয়তে ব্ৰিটিছ চৰকাৰক ঘৰলৈ ঘূৰি যোৱাৰ অনুমতি বিচাৰিছিল। ১৯৩৫ চনৰ ২৪ জুনত পেৰিছৰ পৰাই ভিখাজিয়ে জাতীয়তাবাদী কাৰ্য্যকলাপত জড়িত নহয় বুলি লিখিত সন্মতি দিয়ে। ইয়াৰ পিছতে জেহাংগীৰৰ লগত তেওঁ ১৯৩৫ চনৰ নৱেম্বৰ মাহত বোম্বেত পদাৰ্পণ কৰে। ইয়াৰ মাত্ৰ নমাহ পিছতে ১৯৩৬ চনৰ ১৩ আগষ্টত পাৰ্ছী জেনেৰেল হস্পিটেলত ভিখাজী কামাৰ মৃত্যু হয়।\nপৰৱৰ্তী সময়ত প্ৰভাৱসম্পাদনা কৰক\n১৯৬২ চনত কামাৰ স্মৃতিত প্ৰকাশিত এটি ডাক টিকট\nভিখাজীয়ে ব্যক্তিগত সম্পত্তিৰ অধিকাংশ ছোৱালীৰ বাবে স্থাপিত আভাবাই ক্ষুদ্ৰ অনাথ আশ্ৰমখনত দান দিয়াৰ কথা ইচ্ছাপত্ৰত লিখি গৈছিল। পিছত অনাথ আশ্ৰমখনৰ পৰা তেওঁৰ নামত এখন ন্যাস প্ৰতিষ্ঠা কৰা হয়।\nবহু ভাৰতীয় চহৰৰ ৰাস্তা-ঘাট আৰু ঠাইৰ নাম ভিখাজী কামা বা তেওঁৰ পৰিচিত নাম মেডাম কামা ৰখা হৈছে। ১৯৬২ চনৰ ২৬ জানুৱাৰীৰ দিনা ভাৰতৰ একাদশ গণতন্ত্ৰ দিৱসত ভাৰতীয় ডাক আৰু টেলিগ্ৰাফ বিভাগে তেওঁৰ স্মৃতিত এটা ডাক-টিকট প্ৰকাশ কৰিছিল।\nঅতিৰিক্ত পঠন-সামগ্ৰীসম্পাদনা কৰক\nSethna, Khorshed Adi (1987), Madam Bhikhaiji Rustom Cama, Builders of Modern India, প্ৰকাশক New Delhi: Government of India Ministry of Information and Broadcasting\nKumar, Raj; Devi, Rameshwari; Pruthi, Romila, eds. (1998), Madame Bhikhaiji Cama, (Women and the Indian Freedom Struggle, vol. 3), প্ৰকাশক Jaipur: Pointer, ISBN 81-7132-162-3 .\nYadav, Bishamber Dayal; Bakshi, Shiri Ram (1992), Madam Cama: A True Nationalist, (Indian Freedom Fighters, vol. 31), প্ৰকাশক New Delhi: Anmol, ISBN 81-7041-526-8 .\nGupta, Indra (2003), India's 50 Most Illustrious Women, প্ৰকাশক New Delhi: Icon Publications, ISBN 81-88086-19-3 .\n↑ Bhikhai- (with aspirated -kh-) is the name as it appears in the biographies. Another common form is Bhikai- (with unaspirated -k-), as it appears on the postage stamp. The name is also frequently misspelled 'Bhikha-' (with missing -i-), which isamale name (unlike the feminine Bhikhai-).\n↑ "This flag is of India's independence. Behold, it is born. It is already sanctified by the blood of martyred Indian youth. I call upon you, gentlemen, to rise and salute the flag of Indian independence. In the name of this flag I appeal to lovers of freedom all over the world to cooperate with this flag in freeing one-fifth of the human race."\n↑ Acyuta Yājñika; Suchitra Sheth (2005). The Shaping of Modern Gujarat: Plurality, Hindutva, and Beyond. Penguin Books India. পৃষ্ঠা. 152–. ISBN 978-0-14-400038-8. https://books.google.com/books?id=wmKIiAPgnF0C&pg=PA152.\n↑ Darukhanawala, Hormusji Dhunjishaw, ed. (1963), Parsi lustre on Indian soil, 2, প্ৰকাশক Bombay: G. Claridge .\n↑ John R. Hinnells (28 April 2005). The Zoroastrian Diaspora : Religion and Migration: Religion and Migration. OUP Oxford. পৃষ্ঠা. 407. ISBN 978-0-19-151350-3. https://books.google.com/books?id=MWnUfjzvwHoC&pg=PA407। আহৰণ কৰা হৈছে: 19 August 2013.\n↑ Taraporevala, Sooni, Parsis: The Zoroastrians of India: A Photographic Journey, প্ৰকাশক New York City: Overlook Press, ISBN 1-58567-593-8\n↑ India Post (1962), Bhikaiji Cama, Indian Post Commemorative Stamps, প্ৰকাশক New Delhi, http://indianpost.com/viewstamp.php/Print%20Size/3.3%20x%202.9/BHI%4B%41%49JI%20CAMA\n"https://as.wikipedia.org/w/index.php?title=ভিখাজী_কামা&oldid=241328"ৰ পৰা অনা হৈছে\nশেষ সম্পাদনা কৰা হৈছে 14 July 2020 তাৰিখে 01:58 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=50741।\nএই পৃষ্ঠাখন ১৪ জুলাই, ২০২০ তাৰিখে ০৭:২৮ বজাত অন্তিম সংশোধন কৰা হৈছিল।


ৰমিলা থাপাৰ - অসমীয়া ৱিকিপিডিয়া\n৩০ নৱেম্বৰ, ১৯৩১ (৯০ বছৰ)\nলক্ষ্ণৌ, আগ্ৰা আৰু অঔধ ইউনাইটেড প্ৰভিঞ্চ, ব্ৰিটিছ ইণ্ডিয়া\n'চ'ৱাচ ইউনিভাৰচিটি অৱ লণ্ডন' (ডক্টৰেট)\nHistorian, Writer ইতিহাসবিদ, লেখক\nভাৰতীয় ইতিহাস বিষয়ক কিতাপৰ লেখক\nসন্মানীয় ডক্টৰেট চিকাগো বিশ্ববিদ্যালয়, অক্সফৰ্ড বিশ্ববিদ্যালয়, এডিনাবাৰ্গ বিশ্ববিদ্যালয়, কালিকুট বিশ্ববিদ্যালয়, হায়দৰাবাদ বিশ্ববিদ্যালয়, ব্ৰাউন বিশ্ববিদ্যালয়, পেট্ৰ'নিয়া বিশ্ববিদ্যালয়\nInaugural holder, Kluge Chair in Countries and Cultures of the South, US Library of Congress; আমেৰিকান একাডেমী অৱ আৰ্টচ্ এণ্ড চাইঞ্চৰ বিদেশী সন্মানীয় সদস্য, মানৱতাৰ অধ্যয়নৰ বাবে জন ডব্লিউ কুগ্ পুৰস্কাৰ, ২০০৮ চন\nৰমিলা থাপাৰ (ইংৰাজী: Romila Thapar; জন্ম: ৩০ নৱেম্বৰ, ১৯৩১) হ'ল এগৰাকী ভাৰতীয় ইতিহাসবিদ। তেওঁৰ অধ্যয়নৰ মুখ্য ক্ষেত্ৰ হৈছে প্ৰাচীন ভাৰতৰ ইতিহাস, য'ত তেওঁ আগৰেপৰা প্ৰতিষ্ঠিত। থাপাৰ নতুন দিল্লীৰ জৱাহৰলাল নেহৰু বিশ্ববিদ্যালয়ৰ প্ৰাচীন ইতিহাস বিভাগৰ অধ্যাপক, এমিৰিটা।\nথাপাৰৰ বিশেষ অৱদান হৈছে উত্তৰ ভাৰতত খ্ৰীষ্টপূৰ্ব প্ৰথম সহস্ৰাব্দৰ মাজভাগত হোৱা পৰিৱৰ্তন বুজিবলৈ সামাজিক-ঐতিহাসিক পদ্ধতিৰ ব্যৱহাৰ। বংশ-আধাৰিত ইন্দো-আৰ্য পশুপালক গোটবোৰ গঙ্গা নদীৰ সমভূমিলৈ স্থানান্তৰিত হোৱাৰ লগে লগে,কিদৰে তেওঁলোকে জাতি-আধাৰিত ৰাজ্যবোৰৰ প্ৰাথমিক ৰূপ সৃষ্টি কৰিছিল, এই বষয়ে তেওঁৰ লিখনিত পোৱা যায়। \nথাপাৰে চিকাগো বিশ্ববিদ্যালয়, অক্সফৰ্ড বিশ্ববিদ্যালয়, ইনষ্টিটিউট নেচনেল ডেচ লাঙ্গুইছ এট চিভিলাইজ অৰিয়েণ্টেলচ, পেৰিছ, এডিনবাৰ্গ বিশ্ববিদ্যালয়, এডিনবাৰ্গ বিশ্ববিদ্যালয়, কলিকতা বিশ্ববিদ্যালয় হায়দৰাবাদ বিশ্ববিদ্যালয়, ব্ৰাউন বিশ্ববিদ্যালয়, আৰু প্ৰিটোৰিয়া বিশ্ববিদ্যালয়ৰ পৰা সন্মানীয় ডক্টৰেট লাভ কৰিছিল।\nথাপাৰ লণ্ডনৰ স্কুল অফ অৰিয়েণ্টেল এণ্ড আফ্ৰিকান ষ্টাডিজৰ এগৰাকী সন্মানীয় ফেলো, য'ত তেওঁ ১৯৫৮ চনত পিএইচডি ডিগ্ৰী লাভ কৰিছিল, আৰু আমেৰিকান একাডেমী অফ আৰ্টছ এণ্ড চাইন্সেছৰ বিদেশী সন্মানীয় সদস্য হিচাপেও খিতাপ লাভ কৰিছিল। ২০০৮ চনত, ৰোমিলা থাপাৰে মানৱবিজ্ঞান আৰু সামাজিক বিজ্ঞানত জীৱনজোৰা প্ৰাপ্তিৰ বাবে ইউএছ লাইব্ৰেৰী অফ কংগ্ৰেছৰ ক্লুজ পুৰস্কাৰ লাভ কৰিছিল।\n↑ Peterson, Indira Viswanathan (2019), "Romila Thapar 1931-", in Kelly Boyd, Encyclopedia of Historians and Historical Writing, প্ৰকাশক London: Taylor & Francis: Routledge, pp. 1202–, ISBN 978-1-136-78764-5, https://books.google.com/books?id=_161DwAAQBAJ&pg=PR1202 Quotr: "The pre-eminent interpreter of ancient Indian history today. ... "\n↑ Peterson, Indira Viswanathan (2019), "Romila Thapar 1931-", in Kelly Boyd, Encyclopedia of Historians and Historical Writing, প্ৰকাশক London: Taylor & Francis: Routledge, pp. 1202–, ISBN 978-1-136-78764-5, https://books.google.com/books?id=_161DwAAQBAJ&pg=PR1202 Quote: "Among the major historians of ancient India in recent times, Thapar's emphasis on social history differentiates her approach from that of the cultural historian A. L. Basham, while her rejection of ideological frames of reference sets her work apart from that of the Marxist scholar D. D. Kosambi."\n↑ Garreau, Joel (3 December 2008). "Historians Peter Robert Lamont Brown and Romila Thapar to Share 2008 Kluge Prize". washingtonpost.com. https://www.washingtonpost.com/wp-dyn/content/article/2008/12/02/AR2008120202969.html। আহৰণ কৰা হৈছে: 1 February 2021.\n"https://as.wikipedia.org/w/index.php?title=ৰমিলা_থাপাৰ&oldid=302707"ৰ পৰা অনা হৈছে\nএই পৃষ্ঠাখন ০৩ অক্টোবৰ, ২০২১ তাৰিখে ১৫:০৪ বজাত অন্তিম সংশোধন কৰা হৈছিল।


Nimati Koina Lyrics By Jyoti Prasad Agarwala | Assamese Lyrics - AssameseLyrical.com\nNimati Koina Lyrics By Jyoti Prasad Agarwala\nNimati Koina Lyrics By Jyoti Prasad Agarwala, visit AssameseLyrical.com for more Assamese lyrics\nSong: Nimati Koina (নিমাতী কইনা)\nNimati Koina Lyrics:---\nক’ত থৈ আহিলা\nচেনেহৰ মইনা মাত?\nচেনেহৰ মইনা নুবুলি কইনা\nচেনেহৰ মইনা মইনা মাত ৷\nকাকে আছা সুঁৱৰি\nমাতোঁ মাতোঁ চকুযোৰে\nসোণৰ জাপি পিন্ধি\nফুলাম ছৈৰ নাৱতে\nবীণখনি বাই !\nমাত ফুটা নাই\nআহা ৰূপকোঁৱৰ অ’\nআহা বেগাই ৷৷\nAssamese Lyrics Jyoti Prasad Agarwala Nimati Koina Lyrics Old Assamese Lyrics\nAssamese Lyrics - AssameseLyrical.com: Nimati Koina Lyrics By Jyoti Prasad Agarwala


3 ৮ এপ্ৰিলৰ অনলাইন আলোচনাৰ সাৰাংশ\n4 ৱিকিউৎসৰ অনলাইন কৰ্মশালা\n5 মে' ২০২০ৰ আলোচনাসমূহ\n6 অসম সাহিত্য সভাৰ সহযোগত প্ৰথমখন কৰ্মশালা\n-জলি বৰা (talk) 13:33, 15 June 2019 (ইউ.টি.চি.)\nBhaskarjyoti Bhuyan (talk) 14:35, 15 June 2019 (ইউ.টি.চি.)\nনিশ্চয়েই ভাল হব। দিব্য দত্ত (বাৰ্তা) 15:56, 15 June 2019 (ইউ.টি.চি.)\nসময়োপযোগী প্ৰস্তাৱ বিষ্ণু শইকীয়া⇒✉ 11:13, 17 June 2019 (ইউ.টি.চি.)\nনয়ন জ্যোতি নাথ (talk) 16:24, 20 June 2019 (ইউ.টি.চি.)\nসময়োপযোগী আৰু সঠিক প্ৰস্তাৱ ৷ সামৰ্থনুযায়ী ভিডিঅ' এটা বনাবলৈ মই চেষ্টা কৰিম৷ ঈশান জ্যোতি বৰা (talk) 01:28, 23 June 2019 (ইউ.টি.চি.)\n— গীতাৰ্থ বৰদলৈ (talk) 19:28, 16 June 2019 (ইউ.টি.চি.)\nইউ-টিউবৰ ভিডিঅৰ বাবে এটা ৱিকিপিডিয়া ভিডিঅ' চেনেল খুলিব পাৰি। কেইজনমান সদস্যক তাৰ পৰিচালনাৰ বাবে নিৰ্বাচন কৰিব লাগে। চেনেলটো মই খুলি দিব পাৰিম বাৰু! কিন্তু ভিডিঅ'বোৰ নিৰ্মান কৰি আপল'ড কৰিব লাগিব, বিশেষকৈ নিৰ্মান কৰাটো মূল কথা। "শ্লাইড শ্ব" ধৰণৰ ভিডিঅ' নিৰ্মান কৰিব লাগে। দিব্য দত্ত (বাৰ্তা) 16:09, 17 June 2019 (ইউ.টি.চি.)\nজলি বৰা (talk) 18:22, 17 June 2019 (ইউ.টি.চি.)\nআলোচ্য বিষয়ৰ প্ৰতি মোৰ সমৰ্থন আছে । ফেচবুকৰ পেজটোত মই সহায় কৰিব পাৰিম ।Bhaskarjyoti Bhuyan (talk) 03:15, 18 June 2019 (ইউ.টি.চি.)\nফেইচবুকৰ নতুন দায়িত্ব সদস্য:Bhaskarjyoti Bhuyan, User:দিব্য দত্ত আৰু User:ঈশান জ্যোতি বৰাক, ইনষ্টাগ্ৰামৰ নতুন দায়িত্ব সদস্য:নয়ন জ্যোতি নাথ আৰু User:SlowPhoton দিয়া হৈছে। — গীতাৰ্থ বৰদলৈ (talk) 16:02, 20 June 2019 (ইউ.টি.চি.)\npdf আকাৰৰ এই দুয়োখন document আমি social media, WhatsApp ইত্যাদি যোগে share কৰি প্ৰচাৰ চলাব পাৰোঁ। --SlowPhoton (talk) 06:36, 18 June 2019 (ইউ.টি.চি.)\nদুয়োটাই খুউব ভাল প্ৰস্তাৱ বুলি ভাৱো৷ ৱিকিপিডিয়ানৰ মনৰ কথা ৰ সংকলনখনত মই লাগি দিব পাৰোঁ৷ সহায়িকা হাতপুথিখন তোমালোকেই বেছি ভালকৈ কৰিব পাৰিবা কিজানি৷ - জলি বৰা (talk) 16:36, 19 June 2019 (ইউ.টি.চি.)\nJoli: হাতপুথিৰ কামটো তুমিয়েই আৰম্ভ কৰা। FAQ বুকলেটখন মই আপডেইট কৰিম বাৰু। — গীতাৰ্থ বৰদলৈ (talk) 16:02, 20 June 2019 (ইউ.টি.চি.)\nমই ৱিকিপিডিয়ানৰ মনৰ কথাৰ সংকলনখনৰ কাম আৰম্ভ কৰিছোঁ। --SlowPhoton (talk) 10:38, 21 June 2019 (ইউ.টি.চি.)\nসদস্যবৃন্দ, গুগলৰ পৃষ্ঠপোষকতাত আৰু CIS-India-ৰ সহযোগত এইবাৰ অনুষ্ঠিত হ'বলগীয়া ৱিকিপিডিয়াৰ সম্পাদনা মেলা "প্ৰজেক্ট টাইগাৰ ২.০"ত অসমীয়া ভাষাৰ স্বেচ্ছাসেৱকসকলেও অংশগ্ৰহণ কৰিব। গুগলৰ পৰা ৫০০ টা বিষয়ৰ এখন তালিকা দিয়াৰ লগতে এখন স্থানীয়ভাৱে গুৰুত্বপূৰ্ণ বিষয়ৰ এখন তালিকাও প্ৰস্তুত কৰা হ'ব। আপোনালোকেও এই তালিকাখন সংবৰ্ধন কৰি অসমীয়া ৱিকিপিডিয়াক সহায় কৰিব পাৰে। অধিক জানিবলৈ অনুগ্ৰহ কৰি "ৱিকিপিডিয়া:প্ৰজেক্ট টাইগাৰ ২.০" পৃষ্ঠাটো চাওক। — গীতাৰ্থ বৰদলৈ (talk) 13:48, 12 September 2019 (ইউ.টি.চি.)\nপ্ৰজেক্ট টাইগাৰ ২.০-ৰ বাবে অসমীয়া ৱিকিপিডিয়াত নথকা কিছু গুৰুত্বপূৰ্ণ বিষয়ৰ প্ৰবন্ধৰ এখন স্থানীয় তালিকা প্ৰস্তাব কৰা হৈছে। তালিকাখন ইয়াত পাব: ৱিকিপিডিয়া:প্ৰজেক্ট টাইগাৰ ২.০/প্ৰবন্ধ তালিকা। ইয়াৰ লগতে বিশেষ:কাম্য পৃষ্ঠাসমূহৰ তালিকাৰ পৰাও কিছু প্ৰবন্ধ যোগ কৰিব পৰা যায়। --SlowPhoton (talk) 05:25, 17 September 2019 (ইউ.টি.চি.)\n৮ এপ্ৰিলৰ অনলাইন আলোচনাৰ সাৰাংশ[সম্পাদনা কৰক]\nউক্ত তাৰিখে কেইগৰাকীমান অসমীয়া ৱিকিমিডিয়ানৰ অনলাইন আলোচনাত ৱিকিপিডিয়া সম্পৰ্কীয় তলৰ কথাকেইটা উত্থাপিত হয় (ৱিকিউৎসৰ কথাখিনি সেই ৱেবছাইটত অন্তৰ্ভুক্ত কৰা হৈছে):\nসহায় পৃষ্ঠাসমূহ আপডেইট কৰাৰ লগতে সকলো সদস্যও-ই দুই-এটা বিষয় বাছি লৈ সহায় ভিডিঅ' নিৰ্মাণ কৰাৰ কথা আলোচনা কৰা হয়। — গীতাৰ্থ বৰদলৈ (talk) 10:12, 10 April 2020 (ইউ.টি.চি.)\nৱিকিউৎসৰ অনলাইন কৰ্মশালা[সম্পাদনা কৰক]\nকৰ্মশালাৰ আৰম্ভণিতে ৱিকিউৎসৰ বিষয়ে নতুন সদস্যসকলক পৰিচয় কৰোৱা হয়। তাৰ পিছত কৰ্মশালাখনৰ মূল কাৰ্য্যসূচী আৰম্ভ কৰা হয়। পোন প্ৰথমতে, সদস্যসকলক ৱিকিউৎসৰ সম্পাদনাত ব্যৱহাৰ হোৱা বিভিন্ন সঁজুলি সমূহৰ বিষয়ে চিনাকি কৰাই দিয়া হয়। ইয়াৰ লগতে সঁজুলি সমূহ ব্যৱহাৰ কৰি দুটামান পৃষ্ঠা সম্পাদনা কৰি দেখুওৱা হয়। শেষৰ ফালে অংশগ্ৰহণকাৰীসকলে সোধা প্ৰশ্নৰ উত্তৰ দিয়া হয়। সম্পাদনা কৰোঁতে পোৱা কাৰিকৰী দিশৰ অসুবিধাসমূহৰ বিষয়ে আলোচনা কৰা হয়। প্ৰশাসক গীতাৰ্থ বৰদলৈয়ে এই প্ৰশ্নোত্তৰ শিতানত সহযোগিতা আগবঢ়ায়। --Ani ttbr (talk) 12:25, 30 April 2020 (ইউ.টি.চি.)\nমে' ২০২০ৰ আলোচনাসমূহ[সম্পাদনা কৰক]\nঅসম সাহিত্য সভাৰ সহযোগত প্ৰথমখন কৰ্মশালা[সম্পাদনা কৰক]\nঅসমীয়া ৱিকিপিডিয়া আৰু অসম সাহিত্য সভাৰ যৌথ উদ্যোগত যোৱা ৯ আগষ্ট ২০২০ তাৰিখে এখনি ডেৰঘণ্টীয়া সঁতাৰ কৰ্মশালা আয়োজিত হয়৷ ‘গুগল মিট’ নামৰ এপ্‌ৰ জৰিয়তে সন্ধ্যা আঠ বজাত আৰম্ভ হোৱা এই কৰ্মশালাৰ মূল উদ্দেশ্য আছিল ইণ্টাৰনেটৰ জগতত অসমীয়া ভাষাৰ সমল বৃদ্ধি কৰা৷ দেওবাৰৰ এই কৰ্মশালাখনত অসমৰ শৈক্ষিক, সাহিত্যিক আৰু বিজ্ঞানকে ধৰি বিভিন্ন ক্ষেত্ৰৰ প্ৰায় শতাধিক ব্যক্তিয়ে যোগদান কৰে৷ কৰ্মশালাখনিৰ ব্যৱস্থাপনা আৰু পৰিচালনাত আগভাগ লয় অসমীয়া ৱিকিপিডিয়াৰ সদস্য ডাঃ গীতাৰ্থ বৰদলৈ, মৃদুল কুমাৰ শৰ্মা আৰু ভাস্কৰ ভূঞাই৷ কৰ্মশালাত সাহিত্য সভাৰ সভাপতি কুলধৰ শইকীয়াদেৱৰ সক্ৰিয় অংশগ্ৰহণে সকলোকে উৎসাহিত কৰে৷ অনুষ্ঠানটিৰ উদ্দেশ্য চমুকৈ ব্যাখ্যা কৰি অসমীয়া ৱিকিপিডিয়াৰ মৌলিক গাঁঠনি আৰু লিখনপদ্ধতি সম্পৰ্কে প্ৰশাসক ডাঃ বৰদলৈয়ে প্ৰণালীবদ্ধ ব্যাখ্যা আগবঢ়ায়৷ ৱিকিপিডিয়াত তথ্যভিত্তিক প্ৰবন্ধ এটা লিখোঁতে আয়ত্ত্ব কৰিবলগীয়া কাৰিকৰী কৌশল আৰু খুঁটি-নাটিবোৰ তেখেতে অংশগ্ৰহণকাৰীসকলক প্ৰাৰম্ভিক পৰ্যায়ৰ পৰা দেখুৱাই যায়৷ আনহাতে বৰ্তমান সময়ত ৱিকিপিডিয়াৰ গুৰুত্ব আৰু প্ৰয়োজনীয়তা সম্বন্ধে সদস্য ভাস্কৰ ভূঞাই চমু বক্তব্য আগবঢ়ায়৷ তেওঁ কয় যে, তথ্য আৰু ভাষাভিত্তিক প্ৰতিযোগিতাৰ যুগত ভাষাটোক বিশ্বৰ মানচিত্ৰত শক্তিশালী হিচাপে গঢ়ি তুলিবলৈ অসমীয়া ৱিকিপিডিয়া হৈছে উৎকৃষ্ট মাধ্যম৷ আনহাতে সদস্য মৃদুল কুমাৰ শৰ্মাই ৱিকিপিডিয়াত তথ্যৰ সহজলভ্যতা আৰু কিছুমান সম্ভাব্য তথ্যৰ উৎসৰ বিষয়ে উনুকিয়াই দিয়ে৷ তাৰ লগতে তেখেতে ভগ্নী প্ৰকল্প অসমীয়া ৱিকিউৎসৰ বৈশিষ্ট্য আৰু উপকাৰিতা সন্দৰ্ভত বক্তব্য আগবঢ়ায়৷ উল্লেখ্য যে, অনেক আপুৰুগীয়া অসমীয়া গ্ৰন্থ, দলিল, ৰচনা আদি ডিজিটেল পদ্ধতিৰে সংৰক্ষণ কৰি ৰখা অসমীয়া ৱিকিউৎসক মুক্ত অনলাইন পুথিভঁৰাল বুলি কোৱা হয়৷ কৰ্মশালাৰ অন্তিমটো পৰ্যায়ত দুগৰাকীমান জ্যেষ্ঠ অংশগ্ৰহণকাৰীয়ে নিজা অভিমত প্ৰকাশ কৰে৷ কৰ্মশালাখনৰ শলাগ লৈ তেখেতসকলে ৱিকিপিডিয়া তথা অসমীয়া ভাষা সম্পৰ্কে কিছুমান সময়োপযোগী পৰামৰ্শ আগবঢ়ায়৷ সাহিত্য সভাৰ সভাপতি শইকীয়াদেৱে উক্ত পৰামৰ্শৱলী সাদৰৰে গ্ৰহণ কৰে আৰু সেইসমূহৰ কাৰ্যকৰীকৰণ সন্দৰ্ভত ইতিবাচকভাৱে সঁহাৰি জনায়৷ তেখেতে ৱিকিপিডিয়া আৰু ৱিকিউৎসৰ গুৰুত্ব আৰু তাৎপৰ্য মহাবিদ্যালয় আৰু বিশ্ববিদ্যালয় পৰ্যায়লৈকে প্ৰৱাহিত কৰাৰ আশা ব্যক্ত কৰে৷ উল্লেখযোগ্য যে, গুগল মিটৰ সদস্যভৰ্তিৰ সীমাবদ্ধতাৰ বাবে অনেক আগ্ৰহী ব্যক্তিয়ে কৰ্মশালাত অংশগ্ৰহণ কৰিব নোৱাৰিলে৷ সেইসকল ব্যক্তিক পৰৱৰ্তী সময়ত অগ্ৰাধিকাৰ দিয়া হ’ব বুলি কৰ্মশালাৰ ব্যৱস্থাপকসকলে জানিবলৈ দিয়ে৷ দিব্য দত্ত (বাৰ্তা) 05:44, 1 September 2020 (ইউ.টি.চি.)\n"https://as.wikipedia.org/w/index.php?title=ৱিকিপিডিয়া:ৰাইজৰ_চ%27ৰা_(উদ্ভাৱনশালা)&oldid=245063"ৰ পৰা অনা হৈছে\nএই পৃষ্ঠাখন ০১ ছেপ্টেম্বৰ, ২০২০ তাৰিখে ১১:১৪ বজাত অন্তিম সংশোধন কৰা হৈছিল।


ভগৎ সিং (পঞ্জাবী: ਭਗਤ ਸਿੰਘ, بھگت سنگھ; ২৭ ছেপ্টেম্বৰ, ১৯০৭ – ২৩ মাৰ্চ, ১৯৩১) আছিল ভাৰতীয় উপমহাদেশৰ ব্ৰিটিছ বিৰোধী স্বাধীনতা আন্দোলনৰ এজন পুৰোধা ব্যক্তি আৰু অগ্নিযুগৰ ছহিদ বিপ্লবী। দেশৰ স্বাধীনতা সংগ্ৰামৰ তেওঁ আছিল অন্যতম প্ৰভাৱশালী বিপ্লবী। তেওঁক ছহিদ-ঈ আজম ভগৎ সিং নামে অভিহিত কৰা হয়।\nভগৎ সিঙৰ জন্ম হৈছিল জাট নামৰ এক শিখ পৰিয়ালত। তেওঁৰ পৰিয়াল পূৰ্বৰ পৰাই ব্ৰিটিছ বিৰোধী বিপ্লবী আন্দোলনৰ সৈতে জড়িত আছিল। কৈশোৰতেই ভগৎ সিঙে ইউৰোপীয় বিপ্লবী আন্দোলনৰ ইতিহাস সম্পৰ্কে পঢ়া−শুনা কৰিছিল আৰু নৈৰাজ্যবাদ আৰু সাম্যবাদৰ প্ৰতি আকৃষ্ট হৈছিল। ইয়াৰোপৰি তেওঁ একাধিক বিপ্লবী সংগঠনৰ লগত যুক্ত হৈ পৰিছিল। হিন্দুস্তান ৰিপাব্লিকান এছচিয়েচনৰ (এইচআৰএ) সৈতে যুক্ত হৈ মেধা, জ্ঞান আৰু নেতৃত্বদানৰ ক্ষমতাৰ বাবে তেওঁ অচিৰেই এই সংগঠনৰ নেতাত পৰিণত হয় আৰু সংগঠনটোৰ ব্যাপক পৰিবৰ্তন সাধন কৰে। আনকি ইয়াৰ নামো হিন্দুস্তান ছছিয়লিষ্ট ৰিপাব্লিকান এছচিয়েচনলৈ (এইচএছআৰএ) ৰূপান্তৰিত কৰে। তেওঁ আৰু তেওঁৰ সংগঠনক নৈৰাজ্যবাদী আখ্যা দিয়া হৈছিল কিন্তু তেওঁ ক্ষুৰধাৰ যুক্তিৰে তাক খণ্ডন কৰিছিল। জে'লত ভাৰতীয় আৰু ব্ৰিটিছ বন্দীসকলৰ সম অধিকাৰৰ দাবীত তেওঁ ৬৪ দিন অনশন কৰি সমৰ্থন আদায় কৰিছিল। প্ৰবীণ স্বাধীনতা সংগ্ৰামী লালা লাজপত ৰায়ৰ হত্যাৰ প্ৰতিশোধত এজন ব্ৰিটিছ পুলিচ বিষয়াক তেখেতে হত্যা কৰে। বিচাৰত তেওঁক ফাঁচী দিয়া হয়। তেওঁৰ আদৰ্শই ভাৰতীয় যুৱসমাজকেই স্বাধীনতা সংগ্ৰামৰ প্ৰতি উদ্বুদ্ধ কৰাৰ উপৰিও ভাৰতত সমাজতন্ত্ৰৰ উত্থানতো প্ৰভূত সহায় কৰিছিল।\nভগৎ সিঙৰ জন্ম পঞ্জাবৰ লায়ালপুৰ জিলাৰ বাঙ্গাৰ নিকটস্থ খাতকৰ কালান গাঁৱৰ এক সান্ধু জাট পৰিয়ালত হৈছিল। পিতাৰ নাম চৰ্দাৰ কিছান সিং সান্ধু আৰু মাকৰ নাম বিদ্যাৱতী আছিল। ভগৎৰ নামৰ অৰ্থ "ভক্ত"। তেওঁ যি পৰিয়ালত জন্মগ্ৰহণ কৰিছিল সেয়া আছিল এক দেশপ্ৰেমীক শিখ পৰিয়াল। এই পৰিয়ালৰ কোনো কোনো সদস্য ভাৰতৰ বিভিন্ন স্বাধীনতা আন্দোলনৰ সতে জড়িত আছিল। অতীতত এই পৰিয়ালৰ কোনো কোনো সদস্য মহাৰাজ ৰঞ্জিত সিঙৰ সেনাবাহিনীত কাম কৰিছিল। ভগৎৰ ঠাকুৰদাদা অৰ্জুন সিং দয়ানন্দ সৰস্বতীৰ হিন্দু সমাজ সংস্কাৰ আন্দোলন আৰ্যসমাজৰ সৈতে জড়িত আছিল। ভগৎৰ ওপৰতো এই সংগঠনৰ গভীৰ প্ৰভাৱ পৰিলক্ষিত হৈছিল। ভগৎৰ পিতা আৰু দুই ককা অজিত সিং আৰু স্বৰণ সিং কৰ্তাৰ সিং চৰভ গ্ৰেউৱাল আৰু হৰদয়াল নেতৃত্বাধীন গদৰ পাৰ্টিৰ সৈতে যুক্ত আছিল। অজিত সিঙৰ নামত এই ঘটনা দাখিল কৰা বাবে তেঁও পাৰস্যলৈ পলাই যাবলৈ বাধ্য হৈছিল। আনহাতে ১৯২৫ চনৰ কাকোৰি ট্ৰেন ডকাইটি ঘটনাত দোষী সাব্যস্ত হোৱাৰ বাবে ১৯২৭ চনৰ ১৯ ডিচেম্বৰত স্বৰণ সিঙক ফাঁচী দিয়া হৈছিল।\n↑ 2.0 2.1 Rao, Niraja. "Bhagat Singh and the Revolutionary Movement". Revolutionary Democracy. http://www.revolutionarydemocracy.org/rdv3n1/bsingh.htm.\n"https://as.wikipedia.org/w/index.php?title=ভগৎ_সিং&oldid=300653"ৰ পৰা অনা হৈছে


সম্পাদকীয় Archives - Page2of 11 - Dainandin Barta- দৈনন্দিন বাৰ্তা\nনগাওঁ আৰক্ষীৰ জালত দুই গভাইট চোৰ\nআই পি এল’ত আজি পাঞ্জাৱ বনাম ৰাজস্থান, চেন্নাইৰ হাতত পৰাস্ত কলকতা\nশিৱসাগৰ আবকাৰী বিভাগত ভুৱা নিযুক্তিপত্ৰৰে যোগদান কৰিবলৈ অহা বহিঃৰাজ্যৰ ১ গৰাকী লোক গ্ৰেপ্তাৰ\nজামুগুৰি কবি মঞ্চৰ উদ্যাগত নন্দেশ্বৰ শইকীয়া স্মাৰক বক্তৃতানুষ্ঠান\nএক নবেম্বৰত কৰ্মচাৰী পৰিষদৰ শ্বহীদ দিৱস, বাসৱ চন্দ্ৰ কলিতাৰ বৰ্ণিল কৰ্মজীৱনৰ আধাৰত উন্বোচন হব অভ্ৰভেদী\n৩১ অক্টোবৰত লৌহ মানৱ চৰ্দাৰ বল্লভ ভাই পেটলৰ জন্মদিন, বিজেপি গুৱাহাটী মহানগৰ জিলাৰ একতাৰ দৌৰ কাৰ্য্যসূচী\nবিশিষ্ট চিত্ৰশিল্পী-চলচ্চিত্ৰ নিৰ্মাতা, পৰিচালক গৌৰী বৰ্মনৰ আৰু নাই, মুখ্যমন্ত্ৰী সোণোৱালৰ শোকপ্ৰকাশ\nআজি লক্ষী পূজা, ঐশ্বৰ্যৰ আৰাধ্য দেৱীৰ পূজাক লৈ মহানগৰীতো নাই বিগত বৰ্ষসমূহৰ দৰে উছাহ\nঅভিশপ্ত ৩০ অক্টোবৰ, ৰক্তাক্ত দিনৰ ১২ টা বছৰ সম্পূৰ্ণ\nঅসমত কোৰোনাৰ ভাইৰাছত আক্ৰান্ত লোকৰ সংখ্যা ২০৫৬৩৫ জনলৈ বৃদ্ধি\nসৎ-উচ্চ শিক্ষিত বিধায়কহে আমাক লাগে\nদৈনন্দিন বাৰ্তা\t Aug 12, 2020 0\nআত্মহত্যাই শেষ পথ নেকি ?\nদৈনন্দিন বাৰ্তা\t Aug 5, 2020 0\nক’ৰোনাৰ গৰাহত হেৰাই যাব নেকি ৰং তুলিকাৰ শিল্পীসকল\nদৈনন্দিন বাৰ্তা\t Jul 30, 2020 0\nকʼভিড-১৯ আৰু শিশুৰ গৃহবন্দীত্ব ।\nদৈনন্দিন বাৰ্তা\t Jul 8, 2020 0\n✍ জ্ঞানশ্ৰী শ‌ইকীয়া সমগ্ৰ বিশ্বতে অনিদিষ্টকাললৈ কোভিড-১৯ মহামাৰীৰ আতংক চলি আছে। বিগত মাৰ্চ মাহৰ মাজভাগৰ পৰা বৰ্তমানলৈকে মহামাৰীৰ ব্যাপক প্ৰাদুৰ্ভাৱৰ পৰিপ্ৰেক্ষিতত জনজীৱনৰ যি অপূৰণীয় ক্ষতি হৈছে তাক দুনাই বহলাই কোৱাৰ প্ৰয়োজন নাই। এই…\nলকডাউনে সলনি কৰিছে বহুতৰে জীৱনৰ গতিপথ ৷ অসমীয়াৰ স্বাভিমানৰ প্ৰতীক ফুলাম গামোচাৰে তৈয়াৰী মাস্ক…\nদৈনন্দিন বাৰ্তা\t Jul 7, 2020 0\n✍ দ্বীপেন শইকীয়া বিশ্বব্যাপী ত্ৰাসৰ সৃষ্টি কৰা ক’ৰোনা ভাইৰাছৰ ভয়াৱহতাৰ বাবে দেশজুৰি অব্যাহত থকা তলাবন্ধৰ ফলত বহু ক্ষুদ্ৰ ক্ষুদ্ৰ ব্যৱসায়ীয়ে হতাশাত দিন অতিবাহিত কৰিছে ৷ যোবা ২৪ মাৰ্চৰ পৰা সমগ্ৰ দেশত অব্যাহত থকা তলাবন্ধৰ ফলত তীব্ৰ…\nলকডাউনত বিপৰ্যয়ৰ সন্মুক্ষীণ কাজিৰঙাৰ পৰ্যটন উদ্যোগ : হোটেল-ৰেষ্টুৰেন্ট-লজ-ধাৱা-জীপ-চাফাৰীৰ ব্যৱসায়ৰ…\nদৈনন্দিন বাৰ্তা\t Jul 6, 2020 0\n✍ দ্বিপেন শইকীয়া দেশজুৰি আৰম্ভ হোৱা তলাবন্ধত কাজিৰঙা ৰাষ্ট্ৰীয় উদ্যানৰ পৰ্যটন উদ্যোগটো চৰম বিপৰ্যয়ৰ সন্মুখীন হৈছে। পৰ্যটনৰ ক্ষেত্ৰত কেৱল কাজিৰঙা ৰাষ্ট্ৰীয় উদ্যান খনেই বিগত এপ্ৰিল-মে' মাহৰ সময়ছোৱাৰ ভিতৰত ডেৰ কোটিৰো অধিক টকা লোকচানৰ…\nকৰোণাৰ গ্ৰাসত হেৰাই যাব নেকি যাত্ৰিক নাট্যদল সমূহ ?\nদৈনন্দিন বাৰ্তা\t Jul 4, 2020 0\n✍ ভুপেশ খাটনিয়াৰ সমগ্ৰ বিশ্বতে আতংকৰ সৃষ্টি কৰা মহামাৰী ক'ৰোনাই এতিয়া চকুৰ টোপনি হৰিছে এচাম থলুৱা শিল্পীৰ। যেন অমানিশা নামি আহিছে তেওঁলোকৰ জীৱনলৈ। বিশেষকৈ লকডাউনৰ বাবে যথেষ্ট পৰিমাণে ক্ষতিগ্ৰস্ত হৈছে অসমৰ শিল্পী কলাকুশলী, বাদ্যযন্ত্ৰী…\nভূমিৰ শ্ৰেণী পৰিৱৰ্তন- এক ষড়যন্ত্ৰ\n✍ ডাঃ প্ৰণৱ চক্ৰৱৰ্তী অসম চৰকাৰে শেহতীয়াভাৱে কেবিনেটত ভূমিৰ শ্ৰেণী পৰিৱৰ্তন প্ৰক্ৰিয়া সৰলীকৰণৰ যি সিদ্ধান্ত লৈছে সেইয়া আমাৰ সাধাৰণ ৰাইজৰ ওপৰত এক ষড়যন্ত্ৰ যেন বোধ হয় ৷ জাতি-মাটি-ভেটিৰ সুৰক্ষাৰ কথা কৈ শাসনলৈ অহা চৰকাৰখনে প্ৰথমটো কাৰ্যকাল…\nসোঁৱৰণিৰ সেওতাত আকাশবাণী গুৱাহাটী ।\nদৈনন্দিন বাৰ্তা\t Jul 3, 2020 0\n✍ কৰবী মহন্ত কলিতা এয়া আকাশবাণী গুৱাহাটী, ৰেডিঅ'ৰ পৰা ভাঁহি অহা চিনাকি এটি মাত। লাহে লাহে ঘোষক-ঘোষিকাসকল সকলোৰে বাবে চিনাকি হৈ পৰিছিল। মাত শুনিয়েই ঘোষক-ঘোষিকাসকলৰ নাম মনলৈ আহিছিল। ৰাতিপুৱা ভক্তিমূলক গীতেৰে দিনটোৰ কাৰ্য্যক্ৰম আৰম্ভ হয়।…\nকঠোৰ নিৰ্দেশনাবোৰ অকল ৰাইজৰ বাবেহে নেকি ?\nদৈনন্দিন বাৰ্তা\t Jul 1, 2020 0\n✍ ডাঃ প্ৰণৱ চক্ৰৱৰ্তী মহানগৰীত পুনৰ লকডাউন ঘোষণা কৰিলে৷ গেলামালৰ দোকান পৰ্যন্ত বন্ধ৷ পৰিস্থিতি সাপেক্ষে আপত্তি কৰাৰ থল নাই৷ সুপৰিকল্পিতভাৱে যে কথাবোৰ হোৱা নাই সেইয়া স্পষ্ট৷ পাঁচদিনমান পিছৰ পৰাই যে মহানগৰীৰ বহুতৰে চৌকা নজ্বলিব সেইটো…\nচিকিৎসক দিৱসৰ বিষয়ে যৎকিঞ্চিৎ ….\n✍হেমন্ত ডেকা চিকিৎসকসকল হ'ল স্বাস্থ্য সেৱা প্রদায়ক, যাৰ পেচা হ'ল শাৰীৰিক আৰু মানসিক ৰোগ, আঘাত বা বিকাৰ নিৰক্ষীন, নির্ণয় আৰু নিৰাময়ৰ দ্বাৰা মানুহৰ স্বাস্থ্য বজায় ৰখা। চিকিৎসকসকল নিজৰ পেচাৰ প্রতি যথেষ্ঠ দায়িত্বশীল আৰু সময় সচেতক । এই…\nমূষলধাৰে অহা এজাক বৰষুণত কাকপথাৰৰ বিভিন্ন অঞ্চল জলমগ্ন : ঘৰ দুৱাৰ বুৰ গল বহু লোকৰ : মৎস্য, শস্যৰ…\nদৈনন্দিন বাৰ্তা\t Jun 27, 2020 0\nডিৰাক সীমান্ত : ইটোৰ পিছত সিটো দুৰ্যোগে দেখা দিয়া ৰাজ্যখনত পুনৰ ৰুষ্ট হৈ পৰিছে প্ৰকৃতি। ক'ৰণা মহামৰীয়ে ৰাইজৰ অৰ্থনৈতিক অৱস্থা কোঙা কৰাৰ পাছতে এইবাৰ বৰুণ দেৱতাইও মানৱ জাতিৰ ওপৰত ৰুষ্ট হৈ পৰিছে। যোৱা ২৩ জুনৰ নিশাৰ পৰা নেৰা নেপেৰাকৈ মুখলধাৰে…\nবিদ্যা নিকেতনৰ সাফল্যৰ পিছত এইবাৰ অসমত শিশু শিক্ষা সমিতিৰ ‘শংকৰদেৱ উচ্চতৰ মাধ্যমিক বিদ্যা…\nদৈনন্দিন বাৰ্তা\t Jun 26, 2020 0\nগুৱাহাটী :বিদ্যা ভাৰতী অখিল ভাৰতীয় শিক্ষা সংস্থানৰ অধীনস্থ শিশু শিক্ষা সমিতি, অসমে সমগ্ৰ ৰাজ্যত ৫৫৬ খন বিদ্যালয়ৰ জৰিয়তে শিক্ষাৰ ক্ষেত্ৰত এক নতুন দিগন্তৰ সূচনা কৰি গুণগত মানদণ্ডৰ শিক্ষা প্ৰদানত ঈৰ্ষণীয় সফলতা লাভ কৰিবলৈ সমৰ্থ হৈছে। বিগত…\nশিৱসাগৰ আবকাৰী বিভাগত ভুৱা নিযুক্তিপত্ৰৰে যোগদান কৰিবলৈ অহা বহিঃৰাজ্যৰ…\nএক নবেম্বৰত কৰ্মচাৰী পৰিষদৰ শ্বহীদ দিৱস, বাসৱ চন্দ্ৰ কলিতাৰ বৰ্ণিল…\n৩১ অক্টোবৰত লৌহ মানৱ চৰ্দাৰ বল্লভ ভাই পেটলৰ জন্মদিন, বিজেপি গুৱাহাটী…\n© 2020 - Dainandin Barta- দৈনন্দিন বাৰ্তা. All Rights Reserved.


লোকসভা নিৰ্বাচন: মোৰ ভোট অগপ-বিজেপিৰ বিৰুদ্ধে\n, April 5, 2019 3:48 pm\nভোট দিম বুলি পাঙি আছিলো আঞ্চলিকতাবাদ-জাতীয়তাবাদৰ নামাৱলী পিন্ধি জাতিধ্বংসী ‘কেব’ৰ বিৰোধিতাত শংখনিনাদ কৰি তাৰ উৎকট সমৰ্থক বিজেপিৰে মিত্ৰতা ভংগ কৰা অগপক। পিছে, জাতিদ্ৰোহী-দেশদ্ৰোহী-ভাষাদ্ৰোহী-গণদ্ৰোহী বিজেপিৰ সৈতে মিতিৰ হৈ সিও গণস্বাৰ্থৰ কাল শতৰুত পৰিণত হ’ল। এই দুই চকৰিফেঁটীৰ ফণাৰ নাচোন থমাবলৈকে মই ভোট দিম এই অসাধু জোঁটৰ বিৰুদ্ধে যুঁজিব পৰা আৰু তাক ঘটুৱাবৰ সম্ভাৱনা থকা আন কোনোবা দলক, আন কোনোবা প্ৰাৰ্থীক।\nএজন নিৰ্ভেজাল অসমীয়া হিচাপে মই অগপ-বিজেপিৰ বিৰুদ্ধে ভোট দিম। হিন্দু বাংলাদেশীক বৰপীৰা পাৰি দি অসমীয়াক ভাষিক সংখ্যালঘুত পৰিণত কৰাৰ চক্ৰান্ত কৰা বিজেপি আৰু তাক শক্তিদান কৰা অগপক নুৰুধিলে অসমীয়া জাতি-গঠনৰ স্বপ্ন ৰুদ্ধ হ’ব, ঠান-বান হ’ব। বিদেশীক বিদায় দিয়াৰ মিছা সপোন দেখুৱাই অসমীয়াৰ ভোট আজুৰি নি আজি বিশ্বাসঘাতকতা কৰা বিজেপিক সাংগো-পাংগে উৎখাত নকৰিলে অসমীয়া এদিন নিজেই উৎখাত হ’ব লাগিব বুলি মই নিশ্চিত হৈছো; অসমতে অসমীয়া সংখ্যালঘু ভগনীয়া হ’ব বুলি আৰু অসমীয়া ভাষা দ্বিতীয় ভাষা হ’ব বুলি মই পতিয়ন গৈছো। কাৰণ এই দল জিকিলে আকৌ সেই বিধেয়ক আনিব, আকৌ অসমীয়াই প্ৰাণটাকি যুঁজিব লগা হ’ব আৰু হয়তো এইবাৰ যুঁজিও ৰক্ষা নপৰিব।\nবিজেপি আৰু তাৰ মিত্ৰশক্তি দুৰ্বল হ’লেহে অসমীয়া বাচি থাকিব পাৰে। নাগৰিকত্ব আইন সংশোধনী বিধেয়ক, ২০১৬-ৰ বিৰুদ্ধে অসমীয়াৰ ৰুদ্ৰমূৰ্তি দেখি অভিনয়-কুশল অগপই বিধেয়ক-বিৰোধী আন্দোলনত চামিল হৈ সাময়িকভাৱে আমাৰ আস্থা জিনিছিল, কিন্তু ক্ষমতাৰ লালসাত নিজেই ‘ৰাৱণ’ আৰু ‘বদন’ বুলি অভিহিত কৰা বিজেপিৰ লগ লাগিছেগৈ। অৰ্থাৎ ক্ষমতাৰ বাবে অগপই যে অসমী আইৰ পেটত ছুৰী মাৰিবও পাৰে, সেইকথা সি আজি পৰিষ্কাৰ কৰি দিছে। সেয়ে ভোট মই অগপ-বিজেপিৰ বিৰুদ্ধেহে দিম।\nএজন ভাৰতীয় হিচাপেও মই অগপ-বিজেপিক প্ৰত্যাখ্যান কৰিম। এই বিতৰ্কিত বিধেয়ক আছিল ভাৰতৰ সাংবিধানিক, গণতান্ত্ৰিক প্ৰমূল্য, সমতা আৰু ধৰ্মনিৰপেক্ষতাৰ প্ৰমূল্যক, ভৰিৰে মোহাৰিব খোজা বিধেয়ক। দুৰ্নীতি-ভ্ৰষ্টাচাৰত দীৰ্ঘকাল নিমজ্জিত যদিও কংগ্ৰেছেও দেশৰ গণতন্ত্ৰক এনে বিপদৰ খালত পেলাই দিয়া নাছিল। দেশপ্ৰেম আৰু সুৰক্ষাৰ চেলু লৈ বিজেপিয়ে বিশ্ববিদ্যালয়, ৰিজাৰ্ভ বেংক, এন্. এছ্. এছ্. ও. আদিৰ স্বতন্ত্ৰতা আৰু বাক-স্বাধীনতাৰ ওপৰত অভাৱনীয় হস্তক্ষেপ কৰিলে, ৰিজাৰ্ভ বেংকৰ ৰিজাৰ্ভ হৈ থকা ধনৰাশিত হাত দিলে। লগতে তাৰ আছে আদৰ্শগতভাৱেই এক সাম্প্ৰদায়িক এজেণ্ডা। ধনকুবেৰৰ টকাৰ জোৰত অত্যাধুনিক প্ৰচাৰ-কৌশলেৰে বিজেপিয়ে মোদীক ‘অসাধাৰণ নেতা’ৰূপে ভুৱা প্ৰচাৰ চলাইছে যদিও মোৰ মনত তেওঁ এক অতি সাধাৰণ পৰ্যায়ৰ নেতা। মোক তেওঁৰ আলংকাৰিক ভাষণৰ প্ৰয়োজন নাই- মোক লাগে ২০১৪-ত তেওঁ দিয়া প্ৰতিশ্ৰুতিবোৰ কিমান সাকাৰ কৰিলে তাৰ হিচাপ। ১০ কোটি চাকৰি দিলেনে নাই, ১৫ লাখকৈ টকা একাউণ্টত সোমাল নে নাই, স্মাৰ্ট চিটী, বুলেট ট্ৰেইন হ’ল নে নাই, কৃষকে ৫০% ন্যূনতম সমৰ্থন মূল্য পালেনে নাই, পে’ট্ৰল-ডিজেলৰ দাম কমালেনে নাই, ডলাৰৰ বিপৰীতে টকাৰ মূল্য কিমান হ’ল- মই এইবোৰহে জানিব বিচাৰোঁ। এইবোৰৰ ভিত্তিতহে মোদী কিমান শক্তিশালী নেতা তাৰ হিচাপ মই কৰিম, তেওঁৰ ভাষণৰ আধাৰত নকৰোঁ।\nপাকিস্তানত হোৱা এয়াৰ-ষ্ট্ৰাইকৰ ভিত্তিতো নকৰোঁ, কাৰণ মোৰ স্পষ্ট মনত আছে যে ইন্দিৰা গান্ধীৰ দিনত ভাৰতে পাকিস্তানক দুটুকুৰা কৰি পেলাইছিল, কাৰণ মই বুজোঁ যে যুঁজ সৈন্যই যুঁজে- মোদী, ইন্দিৰা বা ৰাহুলে নুযুঁজে। বিজেপিয়ে দেশপ্ৰেম, ‘মোদী হেঁতো মুমকিন হেঁ’ আদি ভুৱা আৱাজ আৰু ইছ্যু লৈ নিৰ্বাচনত অৱতীৰ্ণ হৈছে। নিবনুৱা সমস্যা, কৃষকৰ সমস্যা, মূল্যবৃদ্ধিৰ সমস্যা আদি জনজীৱ্ন জড়িত বুনিয়াদী বিষয়ক ইছ্যু হিচাপে লৈ আগবঢ়াৰ সাহস এই দলৰ নাই।\nএজন বিশ্ব-নাগৰিক হিচাপেও মই ভোট বিজেপিৰ বিৰুদ্ধেই দিম। বিজেপিৰ হিন্দুত্ববাদ আন কোনো দেশতে প্ৰয়োগযোগ্য দৰ্শন নহয়, কাজেই তাৰ বিশ্বজনীনতা নাই। অৰ্থাৎ সি সংকীৰ্ণ। তাৰ দেশপ্ৰেমৰ ভ্ৰান্ত ধাৰণা আনৰ প্ৰতি বিদ্বেষৰ ওপৰত প্ৰতিষ্ঠিত। হিন্দুত্বৰ গৌৰৱৰ নামত সি বিজ্ঞান আৰু বুৰঞ্জীৰ বিকৃতি সাধন কৰে, সি আমাক মধ্যযুগলৈ ওভোতাই নিব খোজে। তাৰ ভ্ৰান্ত দাবীবোৰ বহল বিশ্বৰ বাবে হাঁহিৰ খোৰাক। সত্য, সভ্যতা আৰু জ্ঞানৰ বিশ্বজনীন পথ আগভেটি ধৰিব খোজা অংগুলিমাল বিজেপিক ৰুধিবলৈকে মই তাক আৰু তাৰ মিত্ৰদলক ভেটিব পৰা কোনোবা দল বা প্ৰাৰ্থীক মোৰ ভোটটো দিম।


জীৱন বীমাৰ বিষয়ে গ্ৰাহকৰ বাবে প্ৰয়োজনীয় কিছুকথা । — বিকাশপেডিয়া\nমূল পৃষ্ঠা / সমাজ কল্যাণ / বিত্তীয় অন্তৰ্ভূক্তি / বিত্তীয় সাক্ষৰতা / জীৱন বীমাৰ বিষয়ে গ্ৰাহকৰ বাবে প্ৰয়োজনীয় কিছুকথা ।\nজীৱন বীমাৰ বিষয়ে গ্ৰাহকৰ বাবে প্ৰয়োজনীয় কিছু কথা\n1. আমি সাধাৰণতে ‘পলিচি খুলিলো, পলিচি কৰালো, বীমা ক্ৰয় কৰিলো’ আদি বিভিন্ন শব্দৰে জীৱন বীমা সুবিধা লোৱাৰ কথা কওঁ যদিও জীৱন বীমা ব্যৱহাৰিক অৰ্থত আচলতে এখন চুক্তিহে। আপুনি দিয়া নিৰ্দিষ্ট পৰিমাণৰ কিস্তিৰ বিনিময়ত বীমা কোম্পানীটোৱে আপোনাৰ ভৱিষ্যতৰ আয়ৰ এক নিৰ্দিষ্ট পৰিমাণ আপোনাৰ অনাকাঙ্খিত মৃত্যুত আপোনাৰ পৰিয়ালক দিবলৈ অংগীকাৰবদ্ধ হয়। গতিকে বীমা যোজনা এখন ক্ৰয় কৰাৰ সময়ত এখন চুক্তি কৰাৰ মানসেৰে আগবাঢ়ক। বজাৰত বিভিন্ন প্ৰকাৰৰ উপলব্ধ যোজনাৰ পৰা চালি জাৰি চাই আপোনাৰ পচন্দৰ যোজনাখন নিজে বাচি উলিয়াওক। মনত ৰখা ভাল যে আপোনাৰ সন্মুখত বহি থকা বীমা অভিকৰ্তা (এজেণ্ট) জনে আপোনাক যোজনাখনৰ পৰা পাবপৰা সা-সুবিধাবোৰৰ বিষয়ে জ্ঞাত কৰিবহে পাৰে বা এইখনেই আপোনাৰ বাবে উপযুক্ত যোজনা বুলি আপোনাক উপদেশ দিবহে পাৰে কিন্তু শেষ সিদ্ধান্ত নিতান্তই আপোনাৰ।\n2. বীমা যিহেতু এখন চুক্তি গতিকে ই কেইবাটাও ঢাপৰ মাজেৰে পাৰ হৈহে সম্পন্ন হয়। অন্য বিত্তীয় সঁজুলীৰ দৰে আপোনাৰ নথি পত্ৰ দাখিল কৰি চহীকেইটা মাৰিলেই সকলো হৈ নাযায়। আপোনাক দিয়া প্ৰ-পত্ৰখন ভালকৈ পঢ়ি নিজে পূৰ কৰক। প্ৰ-পত্ৰখনত থকা আপোনাৰ স্বাস্থ্য,নিচাযুক্ত দ্ৰব্য ব্যৱহাৰৰ অভ্যাস (ধুম্ৰপান/মদ্যপান) আপোনাৰ পৰিয়ালৰ বিশদ বিৱৰণ আদিৰ বিষয়ে সম্পুৰ্ণ শুদ্ধকৈ তথ্য দিয়ক। এই তথ্যসমুহৰ বিশংগতিয়ে আপোনাৰ অনাকাঙ্খিত মৃত্যুত দাবী (Death Claim) নিস্পত্তিৰ ক্ষেত্ৰত বাধা ৰূপে থিয় দিব পাৰে।\n3. আপোনাৰ সন্মুখত বহি থকা কোম্পানীৰ প্ৰতিনিধিজনে আপুনি ক্ৰয় কৰা যোজনাখনৰ পৰা কিমান টকা আয় কৰিব অনুসন্ধান কৰাতকৈ যোজনাখনৰ অধীনত আপুনি কি কি সুবিধা পাব পাৰে সেয়া জানিবলৈ চেষ্টা কৰক। লগতে কোম্পানীৰ মৃত্যু দাবী নাকচ (Claim Repudiation)কৰা হাৰৰ অনুসন্ধান কৰিবলৈ নাপহৰিব। কি কি ক্ষেত্ৰত আপোনাৰ মৃত্যুত কোম্পানীয়ে আপোনাৰ উত্তৰাধিকাৰীক দাবী কৰা ধন দিবলৈ অস্বীকাৰ কৰে সেয়া জানি লওক।\n4. বীমা বজাৰখনত উপলব্ধ বিভিন্ন যোজনাসমুহক প্ৰকাৰৰ ভিত্তিত টাৰ্ম যোজনা (Term Plan),এন্দাওমেণ্ট (Endowment), আজীৱন বীমা যোজনা (Whole Life Plan), মণি বেক (MoneyBack), পেনচন যোজনা (Pension Plan), স্বাস্থ্য বীমা যোজনা (Health Insurance Plan),ইউলিপ (ULIP- Unit Linked Insurance Plan) আদি ভাগত ভাগ কৰিব পাৰি। এই যোজনাসমুহৰ মাজৰ পৰা এখন যোজনা বাচি উলিওৱাৰ সময়ত আপোনাৰ প্ৰয়োজনীয়তাক প্ৰাধান্য দিয়ক। এই বিভিন্ন প্ৰকাৰৰ যোজনাসমুহৰ মাজৰপৰা আপোনাৰ পচন্দৰ যোজনাখন বাচি উলিয়াবলৈ প্ৰতিটো প্ৰকাৰৰ যোজনাসমুহৰ বিষয়ে জনাটো দৰকাৰ।\nটাৰ্ম যোজনা হৈছে বিশুদ্ধ বীমা। এই যোজনাৰ দ্বাৰা বীমাধাৰকক (Policyholder) এক নিৰ্দিষ্ট ম্যাদৰ বাবে নিৰ্দিষ্ট পৰিমাণৰ বিত্তীয় সুৰক্ষা প্ৰদান কৰা হয়। নিৰ্দিষ্ট ম্যাদৰ ভিতৰত বীমাধাৰকৰ (Policyholder) মৃত্যু হলে উত্তৰাধিকাৰীয়ে মৃত্যু দাবীৰ ধন লাভ কৰে। ম্যাদপুৰ্তিত(Maturity)গ্ৰাহকে গ্ৰাহকে কোনো টকা ঘুৰাই নাপায়।\nএন্দাওমেণ্ট যোজনাৰ অধীনত ম্যাদপুৰ্তিৰ সময়লৈকে মৃত্যু দাবী নহলে অৰ্থাৎ ম্যাদপুৰ্তিৰ সময়লৈকে বীমাধাৰকজন জীয়াই থাকিলে বীমা প্ৰদাতাই (Company) এক নিৰ্দিষ্ট পৰিমাণৰ লাভসহ কিছু ধন ম্যাদপুৰ্তি ৰাশিৰ (Maturity) ৰূপত বীমাধাৰকক প্ৰদান কৰে।\nআজীৱন বীমা যোজনা (Whole Life Plan) আৰু মণি বেক যোজনাৰ নামটোতেই ইয়াৰ বৈশিষ্ট লুকাই আছে। আজীৱন বীমা যোজনাই বীমাধাৰকক আজীৱন বীমাৰ সুবিধা প্ৰদান কৰে আৰু মণি বেক যোজনাৰ অধীনত এক নিৰ্দিষ্ট সময়ৰ মুৰে মুৰে বীমাধাৰকে বীমা প্ৰদাতাৰ পৰা এক নিৰ্দিষ্ট ৰাশি লাভ কৰে। একেদৰে পেনচন যোজনাৰ অধীনত ম্যাদপুৰ্তিত বীমাধাৰকক বা বীমাধাৰকৰ আবৰ্তমানত উত্তৰাধিকাৰীক পেনচন দিয়াৰ সুবিধা আছে।\nস্বাস্থ্যবীমাৰ অধীনত বীমাধাৰকৰ স্বাস্থ্যক্ষেত্ৰত হবপৰা খৰচৰ পৰা সুৰক্ষা দিয়াৰ ব্যৱস্থা কৰা হয়। বেমাৰ আজাৰ বা দুৰ্ঘটনাজনিত কাৰণত কৰিবলগীয়া চিকিৎসাৰ খৰচৰ পৰা বীমাধাৰককবিত্তীয় সকাহ দিয়াই এই যোজনাৰ প্ৰধান উদ্দেশ্য।\nইউলিপ যোজনাৰ অধীনত বীমাধাৰকক বীমাৰ সুবিধা প্ৰদান কৰাৰ ওপৰিও বীমাধাৰকে দিয়া কিস্তিৰ ধনৰ কিছু অংশ শ্বেয়াৰ বজাৰ বা তেনেধৰণৰ ক্ষেত্ৰত বিনিয়োগ কৰা হয়।\nএতিয়া নিজেই ঠিৰাং কৰক কেনেধৰণৰ যোজনা আপোনাৰ বিত্তীয় পৰিকল্পনাৰ লগত খাপ খাব আৰু নিজৰ পৰিকল্পনা মতেই আগবাঢ়ক। সস্তাতে পাই বস্তাত ভৰাই পস্তোৱাতকৈ অলপ অনুসন্ধান কৰি জানি বুজি নিজৰ পচন্দ অনুসৰি বীমা ক্ৰয় কৰক আৰু নিজৰ লগতে পৰিয়ালক বিত্তীয় সুৰক্ষা প্ৰদান কৰক।\nচৰকাৰী চাকৰিয়াল আৰু সৰ্বসাধাৰণৰ বাবে ডাক জীৱন বীমা আঁচনি


মন্ত্ৰীৰ কনভয়ৰ গতিবেগ হ্ৰাস হ’ব কেতিয়া? - The Cross Current\nএফালে ‘স্পীড লিমিট’, ‘পথ সুৰক্ষা সপ্তাহ’ আনফালে মন্ত্ৰী-এম-এল এৰ কনভয়ৰ খুন্দাত সাধাৰণ নাগৰিকৰ মৃত্যুৰ বাতৰি। চৰকাৰৰ ‘স্পীড লিমিট’ ‘পথ সুৰক্ষা’ শব্দ বোৰ কেৱল ভেকোভাঁওনা নে ধোৱা চাঙৰ ওপৰত উঠি থকা বগা হাতী?\n“অগ্নিপথ”ক লৈ সৰৱ বিৰোধী। কিন্তু শাসকীয় পক্ষও সৰৱ কিয়?


Vasograin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nVasograin की जानकारी\nVasograin ৰ লাভ আৰু ব্যৱহাৰসমূহ- Vasograin Benefits & Uses in Assamese- Vasograin ar laabh aaru byavaharsamuh\nVasograin ৰ পালি আৰু সেয়া কেনেদৰে ল'ব- Vasograin Dosage & How to Take in Assamese - Vasograin ar paali aaru xeya kenedore lobo\nVasograin ৰ পাৰ্শ্চক্ৰিয়াসমূহ- Vasograin Side Effects in Assamese- Vasograin ar parshwakriyasamuh\nVasograin সংক্ৰান্ত সতৰ্কতাবাণীসমূহ- Vasograin Related Warnings in Assamese- Vasograin xonkranta xatarkatabanisamuh\nঅইন দৰৱৰ সৈতে Vasograinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vasograin with Other Drugs in Assamese- Oinor xoite Vasograin ar gurutor kriya-pratikriya\nVasograin মতভেদসমূহ- Vasograin Contraindications in Assamese- Vasograin nishedhsamuh\nVasograin ৰ বিষয়ে সততে সোধা প্ৰশ্নসমূহ- Frequently asked Questions about Vasograin in Assamese- Vasograin ar bikhoye satate xodha prashnasamuh\nখাদ্য আৰু মদৰ সৈতে Vasograin ক্ৰিয়া-প্ৰতিক্ৰিয়া- Vasograin Interactions with Food and Alcohol in Assamese- khadya aaru modor xoite Vasograin kriya-pratikriya\nVasograin ৰ লাভ আৰু ব্যৱহাৰসমূহ - Vasograin Benefits & Uses in Assamese - Vasograin ar laabh aaru byavaharsamuh\nVasograin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVasograin ৰ পালি আৰু সেয়া কেনেদৰে ল'ব - Vasograin Dosage & How to Take in Assamese - Vasograin ar paali aaru xeya kenedore lobo\nVasograin-ৰ উপাদানসমূহ - Vasograin Active Ingredients in Assamese - Vasograin-ar upadaansamuh\nVasograin ৰ পাৰ্শ্চক্ৰিয়াসমূহ - Vasograin Side Effects in Assamese - Vasograin ar parshwakriyasamuh\nগৱেষণাৰ ভিত্তিত, Vasograin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVasograin সংক্ৰান্ত সতৰ্কতাবাণীসমূহ - Vasograin Related Warnings in Assamese - Vasograin xonkranta xatarkatabanisamuh\nVasograin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Vasograinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Vasograin পুনৰাই গ্ৰহণ নকৰিব।\nVasograin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Vasograin ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Vasograin গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Vasograin কি প্ৰভাৱ দেখা গৈছে?\nবৃক্ক ৰ বাবে Vasograin কেতিয়াবাহে ক্ষতিকাৰক।\nযকৃতত Vasograin কি প্ৰভাৱ দেখা গৈছে?\nVasograinৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Vasograin ৰ কি প্ৰভাৱ দেখা গৈছে?\nVasograinৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Vasograinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vasograin with Other Drugs in Assamese - Oinor xoite Vasograin ar gurutor kriya-pratikriya\nVasograin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVasograin মতভেদসমূহ - Vasograin Contraindications in Assamese - Vasograin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vasograin লোৱা অনুচিত যাতে -\nVasograin ৰ বিষয়ে সততে সোধা প্ৰশ্নসমূহ - Frequently asked Questions about Vasograin in Assamese - Vasograin ar bikhoye satate xodha prashnasamuh\nএই Vasograin-এ অভ্য়াস বা নিচাৰ সৃষ্টি কৰে নেকি?\nনহয়, আপনি Vasograinৰ প্ৰতি আসক্ত নহয়।\nআপুনি Vasograin লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Vasograin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nVasograin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Vasograin ক্ৰিয়া-প্ৰতিক্ৰিয়া - Vasograin Interactions with Food and Alcohol in Assamese - khadya aaru modor xoite Vasograin kriya-pratikriya\nখাদ্য আৰু Vasograinৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Vasograin ল'ব পাৰে।\nমদ আৰু Vasograinৰ মাজৰ প্ৰতিক্ৰিয়া\nমদৰ সৈতে Vasograin সেৱন কৰাটো বিপজ্জনক হ'ব পাৰে।\nVasograin ৰ অনুকল্প - Substitutes for Vasograin in Assamese\nVasograin ৰ মূল্য আৰু পেকৰ চাইজ - Vasograin Price and Pack Size in Assamese - Vasograin ar mulya aaru pakor size\nআপুনি বা আপোনাৰ পৰিয়ালৰ কোনোবাই Vasograin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Vasograin ব্যৱহাৰ কৰিছিল নেকি?\nআপুনি কিমান পৰিমাণে Vasograin সেৱন কৰিছিল?\nআপুনি Vasograin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Vasograin সেৱন কৰে?


বুৰী নজৰ ৱালে তেৰা মুহ কালা : ৫ দিনত দিচাঙৰ বিল ২৫.৬ লাখ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবুৰী নজৰ ৱালে তেৰা মুহ কালা : ৫ দিনত দিচাঙৰ বিল ২৫.৬ লাখ…\nআস্তাবল । বহুতৰ মনত হয়তো আছে, প্ৰাথমিক বিদ্যালয়ৰ শ্ৰেণীত পঢ়ি থকা সময়ত এটা প্ৰশ্ন আহিছিল। প্ৰশ্নটো আছিল- এটা শব্দত প্ৰকাশ কৰা । ঘোঁৰা ৰখা ঠাইক কি বুলি কয় ? এই প্ৰশ্নৰ শুদ্ধ উত্তৰ আছিল আস্তাবল ।\nতেনে এখন আস্তাবল এতিয়া গঢ়ি তোলা হৈছে দিছপুৰৰ সমীপবৰ্তী সোনাপুৰৰ দিচাং ৰিজৰ্টত । ৭০ টা কোঠাৰ এই আস্তাবলত থাকিব আমাৰ ভাবি জনপ্ৰতিনিধি । নিৰ্বাচনত প্ৰতিদ্বন্দ্বিতা কৰা কংগ্ৰেছৰ ৯৩ গৰাকী প্ৰাৰ্থীক এই ৰাজনৈতিক আস্তাবললৈ তলব কৰা হৈছিল ।\nসকলোৱেই অবশ্যে অহাৰ সম্ভাবনা ক্ষীন । তথাপিও ৮০ জনৰ কাৰনে এই আস্তাবলত থকা মেলাৰ বন্দবস্ত কৰা হৈছে । ভাৰতৰ ৰাজনীতিতেই নহয় বিশ্বৰ ৰাজনীতিত এনে নজিৰ নাই । নিৰ্বাচনৰ ফলাফল ঘোষণা কৰাৰ পিছত হৰ্ছ ট্ৰেডিং হয় ।\nইটো দলৰ পৰা আনটো দলে বিধায়ক,সাংসদ বেছা – কিনা কৰে । যি প্ৰক্ৰিয়াক হৰ্ছ ট্ৰেডিং ৰূপে আখ্যা দিয়া হয় । ৰাইজে নিৰ্বাচন কৰি পঠোৱা জন প্ৰতিনিধি গৰাকী বিভিন্ন প্ৰলোভনত ভোল যায় । ভাৰতৰ ৰাজনৈতিক ইতিহাসত এনে উদাহৰণ বহু আছে । কিন্তু নিৰ্বাচনত জয়ী হোৱাৰ পূৰ্বেই হৰ্ছ ট্ৰেডিঙৰ ভয়ত ভাবী বিধায়কক হোটেল বা ৰিজৰ্টত বন্দী কৰি থোৱা উদাহৰণ কিন্তু নাই । এই ক্ষেত্ৰত অসম প্ৰথম ।\nৰাজনীতিত আয়া ৰাম গয়া ৰাম বুলি এটা কথা আছে । ১৯৬৭ চনৰ কথা হাৰিয়াণাৰ বিধানসভা নিৰ্বাচনৰ প্ৰথম হৰ্ছ ট্ৰেডিঙৰ ঘটনা ঘটিছিল । গয়া লাল নামৰ নিৰ্দলীয় বিধায়ক গৰাকী হাৰিয়াণাৰ হোদাল সমষ্টিৰ পৰা জয়ী হৈছিল সেইবাৰ । মাত্ৰ ১৫ দিনত তেওঁ তিনিবাৰকৈ দল সলাইছিল ।\nপ্ৰথমে বিধায়ক জনে কংগ্ৰেছত যোগদান কৰিছিল । তাৰ পিছত তেওঁ ইফনাইটেড ফ্ৰন্টত যোগ দিয়া । ইয়াৰ কেই ঘন্টামনৰ পিছতেই তেওঁ আকৌ ঘূৰি আহে কংগ্ৰেছলৈ । কংগ্ৰেছৰ সেই সময়ৰ হাৰিয়াণাৰ নেতা ৰাও বিৰেন্দ্ৰ সিঙে চণ্ডীগড়ত গয়ালালক লগত লৈ এক সংবাদমেল সম্বোধৰ কৰি এটা কথা কৈছিল ।\nতেওঁ কৈছিল – গয়া ৰাম ৱাছ নাও আয়া ৰাম । তেতিয়াৰ পৰাই ভাৰতৰ ৰাজনীতিত আয়া ৰাম গয়া ৰাম বাক্যাংশ সংযোজন হ’ল । অসমৰ ২০২১ চনৰ নিৰ্বাচনৰ ফলাফল কি হ’ব সেয়া এতিয়াও ইভিএমত বন্দী । বিজেপিৰ দাবী পুনৰ তেওঁলোকে শাসনলৈ ঘূৰি আহিব । কংগ্ৰেছৰ দাবী তেওঁলোকৰ নেতৃত্বধীন মহাজোঁটেই ৰাজ্যত চৰকাৰ গঠন কৰিব ।\nএই দোমোজাৰ অংক বোৰৰ মাজতেই এতিয়া হৰ্চ ট্ৰেডিঙৰ ভূতে কংগ্ৰেছ,এআইইউডিএফ,বিপিএফক বাৰুকৈ খেদিছে । এআইইউডিএফে প্ৰথম তেওঁলোকৰ কেইবাজনো প্ৰাৰ্থীক ৰাজস্থানলৈ লৈ গৈ হোটেলত ৰখাইছিল । অবশ্যে বেছি দিন তেওঁলোক তাত নাথাকিল ।\nখবৰ অনুসৰি বিপিএফে মানসৰ ৰিজৰ্টত ৰখাইছে তেওঁলোকৰ প্ৰাৰ্থী সকলক । কংগ্ৰেছেও সেই পথকেই অনুসৰন কৰি নিজৰ প্ৰাৰ্থী সকলক দিচাং ৰিজৰ্টত ৰখোৱাৰ ব্যৱস্থা কৰিলে ২২ এপ্ৰিল ২০২১ ৰ পৰা । কটকটীয়া নিৰাপত্তা ব্যৱস্থাৰ মাজত নিজ দলৰ প্ৰাৰ্থী সকলক এক প্ৰকাৰৰ গৃহবন্দী আৰু বহি জগতৰ পৰা সংযোগ বিহীন কৰি ৰখা এই কাৰ্যক লৈ সাধাৰণ মানুহৰ মাজত হাঁহিৰ খোৰাক যোগাইছে ।\nএক নিৰ্ভৰ যোগ্য তথ্য অনুসৰি ৰিজৰ্টৰ নতুনকৈ বনোৱা লজিঙৰ ব্যৱস্থা থকা এটা বিল্ডিঙৰ ৭০ টা কোঠাত ৰিপুন বৰাৰ পৃষ্ঠপোষকতাতে বুক কৰা হৈছিল । এই ৰিজৰ্টৰ কোনো কৰ্মচাৰীকেই বিশ্বাসত লোৱা নাই ।\nভাবী বিধায়ক সকলক ৰখাবলৈ যি কেইটা কোঠা বুক কৰা হৈছে সেই কোঠা কেইটাত থকা কংগ্ৰেছ প্ৰাৰ্থী সকলক খাদ্য বা আন সেৱা যোগানৰ বাবে দলে নিৰ্বাচন কৰি দিয়া বিশেষ ব্যক্তিক দায়িত্ব দিয়া হৈছে । আছুতীয়াকৈ থকা ৰিজৰ্টৰ এই বিল্ডিং টোলৈ সোমাব পৰা দুখন গেট আছে । সন্মুখত প্ৰবেশ কৰা গেট খনত ব্যক্তিগত নিৰাপত্তাৰক্ষী নিয়োগ কৰি কেবল পাছ থকা লোকক হে প্ৰবেশৰ অনুমতি দিয়া হৈছে তাত ।\nপিছ ফালৰ গেট খন সম্পূৰ্ণ ৰূপে বন্ধ কৰি দিয়া হৈছে । ৰিজৰ্ট থনৰ ১০০৪ নং কোঠাত বুধবাৰৰ নিশাই গৈ উপস্থিত হৈছিল গৈ ৰিপুন বৰা । ৰিজৰ্টৰ কোঠা সমূহৰ পৰা পাকঘৰলৈ যোৱা পথটোত কটকটীয়া নিৰাপত্তা ব্যৱস্থা । ইয়াৰ পৰা ওলাও বুলি কোনো ওলাব বা সোমাব নোৱাৰে ।\nএতিয়া প্ৰশ্ন হয় হৰ্ছ ট্ৰেডিঙৰ ভয়ত ৰিজৰ্টত নি নিজ দলৰ প্ৰাৰ্থী সকলক ৰখোৱা কংগ্ৰেছে কিমান ধন ব্যয় কৰিছে ইয়াৰ বাবে । জানিব পৰা মতে প্ৰতিজন বিধায়কৰ থকা আৰু খোৱা বাবদ প্ৰতিদিনে ৭০০০ কৈ টকা বিছাৰিছিল ৰিজৰ্ট খনৰ মালিকে । দৰদামৰ অন্তত ৬,৪০০ টকাত দুই পক্ষৰ মাজত চুক্তি হৈছে ।\nসেই হিচাপত ৮০ জন প্ৰাৰ্থী ৰখাবলৈ প্ৰতিদিনাই কংগ্ৰেছ দলে এই ৰিজৰ্টত দিব লাগিব ৫ লাখ ১২ হেজাৰ টকা । মুঠ ৫ দিনৰ বাবে এই ৰিজৰ্ট খন বুক কৰা হৈছে । ইয়াৰ বাবদ দলটোৱে ব্যয় কৰিব লাগিব ২৫ লাখ ৬০ হাজাৰ টকা । ৰিজৰ্ট খনৰ আছিল এক বিবাহ অনুষ্ঠান । ইয়াৰো প্ৰস্তুতি চলিছিল । কিন্তু কংগ্ৰেছে ৫ দিনৰ বাবে বুক কৰাৰ বাবে বিবাহ অনুষ্ঠান তাৰ পৰা বাতিল কৰা হৈছে ।\nতাত থাকিব লগা প্ৰাৰ্থী,প্ৰাৰ্থী সকলৰ ওপৰত চকু দিবলৈ ৰখোৱা কৰ্মী, নিৰাপত্তাৰক্ষীৰ কোভিড টেষ্ট কৰা হৈছে । বিধায়ক সকলক অপ্যায়ন কৰিবলৈ লোকেল মাছ,মাংস ব্যৱস্থা কৰিছে ৰিজৰ্ট কতৃপক্ষই । বিনোদনৰ বাবে টেনিছ ক’ৰ্ট,ভলীবল ক’ৰ্টৰো ব্যৱস্থা কৰা হৈছে ।\nএয়া ৰাজনীতিৰ নামত, গনতন্ত্ৰৰ নামত চলা ভণ্ডামি আৰু অবক্ষয়ৰ প্ৰতিফলন নহয় নে ? ইমান তললৈ গৈছে নেকি আমাৰ গনতান্ত্ৰিক মূল্যবোধ । নিজ দলৰ প্ৰাৰ্থী সকলক ৰাজনৈতিক ঘোঁৰা সজাইছে কোনে ? দলৰ এই সকল প্ৰাৰ্থীৰ ওপৰত বিশ্বাস নাই নে প্ৰাৰ্থী সকলৰ দলৰ ওপৰত বিশ্বাস নাই ।\nতেওঁলোক থাকিব লাগিছিল নিজা সমষ্টিত,চকু ৰাখিব লাগিছিল ষ্ট্ৰং ৰুমত । ষ্ট্ৰং ৰুমৰ নিৰাপত্তাৰ কথা বিভিন্ন সময়ত কৈ তেওঁলোকে অভিযোগ তুলি আহিছে । সেই দায়িত্ব পালন কৰাৰ সলনি দলে অনুশাসনৰ নামত নিজৰ প্ৰাৰ্থী সকলক ফলাফল ঘোষণাৰ পূৰ্বে গছত কঠাল ওঠত তেল, নৌ খাওতেই চেল বেল জাতীয় হোৱা নাই নে ?\nতালৈ গৈছে এনে কিছু প্ৰাৰ্থী, যি সকলৰ জয়ৰ সম্ভাবনা ক্ষীণ । হৰ্ছ ট্ৰেডিঙৰ সৈতে তেওঁলোকৰ নাম সাঙুৰ খোৱাতোৱেই হাস্যকৰ । জালুকবাৰীত কংগ্ৰেছৰ প্ৰাৰ্থী আছিল ৰমেন বৰঠাকুৰ । তেওঁ কেনেকৈ বিজেপিৰ হৰ্ছ ট্ৰেডিঙলৰ লক্ষ্য হ’ব পাৰে ।\nএইবাৰ নিৰ্বাচনত ৰাইজে বিকল্পৰ সন্ধান কৰা বুলি কংগ্ৰেছ তথা বিৰোধীয়ে দাবী কৰে । ধৰা হ’ল এই বিকল্প সন্ধানৰ অনুসৰি ফলাফল কংগ্ৰেছ মহাজোঁটৰ পক্ষত গ’ল । কিন্তু এই আস্থাহীন পৰিবেশ,হোটেল ৰাজনীতিয়ে ৰাইজলৈ কি বাৰ্তা দিলে ?\n৫ দিনৰ বাবে হোটেলত বাৰু বন্দী কৰি থলে তেওঁলোকক । তাৰ পিছত কি হ’ব । তেনে প্ৰৱনতা থকা প্ৰাৰ্থীৰ বাবে বিধায়ক সকলৰ মানসিকতা সলনি হ’ব জানো । ৰাজ্যত কোভিডৰ সংক্ৰমন তীব্ৰ গতিত বৃদ্ধি পাইছে । পূৰ্বতকৈ চৰকাৰৰো কোভিডকলৈ সচেতনাতাৰ অভাৱ ৰাইজে প্ৰত্যক্ষ কৰিছে । সম্ভাবনা শেষ হৈ গৈছে । সংশয় আৰু দুভাবনাই বাট ভেটি ধৰিছে ।\nকালিলৈ চৰকাৰ গঠন কৰিম বুলি ভাবি থকা দলটোৰ নৈতিক দায়িত্ব কি হ’ব লাগিছিল । বৰ্তমানৰ চৰকাৰৰ ওচৰত তেওঁলোকে কি দাবী তুলিব লাগিছিল । ইয়াৰ সলনি হোটেল ৰাজনীতিৰ পৃষ্ঠপোষকতাৰে ক্ষমতা দখলৰ স্বপ্নত নিজৰ বিধায়কক বন্দী কৰি অস্তিত্ব ৰক্ষাৰ প্ৰচেষ্টাত ব্ৰতী হৈছে ।\nহায় ৰাজনীতি,হায় গনতন্ত্ৰ । এই স্খলিত প্ৰমূল্যবোধৰ মাজত আমি কেনেকৈ দেখো উত্তৰণৰ সপোন । ক’ত পাৰ্থক্য আছে তেওঁলোকৰ সৈতে আজি দিছপুৰত থকা সকলৰ । এই অপ সংস্কৃতিৰ বেহাৰ মেলা সকল যেনেকৈ দায়ী, ইয়াৰ পট- পৰিবেশ ৰচনা কৰাৰ নামত সন্দেহৰ বীজ জন প্ৰতিনিধি সকলৰ মনত ভৰাই দিয়া সকল জানো কম দায়ী ?\nকোনে শুনে কাৰ কথা । ক্ষমতা পালেই তেওঁলোক ৰজা । বাকী প্ৰতিশ্ৰুতি,ৰাইজৰ চিন্তা,জাতি -মাটিৰ কথা সকলো মিছা । লংকা পালেই সকলো ৰাবন,সেইটোৱেইটো সঁচা । যদি ভবাৰ দৰে ফলাফল নহয়,বা এই প্ৰচেষ্টাই বিক্ৰী যাব বিচৰা সকলক বাধা দিব নোৱাৰে, তেতিয়া কি হ’ব ?\nআমি এনে প্ৰাৰ্থীক ভোট দিছো, যি সকলৰ বিশ্বাসযোগ্যতা নিজ দলৰ মজিয়াতেই নাই । তেওঁলোকে ৰাইজক কি বিশ্বাস জন্মাব । এই নিৰ্বাচনৰ পিছত অসমৰ এনে ৰাজনৈতিক কেন্দ্ৰিক কাৰবাৰ বোৰ দেশৰ ৰাজনৈতিক ইতিহাসৰ চৰ্চিত অধ্যায় হৈ চিৰদিনৰ বাবে ৰৈ যাব ।\nৰাজ্যবাসীৰ কুশল কামনাৰে মন্ত্ৰী হিমন্ত বিশ্বৰ বাসন্তী পূজা…\nকোভিডৰ নিয়ম মানি বটদ্ৰৱা থানলৈ আহিবলৈ আহ্বান বটদ্ৰৱা থান পৰিচালনা সমিতিৰ…


কাৰ দখললৈ যাব ভবানীপুৰ? এফালে মমতা আনফালে ফণী তালুকদাৰ -\nHomeৰাজনৈতিককাৰ দখললৈ যাব ভবানীপুৰ? এফালে মমতা আনফালে ফণী তালুকদাৰ\nকাৰ দখললৈ যাব ভবানীপুৰ? এফালে মমতা আনফালে ফণী তালুকদাৰ\nকাৰ দখললৈ যাব ভবানীপুৰ?\nডিজিটেল ডেস্ক : দেশত এতিয়া উপ-নিৰ্বাচনৰ প্ৰস্তুতি। একাধিক ৰাজ্যত শীঘ্ৰেই অনুষ্ঠিত হ’ব উপ-নিৰ্বাচন। অসমতো ভালেকেইটা সমষ্টিত অনুষ্ঠিত হ’ব উপ-নিৰ্বাচন। তাৰ ভিতৰত চৰ্চাৰ কেন্দ্ৰ হৈ পৰিছে থাওৰা, মৰিয়নি আৰু এটা বিশেষ সমষ্টি। থাওৰা সমষ্টিত ৰাইজৰ দলৰ ততপৰতাই সমষ্টিটোক চৰ্চাৰ কেন্দ্ৰলৈ আনিছে। আনহাতে, মৰিয়নি সমষ্টি সদ্য কংগ্ৰেছত্যাগী ৰূপজ্যোতি কুৰ্মীৰ সমষ্টি। তাতো প্ৰত্যাহ্বানৰ কাৰণ হৈ উঠিব পাৰে অখিল গগৈ। পিছে আমি চৰ্চা কৰিব বিচৰা সমষ্টিটো অন্য এটাহে। ভৱানীপুৰ। এক অৰ্থত এই সমষ্টিৰ উপ-নিৰ্বাচনৰ ওপৰত দৃষ্টি নিবদ্ধ হৈ আছে সমগ্ৰ দেশৰে। ইয়াৰ কাৰণ হৈছে এই সমষ্টিৰ নিৰ্বাচনী ফলাফলৰ সৈতে জড়িত আছে এগৰাকী মুখ্যমন্ত্ৰীৰ গাদী ৰক্ষাৰ প্ৰশ্ন।\nক্ৰমাগত তৃতীয়বাৰলৈ পশ্চিমবংগৰ মুখ্যমন্ত্ৰীৰ আসনত বহা মমতা বেনাৰ্জীয়ে বিজেপিৰ বিশাল বাহিনীক প্ৰায় একক প্ৰত্যাহ্বানেৰে পৰাজিত কৰিছিল ঠিকেই কিন্তু তেওঁৰ এই বিজয় গৌৰৱত কলংকৰ এটা দাগ হিচাপে চিহ্নিত হৈ ৰৈছিল নিজৰ সমষ্টি নন্দীগ্ৰামত পৰাজয়। এসময়ত তেওঁৰে সতীৰ্থ আৰু এতিয়া বিজেপি নেতা শুভেন্দু অধিকাৰীৰ হাতত পৰাজিত হৈছিল মমতা। এইবাৰ গাদী ৰক্ষাৰ বাবে মমতাই বাছি লৈছে ভৱানীপুৰ সমষ্টি। ৩০ ছেপ্টেম্বৰত এই সমষ্টিৰ পৰা মমতাই প্ৰতিদ্বন্দ্বিতা কৰিব। ইফালে, ভবানীপুৰৰ পৰাই উপ নিৰ্বাচনত প্ৰতিদ্বন্দ্বিতা কৰিব ন-বিজেপি ফণী তালুকদাৰে।\nঅৱশ্যে, এইখিনিতে এটা অন্য মোৰ আছে এই কাহিনীৰ। কাৰণ দুয়োৰে সমষ্টি ভবানীপুৰ হ’লেও এয়া দুটা বেলেগ সমষ্টি। এটা হৈছে বংগৰ ভবানীপুৰ য’ত মমতাই প্ৰতিদ্বন্দ্বিতা কৰিব বিজেপিৰ প্ৰিয়ংকা তিব্ৰেৱালৰ বিৰুদ্ধে। আনহাতে আনটো অসমৰ ভবানীপুৰ সমষ্টিত উপ নিৰ্বাচন পাতিবলগীয়া হৈছে এআইইউডিএফৰ বিধায়ক ফণী তালুকদাৰে দলত্যাগ কৰি বিজেপিত যোগ দিয়াৰ লগে লগে। ফণী তালুকদাৰ এইবাৰ বিজেপি প্ৰাৰ্থী হৈ সেই সমষ্টিত প্ৰতিদ্বন্দ্বিতা কৰিব। আৰু তেওঁ জয়ৰ সম্ভাৱনাও অতি উজ্জ্বল। ইয়াৰ কাৰণ হৈছে, বিগত বিধানসভা নিৰ্বাচনত ফণী তালুকদাৰ আছিল কংগ্ৰেছ এআইইউডিএফৰ উমৈহতীয়া প্ৰাৰ্থী। তেওঁ প্ৰায় ৫৬ হাজাৰ ভোট লাভ কৰি বিজয়ী হোৱাৰ বিপৰীতে তেওঁৰ নিকটতম প্ৰতিদ্বন্দ্বী অগপৰ ৰঞ্জিত ডেকাই লাভ কৰিছিল প্ৰায় ৫৩ হাজাৰ ভোট। এইবাৰ ফণী তালুকদাৰে ভৱানীপুৰৰ পৰা বিজেপিৰ প্ৰাৰ্থী হৈ প্ৰতিদ্বন্দ্বিতা কৰাৰ লগে লগে অগপৰ ৰঞ্জিত ডেকাৰ ভোটো তেওঁৰ পক্ষলৈ অহাৰ সম্ভাৱনা আছে।\nএকেদৰে কংগ্ৰেছ আৰু এইআইইউডিএফ-এ যিহেতু মিত্ৰতাৰ অৱসান ঘটাইছে তথা তেওঁলোকে উপ-নিৰ্বাচনত উমৈহতীয়া প্ৰাৰ্থী প্ৰক্ষেপৰ সম্ভাৱনা নাই। অৱশ্যে, সংখ্যালঘুৰ বসতিপ্ৰধান সমষ্টিটোত ধৰ্মীয় সংখ্যালঘুৰ ভোটে নিৰ্ণায়ক ভূমিকা লোৱাৰ সম্ভাৱনা থাকে। এনে পৰিপ্ৰেক্ষিতত সমষ্টিটোৰ নতুন ৰাজনৈতিক সমীকৰণ ফণী তালুকদাৰৰ বিপক্ষে যোৱাৰ আশংকাও নথকা নহয়। আনহাতে যদিহে অগপ নেতা-কৰ্মীয়ে তাত বিধি পথালি দিয়ে তেন্তে ভবানীপুৰৰ পৰা তেতিয়াৰ এআইইউডিএফৰ ফণী তালুকদাৰ এতিয়াৰ বিজেপিৰ ফণী তালুকদাৰৰ ৰূপত বিধায়ক হোৱাৰ বাট কঠিন হৈ পৰিব পাৰে।\nইফালে, আনটো ভবানীপুৰ সমষ্টি অৰ্থাত মমতা ভবানীপুৰতো চমত্কাৰ একো ঘটাৰ সম্ভাৱনা নাই বুলিব পাৰি। যুৱ বিজেপিৰ নেত্ৰী তথা এসময়ত প্ৰাক্তন কেন্দ্ৰীয় মন্ত্ৰী বাবুল সুপ্ৰিয়ৰ আইনী পৰামৰ্শদাতা তথা অধিবক্তা প্ৰিয়ংকা তিব্ৰেৱালে ভৱানীপুৰত পানী ঘোলা কৰিলেও মাছ ধৰিব নোৱৰাৰে সম্ভাৱনা বেছি। কিয়নো বিগত বিধানসভা নিৰ্বাচনত তৃণমূলৰ প্ৰতিদ্বন্দ্বীৰ হাতত প্ৰিয়ংকাই শোচনীয় পৰাজয় স্বীকাৰ কৰি থৈছে। এণ্টালী সমষ্টিৰ পৰা প্ৰতিদ্বন্দ্বিতা কৰি তেওঁ তৃণমূলৰ স্বৰ্ণকমল সাহাৰ হাতত ৫৭হাজাৰৰো অধিক ভোটত পৰিজিত হৈছিল। এনে পৰিপ্ৰেক্ষিতত মহাপৰাক্ৰমী মমতাক ভেটা দিয়াটো তেওঁৰ কাৰণে হ’ব অসম্ভৱপ্ৰায়। তথাপি শুভেন্দু অধিকাৰীৰ দৰে চমতকাৰিত্ব যদি তেওঁ সংঘটিত কৰে তেন্তে সেয়া দেশৰ ৰাজনীতিতেই আলোড়ন সৃষ্টিকাৰী এক পৰিঘটনা বুলি চিহ্নিত হ’ব। কিন্তু স্বাভাৱিক পৰিস্থিতিত ভৱানীপুৰ সমষ্টি মমতা আৰু ফণীৰ দখললৈ যোৱাটোৱে প্ৰায় স্পষ্ট হৈ থকা বুলি বুজিব পাৰি।\nPrevious articleগৰমৰ দিনত ছাল-চুলিৰ যতন কেনেকৈ ল’ব ?\nমোদী-শ্বাহৰ পচন্দমতেই গুজৰাটৰ ৰাজপাটত ভূপেন্দ্ৰ পেটেল\nছমাহতে পদত্যাগ চাৰিগৰাকী বিজেপিৰ মুখ্যমন্ত্ৰীৰ : ব্যৰ্থতা গাপ দিয়াৰ প্ৰয়াস?


মাতৃভাষা দিৱসৰ সাৰুৱা ভাষণ – দেৱজিত শইকীয়া – ফটাঢোল\nমাতৃভাষা দিৱসৰ সাৰুৱা ভাষণ – দেৱজিত শইকীয়া\nআজি আমি “মাতৃভাষা দিৱস” অনুষ্ঠানলৈ নিমন্ত্ৰণ কৰি আনিছোঁ বিশিষ্ট বুদ্ধিজীৱী তথা ফেচবুকৰ মাধ্যমৰে হাজাৰজনৰ মাজত একেৰাহে কবি, প্ৰবন্ধকাৰ, ঔপন্যাসিক, ৰাজনৈতিক তথা চলচিত্ৰ সমালোচক, অসমীয়া ভাষাৰ সমীক্ষক হিচাপে জনপ্ৰিয় হোৱা মাইকেল মধুসুধন কলিতা দেৱক৷ এইয়া মঞ্চত আজিৰ বিশিষ্ট বক্তা মাইকেল মধুসুধন কলিতাদেৱ৷ তেখেতক তেখেতৰ সাৰুৱা বক্তিতাৰে আমাক উপকৃত কৰিব বুলি আশা ৰাখিলোঁ৷\nআজিৰ সভাৰ সভাপতি ডাঙৰীয়া, ডাইচত উপবিষ্ট বিশিষ্ট ব্যক্তি সকল আৰু মোৰ মৰমৰ ৰাইজসকল৷ চেক্ৰেটেৰী\nডাঙৰীয়াৰ লগতে সভাৰ সকলো কৰ্মকৰ্তাক মই ধন্যবাদ জনাইছোঁ যে, মোক আজি এই সভাত স্পেচিয়েল গেষ্ট হিচাপে ইনভাইট কৰি আনি মোক দুই আচাৰ কবলৈ চাঞ্চ দিলে৷ মই বেছি টাইম আপোনালোকৰ নলওঁ, কাৰণ ইয়াৰ পিছত বিভিন্ন কালচাৰেল প্ৰগ্ৰেম আছেই যাক চাবলৈ আপোনালোক বহুত টাইম ধৰি ইয়াত ৱেটিং কৰি আছে৷ মোৰ ওপৰৰ বক্তাজনে ইতিমধ্যে “মাতৃভাচা দিৱসৰ” বিষয়ে কৈ গৈছে, গতিকে মই বিচেচ নকওঁ৷\nকথা হ’ল চম্পাদকে মোক সাৰুৱা ভাষণ দিব কৈছে৷ মই কিন্তু সাৰুৱা ভাচন নিদিওঁ৷ কাৰণ যোৱা বহু বছৰ পৰা এম. এল. এ. মিনিষ্টাৰৰ পৰা ধৰি কিনে প্ৰাইম মিনিষ্টাৰলৈকে বহুতে বহুত সাৰুৱা ভাচন দিলে৷ মুখৰে সাৰুৱাকৈ কথা ক’লে আমি কাণেৰে শুনিলোঁ, কিন্তু সাৰুৱাকৈ হে ক’লে কামত কিন্তু তেওঁলোকে একো কাণষাৰ নিদিলে৷\nপিচে দোষ কাক দিব? চবতেই সাৰ, মাৰ্কেটত সাৰ নিদিয়া বস্তু এতিয়া ক’ত পাব? চবতে সাৰ৷ সেয়ে মই সাৰ নিদিয়াকৈয়ে অলপ ক’ম ভাবিছোঁ৷ কিবা ভুল হ’লে নিজে শুদ্ধ কৰি ল’ব৷ কথাটো হ’ল এনেকা যে মাতৃভাচা দিৱস আমি প্ৰতিবছৰ আজিৰ দিনটোত পাতি আহিছোঁ৷ আজিৰ এই “মাদাৰ লেংগুৱেজ ডে’ট” আমি সকলোৱে আমাৰ ভাচাৰ উন্নতিৰ কাৰণে, প্ৰচাৰৰ কাৰণে ৱাটচএপ, ফেচবুকত ষ্টেটাচ দিওঁ, গছপুলি ৰুওঁ৷ কিন্তু জোন জোন (?) মানুহে নিজৰ ভাচাটোৰ কাৰণে মিনিমাম সেইকনো কৰা নাই এই ষ্টেজৰ পৰা তেওঁলোকক মই ধিক্কাৰ দিছোঁ, গৰিহণা দিছোঁ, লগতে অনুৰোধ কৰিছোঁ যে, আপোনালোকে অন্য ডে’ বোৰৰ দৰে আজিৰ দিনটোতো এটলিষ্ট যিমান পাৰে সিমান “আই লাভ মাই মাডাৰ লেংগুৱেজ” বা “হেপ্পি মাডাৰ লেংগুৱেজ ডে” ষ্টিকাৰ গুগুলৰ পৰা ডাউনলড কৰি হওঁক বা আনৰ পৰা কপি পেষ্ট কৰিয়েই হওঁক সকলোকে ইনবক্সে ইনবক্সে চেয়াৰ কৰি বা নিজৰ টাইমলাইনত দি হ’লেও এই দিনটোৰ গুৰুত্ব ৰক্ষা কৰে যেন৷\nকেলেপ কেলেপ কেলেপ কেলেপ\nআজি আমাৰ ভাচাৰ ৰক্ষাৰ কাৰণে বিচেচ দিন৷ আহক আজি আমি সকলোৱে এটা ৰিজলিউচন লওঁ যে, যিমান পাৰো আমি মাতৃভাচাত কথা পাতিব চেষ্টা কৰোঁ, ৱাটচএপ ফেচবুকৰ ইনবক্সতেই হওঁক বা ৱালতেই হওঁক “হায় কি ক্ৰিছা” বুলিয়েই লাগিলে নিজৰ মাতৃভাচাতেই অলপ লিখিব চেষ্টা কৰোঁ৷\nযদিও আমি অন্য মাধ্যমৰ প্ৰাইভেট স্কুলবোৰত মাতৃভাচাটো ষ্ট্ৰিক্টলি ব্যৱহাৰ কৰিব লাগিবই বুলি কোৱা নাই বা অফিছ-চফিছবোৰতো ব্যৱহাৰ কৰিবই লাগিব বুলি আন্দোলন কৰা নাই তথাপি বহু যুগ ধৰি আমি দোকান বা হৰ্ডিংবোৰত মাতৃভাচা ব্যৱহাৰ কৰিব লাগে বুলি আমি চিঞৰি আহিছোঁ আৰু চিঞৰি যাম৷ যি সকল চিংগাৰে ইংৰাজী গানৰ মাজত অলপ হ’লেও মাতৃভাচা ব্যৱহাৰ কৰি গান গাইছে, তেনে চিংগাৰক মই ধন্যবাদ জনাইছোঁ৷ যি গাৰ্জেনে ল’ৰাটোক বা ছোৱালীজনীক “আমাৰ ই মাদাৰ লেংগুৱেজটো ইমান টান পাই” বুলি গৰ্ব কৰে তেওঁলোককো ধন্যবাদ দিছোঁ, কাৰণ টান পালেও পঢ়িছেটো৷\nশ্ৰদ্ধাৰ ৰাইজ, বৰ দুখৰ বিচয় যে, মাতৃভাচাটোৰ লাহে লাহে ইউজ একদম কমি গৈছে৷ আমি চিন্তিত ৰাইজ৷ কাৰণ আমাৰ ষ্টেটৰ বাহিৰে ক’তো এই ভাচা ব্যৱহাৰ নহয় আৰু আমাৰ ষ্টেটৰো মাত্ৰ অলপ জেগাত হে ব্যৱহাৰ হয়৷ আমি যদি জিন্দা নাৰাখো কোনে ৰাখিব? চেয়ে যিমান পাৰে আজিৰ দিনটোত চভা-চমিতি পাতি ইয়াৰ বাবে এক আন্দোলন গঢ়ি তোলক৷ মই চৰকাৰক আহ্বান কৰিছোঁ যাতে মাতৃভাচাৰ ব্যৱহাৰৰ বাবে মিডিয়াত সজাগতা আনিবলৈ ভাল ভাল চিংগাৰৰ হতুৱাই কিবা গান বনাই বা কিবা আচঁনি বনাই চেন্ট্ৰেলৰ পৰা কিবা ফান্দ আনে৷ লাখ লাখ টকাৰ এডভাৰ্টাইজ দিয়ে৷\nমই মোৰ ভাচন বেছি লম্বা নকৰোঁ ৰাইজ, যিমান পাৰোঁ চৰ্টকাট কৰি কথাখিনি ক’ব চেষ্টা কৰিছোঁ৷ মাতৃভাচাৰ লগতে আমাৰ কালচাৰসমূহ নিউ জেনেৰেচনক দেখাবৰ বাবে ঠায়ে ঠায়ে যাতে মিউজিয়ামৰ ব্যৱস্থা কৰে তাকো মই ফেচবুকৰ যোগেদি চৰকাৰক আহ্বান জনাইছোঁ। মোৰ টুইটাৰ একাউন্ট চালে আপুনি দেখিব যোৱা দুদিনমান আগত এখন ঢেঁকিৰ ফটো আপলড কৰি কিনে মই এসময়ত আমাৰ পুৰ্বপূৰুষ সকলে ধান খুন্দিবৰ বাবে যি ইনষ্ট্ৰুমেন্ট ঘৰতে বনাই লৈছিল তাক মিউজিয়ামলৈ আনি সংৰক্ষণ কৰিবৰ বাবে মই সকলোৰে দৃষ্টি আকৰ্ষণ কৰিছিলোঁ, যাৰ ফটো কমেও 1000 বাৰ চেয়াৰ হৈছে৷ কিছুদিন আগত মই মোৰ যিমান ফেচবুক গোট আছে বানবাটি, কাঁহৰ বাচনৰ ফটো দি কিনে “এইটো কি বস্তু কোনে ক’ব পাৰিবা ” বুলি আপলড কৰিছিলোঁ৷ এইবোৰৰ দ্বাৰা নিউ জেনেৰেচনক মই সদায় আমাৰ পুৰণি কালচাৰসমূহৰ লগত চিনাকি কৰাই আহিছোঁ৷\nশ্ৰদ্ধাৰ ৰাইজ, আমি প্ৰতিবাদ কৰিব লাগিব, ধৰ্ণা দিব লাগিব, আন্দোলন কৰিব লাগিব৷ লাগিলে অন্নচন কৰিম, পিকেটিং কৰিম, গৰিহণা দিম, চাইকেল ৰেলি কৰিম, একঘন্টাৰ প্ৰতীক প্ৰতিবাদী কাৰ্যচুচি ল’ম, কেণ্ডেল লৈ চমদল উলিয়াম কিন্তু আমাৰ ভাচা, কালচাৰৰ বিৰুদ্ধে …..মানে ভাচা কালচাৰ নাইকীয়া হোৱাৰ বিৰুদ্ধে আমি মাত মাতি যাম৷\nমই বেছি লাম্বা নকৰোঁ, সদৌ চেচত আজি মাতৃভাচা দিৱসৰ এই বিচেচ দিনটোত সকলোকে মই উইচ কৰিছোঁ যাতে আমাৰ ভাচা কালচাৰ আগুৱাই যাওঁক, প্ৰচাৰ হওঁক৷ তাকেই কৈ মই মোৰ চমু ভাচন সমাপ্ত কৰিলোঁ৷ “হেপ্পি মাদাৰ লেংগুৱেজ ডে’৷”\n« সীতাৰামৰ পলিটিক্স – দেৱজিত শইকীয়া\nকেমেৰামেন: বাসৱদত্ত দাস »\nমাইকেল মধুসুধনৰ সাৰুৱা ভাচণ পঢ়ি আপ্লুত হলো। কেলেপ কেলেপ


Home AJOY LAL DUTTA MONOR-KATHA অজয় লাল দত্ত মনৰ কথা মনৰ কথা\nxukhdukh.com September 14, 2015 AJOY LAL DUTTA, MONOR-KATHA, অজয় লাল দত্ত, মনৰ কথা,\nহিন্দু শৰণাৰ্থীৰ বিষয়ত উচ্চতম ন্যায়ালয়লৈ\nবিদেশী বিতাড়ণ বিষয়ক সমস্যাই হওক বা আন বিষয়েই হওক, কেন্দ্ৰীয় চৰকাৰৰ সিদ্ধান্তৰ সৈতে সংঘাত বা মত বিৰোধ হ'লে তাৰো নিৰসনৰ ব্যৱস্থা সংবিধানে কৰিছে। ইয়াৰে বাবে উচ্চতম ন্যায়ালয়ত আবেদন কৰি উপযুক্ত যুক্তি প্ৰদৰ্শন কৰিলে সৰ্বোচ্চ ন্যায়ালয়খনে বিচাৰ কৰি কেন্দ্ৰীয় চৰকাৰক সেই নিৰ্দেশনা বাহাল ৰখা বা খাৰিজ কৰাৰ বাবে নিৰ্দেশ দিব পাৰে। ৰাইজে মনত পেলাওক, পূৰ্বতেও কেৱল অসমত প্ৰয়োজ্য, আই.এম.ডি.টি নামৰ বিতৰ্কিত আইনখন এনেক আন্দোলনৰ পাছতো কিন্তু, অৱেশষত কেৱল উচ্চতম ন্যায়ালয়ত ন্যায়িক প্ৰক্ৰিয়াৰেহে উঠাই লবলৈ বাধ্য কৰা গৈছিল। ৰাষ্ট্ৰীয় নাগৰিকপঞ্জী উন্নীতকৰণৰ প্ৰক্ৰিয়াটোও অসমীয়া সংগঠনৰ আবেদনমৰ্মেহে সৰ্বোচ্চ ন্যায়ালৰ প্ৰত্যক্ষ পৰ্যবেক্ষণতহে নিয়াৰিকৈ সম্পন্ন হৈছিল।\nযিহেতু ৰাষ্ট্ৰীয় দল কেইটিয়ে অসমৰ স্থানীয় লোক সকলৰ স্বাৰ্থ, আবেগ, অনুভূতিৰ কথা অনুভৱ নকৰে বা কৰিব নোৱাৰেই। তেওঁলোকৰ নিজা অংক, স্বাৰ্থ আৰু লক্ষ্যৰেহে সিদ্ধান্ত সমূহ লয়, তাত আমাৰ অঞ্চলৰ থলুৱা স্বাৰ্থ বিঘ্নিত হোৱাটোৱেই স্বাভাৱিক। আৰু গণতান্ত্ৰিক প্ৰতিবাদৰ পথটো, 'ৰাজনৈতিক নেতৃত্ব'ক অসমৰ জনগণ যে এই সিদ্ধান্তৰ বিৰোধী সেই কথা প্ৰদৰ্শনৰ বাবে উপযুক্ত পথ তাত কোনো সন্দেহ নাই। যিহেতু অসমত হোৱা বন্ধ, প্ৰতিবাদ, টিভিৰ পৰ্দাৰ গৰম আলোচনা, এনেয়ে ৰাজ্যৰ সম্প্ৰীতি বিঘ্নিত কৰিব পৰা মূৰ্দাবাদ ধ্বনি আদি ঘৃণাৰ ধ্বনিয়ে একো সুফল আনি দিব নোৱাৰে। এইবোৰে প্ৰকৃততে দেশৰ শাসনৰ গাদীত থকা ৰাজনৈতিক নেতৃত্বক প্ৰভাৱিত কৰিব পাৰিব যেনো আমি বেছি ভাগ মানুহেই অনুভৱ কৰিব পৰা নাই, বা আশা কৰা নাই। সেয়ে বিকল্প ব্যৱস্থাৰ বাবেও অসমৰ সংগঠন সমূহে চিন্তা কৰিব লাগিব।\nঅসম আন্দোলনৰ ফলশ্ৰুতিত তদানীন্তত কেন্দ্ৰীয় চৰকাৰে ১৯৭১চনৰ পূৰ্বৰ ধৰ্ম-বৰ্ণ নিৰ্বিশেষ যিহেতু বিদেশী চিনাক্তকৰণ আৰু বিতাড়ণৰ বাবে চুক্তিত চহী কৰিছিল। সেই চুক্তি এই 'ৰাজনৈতিক নেতৃত্ব'ই নিজা অংকৰে পোনচাটেই খাৰিজ কৰি দিয়াটো নিশ্চয়কৈ সেই চুক্তিৰ অৱমাননাই। লগতে ধৰ্মৰ ভিত্তি ধৰ্ম-নিৰপেক্ষ দেশ এখনত সিদ্ধান্ত লোৱাটোও এক বিতৰ্কিত কথা। গতিকে পূৰ্বৰে পৰা সৰ্বোচ্চ ন্যায়ালয়ত বিদেশী সমস্যাকলৈ গোচৰ চলি থকা অৱস্থাতে এই কথাকো সামৰি আবেদন কৰাটো নিশ্চয়কৈ জৰুৰী হৈ পৰিছে।\nকিন্তু এইখিনি কথা যুক্তিক যুক্তিৰে তথ্যক তথ্যৰে প্ৰমাণ কৰিব লাগিব আৰু ইয়াৰ ফলত 'ভাষিক, ৰাজনৈতিক, অৰ্থনৈতিক, ধাৰ্মিক' আদি দিশৰ পৰা খিলঞ্জীয়া অসমীয়া যে নিজৰ মাটিতে ভগনীয়া, সংখ্যালঘুলৈ পৰিণত হোৱাৰ সম্ভাৱনাৰ সৃষ্টি হব আৰু এই শংকা দূৰীকৰণৰ বাবে সাংবিধানিক সুৰক্ষাৰ নিশ্চিতি অসমীয়া ৰাইজে পোৱাৰ ব্যৱস্থা হব লাগিব। তাৰ বিচাৰ উপযুক্ত মঞ্চত হবই লাগিব। নিজৰ সংকীৰ্ণ ৰাজনৈতিক ঘনিষ্ঠতাৰ কথা এৰিও অসমৰ সচেতন-বুদ্ধিজীৱি সকলে বাস্তৱ পৰিস্থিতিটো ৰাইজক ফঁহিয়াই দি চৰকাৰী নিৰ্দেশনা আৰু তাৰ ফলত হোৱা প্ৰতিবাদৰ ফলত আহিব পৰা শংকাপূৰ্ণ সম্ভাৱনাবোৰলৈ আঙুলিয়াই দি অপ্ৰীতিকৰ পৰিস্থিতি হোৱাৰ পৰা বাৰণ কৰিব লাগিব। টিভিৰ পৰ্দাত নিজৰ প্ৰপাগাণ্ডা সহ আঁহফলা কথাৰ গৰম আলোচনাই কাৰো হিত সাধন কৰিব নোৱাৰে, টিভিৰ মালিক পক্ষক বিজ্ঞাপনৰ টিআৰপি দিয়াৰ বাহিৰে! কিছুমানে নিজৰ নিজৰ স্বাৰ্থ-সানিহে তাত কথা কৈছে, যিবোৰে সাধাৰণ ৰাইজ সমাধান সূত্ৰৰ সন্ধান দিয়াতকৈ, বেছিকৈ কৰিছে বিভ্ৰান্তহে। চ'ছিয়েল মেডিয়াটো হিন্দু শৰণাৰ্থীক শৰণ দিয়াৰ বিৰোধিতা কৰি ইয়াৰ আওতাৰে মুছলিম শৰণাৰ্থীকো চন-বাৰ নোচোৱাকৈ নাগৰিকত্ব দিয়াৰ গোপনে পোষকতা কৰা লোকো কম নহয়। তাৰ বিপৰীতে চন-বাৰ নোচোৱাকৈ চিৰদিন মুছলিম লোকে অসমত বাংলাদেশী অপবাদ পোৱাৰ শংকাও ইয়াৰ অন্যতম কাৰক! হিন্দুত্বৰ কোলাত উঠি অসমীয়া পৰিচয়ক পাহৰি পেলোৱা এচামৰ প্ৰচাৰ-প্ৰপাগাণ্ডাইয়ো সচকিত কৰিব লগীয়াই। তাৰ বিপৰীতে আবেগ, ৰাজনীতি আৰু ন্যস্ত স্বাৰ্থ আঁতৰাই বিষয়টো আলোচনা তথা দিক দিয়া মানুহৰ সংখ্যাও নিচেই সংখ্যালঘুহে!\nসেয়ে সবিনয়ে অসমৰ সচেতন ৰাজনৈতিক-অৰাজনৈতিক তথা সামাজিক সংগঠন সমূহক কেন্দ্ৰীয় চৰকাৰৰ শেহতীয়া শৰণাৰ্থী সম্পৰ্কীয় নিৰ্দেশনা বাতিল কৰাৰ বাবে উচিত যুক্তি, তথ্য আৰু শংকাসহ সৰ্বোচ্চ ন্যায়ালয়ত আবেদন কৰিবৰ বাবে আহ্বান জনাইছো। এই বিষয়টোত শান্তিপূৰ্ণ গণতান্ত্ৰিক প্ৰতিবাদ, প্ৰচাৰ, প্ৰপাগাণ্ডাৰে বিপুল জনমত গঢ়ক আৰু ৰাজনৈতিক নেতৃত্বক হেঁচা দিয়ক। কিন্তু ন্যায়িক ব্যৱস্থাৰেও কথাবোৰ বিচাৰ কৰি সুবিচাৰৰ প্ৰাপ্তি অসমীয়া ৰাইজৰ বাবে নিশ্চিত কৰক। পূৰ্বতে কৰা চুক্তি ভংগ কৰি থলুৱা নাগৰিকক ভৱিষ্যতৰ বাবে চিৰদিন শংকাত ৰখাৰ অধিকাৰ নকৈ শাসনলৈ অহা চৰকাৰ এখন থাকেনে নাথাকে, সেই কথাৰো বিচাৰ হওক!\nTags # AJOY LAL DUTTA # MONOR-KATHA # অজয় লাল দত্ত # মনৰ কথা\nLabels: AJOY LAL DUTTA, MONOR-KATHA, অজয় লাল দত্ত, মনৰ কথা


হাৰ্দিক পাণ্ডিয়াৰ অধিনায়কত্ব ইনিংছ আৰু ডেভিড মিলাৰৰ আক্ৰমণাত্মক বেটিঙেৰে গুজৰাট টাইটানছে আই পি এল ২০২০ কোৱালিফায়াৰ ১ (Gujarat Titans vs Rajasthan Royals, Qualifier 1)ত ৰাজস্থান ৰয়েলছক ৭ উইকেটত পৰাস্ত কৰি ফাইনেললৈ অগ্ৰসৰ হয়।...\nক্ৰীড়া | May 24, 2022,11:45 pm IST\nEdible Oil Price: সূত্ৰ অনুসৰি, চৰকাৰে কৃষি আন্তঃগাঁথনি আৰু উন্নয়ন উপকৰ বিলুপ্ত কৰিব নে হ্ৰাস কৰিব সেইটো বিবেচনা কৰি আছে।...\nদেশ | May 24, 2022,11:36 pm IST\nGinger-Water: পানীত আদা উতলাই, সেই পানী খালে, শৰীৰত এক অদম্য শক্তি থাকে।...\nস্বাস্থ্য | May 24, 2022,11:21 pm IST\nদ্য চিটি অৱ জয় কলকাতাৰ ক্ৰিকেট অনুৰাগীসকলে মঙলবাৰে ইডেনত প্লে-অফৰ খেল উপভোগ কৰে। জছ বাটলাৰ ধুমুহাৰ সাক্ষী আছিল। ইংলিছ বেটছমেনজনে আজি ৫৬ টা বলত ৮৯ ৰাণৰ ইনিংছ উপহাৰ দিয়ে।...\nক্ৰীড়া | May 24, 2022,11:12 pm IST\nসাপ-লুডো খেল কেনেকৈ আৰু কিয় আৰম্ভ হৈছিল? ইয়াৰ আঁৰত এটা আশ্চৰ্যজনক কাৰণ আছে।...\nজীৱন শৈলী | May 24, 2022,10:54 pm IST\nHealth Tips|Dry Fruits For Uric Acid: যাদুৰ দৰে কমি যাব ইউৰিক এচিডৰ সমস্যা...\nজীৱন শৈলী | May 24, 2022,10:27 pm IST\nHealth Care: কলপাতত খালে শৰীৰত কি কি উপকাৰ হয়, আপুনি ভাবিবও নোৱাৰে! জানি লওক...\nজীৱন শৈলী | May 24, 2022,9:42 pm IST\nTragic Incident: কাম কৰি থকা মূহূৰ্তত হঠাৎ মিক্সাৰ মেচিনৰ ভিতৰত সোমাই যায়। ফলত শ্ৰমিকজনে মূহৰ্তৰ ভিতৰতে মৃত্যুক আকোৱালি লয়।...\nঅসম | May 24, 2022,9:25 pm IST\nNarendra Modi : বিশ্বক আগুৱাই নিয়াৰ বাবে কোৱাডক এক স্পন্দনশীল মঞ্চ হিচাপে উত্থান হোৱা দেখি আনন্দিত হৈছোঁ।...\nদেশ | May 24, 2022,8:53 pm IST\nSrinagar: শ্ৰীনগৰত এই মাহত তৃতীয়টো এনে আক্ৰমণত নিহত কনিষ্টবল।...\nদেশ | May 24, 2022,7:51 pm IST\nPijush Vs Akhil: পূৰ্বতে অখিল গগৈৰ দেহত লাচিতৰ তেজ আছিল যদিও এতিয়া তেওৰ দেহত মোগলৰ তেজ আছে বুলি কটাক্ষ কৰে মন্ত্ৰী পিযুষ হাজৰিকাই।...\nঅসম | May 24, 2022,7:21 pm IST\nPijush Hazarika: বৰপেটাৰ ঐতিহ্যমণ্ডিত বৈঠাপুতা ঘাট সত্ৰত জলসম্পদ মন্ত্ৰী পিয়ুষ হাজৰিকা, কাইলৈৰ পৰাই হ'ব খহনীয়া প্ৰতিৰোধৰ কাম\nPijush Hazarika: বৰপেটাৰ বাঘবৰত অৱস্থিত শ্ৰীশ্ৰী মাধৱদেৱ স্থাপিত ঐতিহ্যমণ্ডিত বৈঠাপুতা ঘাট সত্ৰত উপস্থিত জলসম্পদ মন্ত্ৰী পিয়ুষ হাজৰিকা ৷ বাঘবৰত অব্যাহত ব্ৰহ্মপুত্ৰৰ খহনীয়াৰ পৰা সত্ৰখন ৰক্ষাৰ বাবে কাইলৈৰ পৰাই প্ৰতিৰোধৰ কাম আৰম্ভ কৰাৰ নিৰ্দেশ পিয়ুষ হাজৰিকাৰ ৷...\nঅসম | May 24, 2022,6:37 pm IST\nনাজিৰাৰ ২ চাহ বাগিচাত আদৰ্শ উচ্চ মাধ্যমিক বিদ্যালয়ৰ শুভ উদ্বোধন ৰনোজ পেগুৰ\nখাৰঘূলিত তৃতীয়বাৰ ট্ৰেংকুলাইজ কৰি বশ কৰা হ'ল জনাঞ্চলত বিচৰণ কৰা ম'হ\nULFA-Iৰ বাৰ্ষিক বাজেট কিমান জানেনে আপুনি ? সদৰী কৰিলে বিত্ত সচিব জীৱন মৰাণে


উন্নয়নৰ ৰূপ - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Apr 13, 2022 ত শেষ সম্পাদনা কৰা হৈছে\nপৌৰসভাসমূহৰ নিৰ্বাচন হৈ যোৱা আৰু তাত বিশাল সফলতা লাভ কৰাৰ পিচত গুৱাহাটী পৌৰ নিগমৰ নির্বাচনতো চমকপ্রদ সাফল্য প্ৰদৰ্শনৰ লক্ষ্যৰে নিৰ্বাচনী যুঁজত নামি পৰা শাসকীয় বিজেপি নেতৃত্বাধীন মিত্ৰজোঁটে মহানাগৰিক ভোটাৰৰ সমৰ্থন আদায়ৰ চেষ্টাত অলপো ত্রুটি কৰা নাই। প্রার্থী কিম্বা দলীয় আন বিষয়ববীয়াসকলৰতো কথাই নাই, খোদ কেন্দ্ৰীয় মন্ত্ৰীৰ পৰা বুথ পৰ্যায়ৰ সকলো কর্মকর্তালৈকে সকলো জঁপিয়াই পৰিছে ৰণক্ষেত্ৰত সকলোৰে মুখত কেৱল উন্নয়নৰ কথা।\nকেন্দ্রীয় মন্ত্রী সর্বানন্দ সোণোৱালে সৌ সিদিনা এলানি নির্বাচনী সভাত ভাষণ দি দাবী কৰিলে— বিজেপি মিত্ৰজোঁটৰ চৰকাৰৰ আমোলত যিমান উন্নয়ন হৈছে, তেনে কেতিয়াও হোৱা নাছিল। প্ৰাৰ্থীসকলেও ঘৰে ঘৰে গৈ একেটা সুৰতে কথা কৈছে— জয়লাভ কৰিলে হেনো তেওঁলোকে গুৱাহাটীত উন্নয়নৰ বন্যা নমাৰ। মহানগৰবাসীৰ খোৱাপানীৰ সমস্যা সমাধান কৰিব! সাম্প্ৰতিক সময়ৰ নিৰ্বাচনী প্রেক্ষাপটত অৱশ্যে এনেধৰণৰ কথা বতৰা, আচৰণত অস্বাভাবিকতা নাই।\nপ্ৰতিশ্ৰুতিৰ পাহাৰেৰে ভোটাৰৰ মাজত চমক সৃষ্টিৰ প্ৰতিযোগিতা চলে, নিৰ্বাচনৰ পিচত ফুটুকাৰ ফেন। কিন্তু পৌৰ নিগমৰ নিৰ্বাচনৰ প্ৰচাৰ সভাত কেন্দ্ৰীয় মন্ত্ৰী তথা ৰাজ্যৰ প্ৰাক্তন মুখ্যমন্ত্ৰী সৰ্বানন্দ সোণোৱালে যি উন্নয়নৰ দাবী কৰিলে বা শাসকীয় অন্য মন্ত্ৰী-নেতাৰ মুখতো সততে শুনিবলৈ পোৱা এই দাবীৰ আধাৰ কি? নতুন মেডিকেল কলেজৰ কিছুমান ভৱন? কেইখনমান ফ্লাইঅভাৰ, কিছুমান পথ, কেইখনমান দলং?\nজনসাধাৰণৰ ওপৰত নিত্য নতুন কৰ-কাটলৰ বোজা, মূল্যবৃদ্ধিৰ বোজা জাপি দি আহৰণ কৰা বিশাল ধনৰ সামান্য অংশ এটাৰে সম্পন্ন কৰা এনে দুই এটা কামত নতুনত্ব একো নাই। অনুৎপাদনশীল জনমোহনী আঁচনি কিছুমানৰ নামত ৰাজকোষৰ বৃহৎ পৰিমাণৰ ধন ব্যয় কৰাটোকো উন্নয়নৰ চানেকী বুলি নিশ্চয় ক’ব নোৱাৰি। এইবোৰ গতানুগতিক কাম, আগৰ চৰকাৰেও কৰিছিল। এনেকুৱা কিছুমান কামে মুষ্টিমেয় মানুহৰ স্বাৰ্থ পূৰণ কৰিলেও সামগ্রিক বিকাশৰ ক্ষেত্ৰত ইয়াৰ বিশেষ অৱদান দেখা নাযায়।\nউন্নয়নৰ ভেক্ষীবাজিৰ আঁৰত থকা পৰিহাসমূলক অধ্যায়বোৰ কিন্তু কৌশলেৰে ঢাকি ৰখা হয়। বৃহত্তৰ গুৱাহাটীৰ চাৰিখন পানী যোগান আঁচনিৰ নামত যোৱা চৈধ্য বছৰে যে কিমান নাটক প্রদর্শন হৈ আছে। জনসাধাৰণক ঢেঁটু চেপা দি অনা বৃহৎ পৰিমাণৰ ধনৰ ব্যয় ঠিকেই হৈছে, কিন্তু মহানগৰবাসীয়ে প্ৰকৃততে পানী পাবনে নাই, সেয়া আজিলৈকে ধূসৰ হৈয়ে আছে।\nএইক্ষেত্ৰত চৰকাৰে প্ৰত্যয়জনক একো কথাই কোৱা নাই। ৰাজ্যৰ অন্য প্ৰান্তৰ কথা বাদেই, খোদ মহানগৰীতে বহু পথ এতিয়া বিধ্বস্ত। জনসাধাৰণৰ যাতায়াতৰ ক্ষেত্ৰত দুর্বিষহ অবস্থা। তাৰ মাজতে কিছুমান পথৰ মেৰামতি আৰু উন্নীতকৰণ হয়। সেয়াও এক অবুজ সাঁথৰ। কাৰণ বিশাল পৰিমাণৰ ধন ব্যয় কৰি পুনৰ নিৰ্মাণ কৰা তেনে কিছুমান পথ কেইদিনমান পিচতে ভাগি-ছিগি বখলা-বখল হৈ পৰে।\nদুর্নীতি-অনিয়মেৰে সজা পথবোৰৰ নামত ব্যয় কৰা ধনৰ সিংহভাগ কাৰ পেৰাত সোমায়, জনসাধাৰণে জনাৰ উপায় নাই। এইখন চৰকাৰৰ উন্নয়নৰ অন্য এক উদাহৰণ কেইবাখনো অভাব্ৰীজ। ব্যয় বিশাল।কিন্তু তাৰে এখন অভাব্ৰীজৰ একাংশ ভাঙি পেলোৱা হৈছে কেইদিনমান পূৰ্বে আদালতৰ নিৰ্দেশৰ পৰিপ্ৰেক্ষিতত। কাৰণ সেই অভাৰব্ৰীজৰ নিৰ্মাণ যথানিয়মেৰে হোৱা নাছিল।\nমহানগৰীত সততে দৃশ্যমান হোৱা আন এক ৰহস্যজনক কাণ্ড হ’ল— বহু পৰিমাণৰ ধন-শ্রম ব্যয় কৰি নিৰ্মাণ কৰা পথ একোটা নিৰ্মাণৰ কিছুদিন পিচতে অন্য কোনোবা এটা বিভাগে খান্দি পেলায়। হয় কেৱল পোতে, নহয়বা পাইপ। কামৰ কোনো সমন্বয় নাই। ফলত অপব্যয় হয় ৰাজকোষৰ ধন। উন্নয়নৰ নামত এনে কিছুমান কর্ম-কাণ্ডই ঘটি আহিছে জনসাধাৰণৰ সন্মুখত।\nতেনেধৰণৰ ‘উন্নয়ন’ৰ ভেটিতে নতুনকৈ উন্নয়নৰ প্ৰতিশ্ৰুতিৰ বন্যা বোৱাই পৌৰ নিগমৰ নিৰ্বাচনৰ যুদ্ধত অৱতীৰ্ণ হোৱা বিজেপিয়ে যিখন ইস্তাহাৰ বা সংকল্পপত্ৰ যোৱা সোমবাৰে প্ৰকাশ কৰিছে, তাত অন্য বহু উন্নয়নৰ প্ৰতিশ্ৰুতিৰ লগতে আছে এটা স্পর্শকাতৰ প্ৰতিশ্ৰুতিও। সেয়া হল পাহাৰ, গো-চৰণীয়া পথাৰত বসবাস কৰাসকলক ভূমিৰ অধিকাৰ দিব বিজেপি নেতৃত্বাধীন চৰকাৰে।\nপাহাৰ বা চৰণীয়া পথাৰত বসবাস কৰি থকা মানুহখিনিৰ বাবে এয়া নিশ্চিতভাৱে উলাহৰ বতৰা, কিন্তু গুৱাহাটী মহানগৰীৰ পৰিবেশ ৰক্ষা তথা ৰাজধানী মহানগৰখনৰ ভৱিষ্যতৰ স্বাৰ্থত এই প্ৰতিশ্ৰুতি কিমান সমর্থনযোগ্য? কিছুদিন পূর্বে উত্তৰপাৰৰ বহু গো-পালকে তেওঁলোকৰ গৰু-ম’হবোৰ সমদল কৰাই উপায়ুক্তৰ কাৰ্যালয় অভিমুখে গৈ এক প্রতিবাদী কাৰ্যসূচী ৰূপায়ণ কৰিছিল। কাৰণ গৰু ম’হবোৰ চৰাবলৈ চৰণীয়া পথাৰ নোহোৱা হৈ গৈ আছে।\nমহানগৰীৰ ইটোৰ পিচত সিটো পাহাৰ বখলিয়াই, কাটি-ছিঙি স্থানান্তৰিত লোকৰ আবাসথলত পৰিণত কৰাৰ পৰিণতিত ক্রমান্বয়ে কেনেকৈ প্ৰকৃতিৰ অক্সিজেন ভাণ্ডাৰ শূন্য হৈ আহিছে, অন্য প্রাণীকুলৰ বসতিৰ ঠাই নোহোৱা হৈছে, প্রাকৃতিক দুৰ্যোগৰ ৰূপবোৰ ভয়াৱহ হৈ আহিছে, সেই কথা কোনে নুবুজে।\nতথাপি চৰকাৰে এনেধৰণৰ প্ৰতিশ্ৰুতি ভোটৰ আশাত লিখিত ৰূপত দিব পৰাটো উন্নয়নৰ নে ধ্বংসৰ প্ৰৱণতা, তাৰ ব্যাখ্যা নিষ্প্রয়োজন। দূৰদৰ্শী আৰু দায়বদ্ধ হোৱা হ’লে চৰকাৰে পাহাৰ-চৰণীয়া পথাৰৰ দৰিদ্ৰ আবাসীসকলৰ বিকল্প সংস্থাপনৰ কথাহে চিন্তা কৰিলেহেঁতেন। এনেকৈয়ে পৰিবেশ ৰহস্যময় কৰি, বহু প্ৰশ্নৰ প্ৰতিধ্বনি তুলি বাজিছে উন্নয়নৰ ঢোল।\nবকোৰ যুৱকৰ আলফা(স্বাধীন)ত যোগদান…\nজি এম চি এইছৰ পৰা সন্ধানহীন ৭ মহীয়া শিশু…


প্ৰধান মন্ত্ৰী মোদীয়ে প্ৰাত:ভ্ৰমণত হাতত লৈ ফুৰা সামগ্ৰীবিধ কি? দাম কিমান? | প্ৰথম খবৰ\nHome/ অসম/প্ৰধান মন্ত্ৰী মোদীয়ে প্ৰাত:ভ্ৰমণত হাতত লৈ ফুৰা সামগ্ৰীবিধ কি? দাম কিমান?\nপ্ৰধান মন্ত্ৰী মোদীয়ে প্ৰাত:ভ্ৰমণত হাতত লৈ ফুৰা সামগ্ৰীবিধ কি? দাম কিমান?\nপ্ৰথম খবৰ ব্যুৰ’:\nদেশৰ প্ৰধান মন্ত্ৰী নৰেন্দ্ৰ মোদীয়ে প্ৰাত: ভ্ৰমণত হাতত লৈ যোৱা দেখাত টৰ্চৰ দৰে সামগ্ৰীবিধ কি? শনিবাৰে কোবালাম বীচ্চত প্ৰাত:ভ্ৰমণত গৈ প্ৰধানমন্ত্ৰী মোদীয়ে চাফাই অভিযান চলাইছিল সমুদ্ৰতীৰত৷ তাতেই মোদীৰ হাতত দেখা গৈছিল টৰ্চৰ দৰে সামগ্ৰীবিধ৷ মোদীৰ হাতত দেখা পোৱা এই সামগ্ৰীবিধক লৈয়ে ব্যাপক চৰ্চা আছিল দেশবাসীৰ বহুতৰে মাজত৷ সামগ্ৰীবিধ কি হ’ব পাৰে? উত্তৰ আহিল স্বয়ং মোদীৰ পৰাই৷ টুইটাৰত তিনিখনকৈ ফটো দি মোদীয়ে ক’লে-\nSince yesterday, many of you have been asking – what is it that I was carrying in my hands when I went plogging atabeach in Mamallapuram.\nIt is an acupressure roller that I often use. I have found it to be very helpful. https://t.co/NdL3rR7Bna\nহয় এক’প্ৰেছাৰ ৰ’লাৰ৷ এক’প্ৰেছাৰৰ ৰ’লাৰৰ ব্যৱহাৰৰ জৰিয়তে শৰীৰত ৰেফ্লক্সীৰ জৰিয়তে হাত, ভৰিকে ধৰি শৰীৰৰ বিভিন্ন অংশত ৰক্ত সঞ্চালন বৃদ্ধি কৰিব পাৰি৷ ইয়াৰ জৰিয়তে, মানসিক চাঁপ, উদ্বেগ আদিও দূৰ কৰিব পাৰি৷ দামো বেছি নহয়, দুই তিনিশ টকাৰ পৰা বাৰশ, তেৰশ টকাতে ক্ৰয় কৰিব পাৰি এনে এক’প্ৰেংচাৰ ৰ’লাৰ৷\nউল্লেখ্য যে, চীনৰ ৰাষ্ট্ৰপতি ঝি জিনপিঙৰ চেন্নাই ভ্ৰমণৰ সময়ত প্ৰধানমন্ত্ৰীগৰাকীয়ে প্লগিং কৰিছিল৷ প্লগিং হ’ল জগিঙৰ সময়ত দৌৰি লেতেৰা আৱৰ্জনা উঠাই যোৱা৷ 2016 চনত ছুইডেনত ব্যৱহৃত এই প্লগিং শব্দটো 2018ত সমগ্ৰ বিশ্বতে পৰিচিত হৈ পৰে৷ আৰু প্ৰধান মন্ত্ৰী মোদীয়ে টুইটটোত ploggingৰ সময়ৰ কথা বুলি উল্লেখ কৰিছে৷\nফটো সৌজন্য টুইটাৰ\nঅসমত ছুপাৰষ্টাৰ এজনেই, 'ৰত্নাকৰ'ৰ সফলতাৰ আঁৰতো তেওঁ\nতুমি বুলিলেই মেৰিলীন\nনলবাৰীত বিশাল আয়োজনেৰে ঈদুল ফিতৰ উদযাপন\nদেওমৰনৈত ভোগালী বিহু উপলক্ষে অনুষ্ঠিত ভলীবল প্ৰতিযোগিতাত মৰনৈ ক্লাৱ চেম্পিয়ন\nফিল’বাৰীত ছালফা সহ আটক তিনিজন\nদেওধনীঘাট শাখা কলিতা জনগোষ্ঠী সন্মিলনৰ কৃতি ছাত্ৰ-ছাত্ৰীৰ অভিনন্দন অনুষ্ঠান সম্পন্ন